Titlul cursului: Design şi estetică 


Cuprinsul cursului — unităţi de învăţare 

Introducere 
1.Consideraţii generale asupra esteticii; frumosul industrial-noţiune a esteticii contemporane; gustul 
estetic-modalitate de cunoaştere a valorii estetice 
2.Geneza şi afirmarea designului: premise, etape, direcţii, trăsături în diferite țări, aspecte actuale cu 
implicaţii în evoluția designului 
3.Elemente ale designului şi esteticii: forma, linia, desenul, stilul, ornamentul, simetria, proporția, 
armonia, contrastul, culoarea; analiza nivelului estetic al mărfurilor 
4.Schema de principiu derulării unui studiu design; metode reprezentative de stabilire a obiectivelor şi de 
luare a deciziilor în proiectarea estetică a produselor 


5.Valenţele operaţionale ale designului şi esteticii: cultura produsului estetic, inovaţie prin design. 


Introducere: 

Cursul se adresează studenților înscrişi la facultatea Marketing şi face parte din planul de 
învățămant aferent anului I, semestrul 2. Prezentăm mai jos argumente ale necesităţii parcurgerii 
acestui curs de către studenţi, într-o înlănțuire logică şi coerentă. 

> Realizarea pe piaţa internă şi externă a produselor fabricate în serii mari, care să corespundă pe 
deplin cerințelor materiale şi spirituale ale unor grupuri sociale, ba chiar să constituie şi să 
propună un standard ridicat de viață, depinde în mare măsură de caracteristicile lor estetice, 
rezultat al aplicării şi valorificării creaţiei artistice în industrie. 

> Asistăm astăzi, în societatea modernă, la o puternică interferență între industrie şi artă, 
exprimată atât în determinarea de către civilizația industrială, mai ales în condiţiile revoluţiei 
tehnico-ştiinţifice contemporane, a unor noi coordonate ale evoluţiei artelor, cât şi în pătrunderea 
mereu mai pregnantă a valoriiartistice în universul obiectelor tehnice produse în serii industriale. 

Astfel, s-au constituit genuri noi aleartelor (cinematografia, televiziunea), au fost revoluţionate 

tehnicile artistice datorită apariției unor noi materiale, noi tehnologii, instrumente, s-au elaborat 

tehnici evoluate de producere, reproducere, conservare şidifuzare a valorilor artei. Se poate 
aprecia chiar că s-a creat o autentică industrie artistică, ce constă înproducția de masă a unor 
obiecte artistice care îmbină calităţile utile cu cele estetice. 

> Pe de altă parte, arta influenţează direct evoluţia obiectului tehnic. Estetica industrială este, în 
esenţă,un proces de implicare organică a artei în structura intimă a produsului industrial. Estetica 
industrială cuprinde atât elemente de proiectare (design), cât şi elemente de psihologie a formelor, 

de teorie a consumurilor, de sociologie a gusturilor. Scopul primordial al esteticii industriale a 

fost şi rămâne acela de aoferi designerului platforma teoretică necesară în acţiunile practice pe 

care acesta urmează să le întreprindă. Arta reprezintă, în acest context,” combustibilul” psihic 


indispensabil producţiei contemporane. Datorită artei“omul producţiei” îşi va putea perfecționa 


imaginația, spiritul de inițiativă, simțul formativității, gustulestetic, iar prin acestea “omul 
consumului" îşi va putea perfecționa sistemul de exigenţe estetice în legăturăcu fiecare bun 
material realizat sub influența, însă, a tradiţiilor estetice locale sau naționale. 

> La confluenţa acestora intervine în mod hotărâtor rolul economiştilor, cărora le sunt necesare 
deprinderi estetice pentru a putea selecta cât mai riguros mărfurile sub aspectul proprietăţilor 
estetice, comparabile cu standardele mondiale şi cu cele mai bune produse realizate pe piața 
internațională. Produsul devine astfel, implicit, şi factor estetic social educativ. 

> Pentru satisfacerea necesităţilor consumatorilor, corespunzător gusturilor lor şi, în acelaşi 
timp,pentru a oferi produse care să contribuie la educarea gustului, se impune o strânsă 
colaborare între ştiinţa economică şi artă, între economişti şi artişti, mai ales designeri. Şi 
aceasta fiindcă practica a dovedit-o: unvolum apreciabil din activităţile economice moderne 
depinde nu de eficacitatea tehnică a produsului sau de eficienţa cu care este produs, ci de calitatea 
artistică a designului. Extinderea colaborării este susţinută şi de ideea “că posibilitățile de 
satisfacție procurate de dezvoltarea artistică sunt nelimitate; sunt cu siguranță mai numeroase 
decât cele oferite de dezvoltarea tehnică“. 

>  Imperativele unei concurențe, întodeauna prea aspră, mondializarea piețelor, evoluţia 
tehnologiilor şi a modurilor de viaţă, obligă întreprinderile să-şi adapteze permanent strategiile şi 
produsele la exigenţele unor schimbări din ce în ce mai accelerate. Astăzi, din ce în ce mai mulți 
manageri realizează că-şi pot îmbunătăţi substanțial puterea competitivă dacă adoptă designul în 
aria de concepţie a întreprinderii. 

> Politicieni şi economişti subliniază apartenenţa designului la instrumentarul actual al politicii 
economice moderne. Designul face parte integrantă din industria şi economia contemporană. 
Ca parte fundamentală a procesului care ne asigură bunuri şi servicii, designul este o componentă 
esențială a culturii materiale, a esteticii şi mediului înconjurător. Designul stă la baza unor 
industrii. Mobilierul danez şi finlandez îşi datorează faima actuală nu unor calități tehnice, ci 
valorii artistice. Renaşterea industriei italiene în perioada postbelică a avut aceeaşi bază. 
Produsele italieneşti excelează nu prin tehnicitate, ci prin aspect. 

> Designul şi estetica mărfurilor devin, în acest context, atuuri în lupta concurențială, elemente 
de reală diferenţiere a produselor, indiferent de natura lor. Producţia industrială îşi revendică 
masiv drepturi de ordin estetic. Design nu înseamnă doar modă, automobile de lux sau mobilă 
stil. Camere de filmat, maşini de scris, râşniţe de cafea, perii de dinţi,toate aceste banale obiecte 
aduc dovada că produsul industrial nu poate şi nu trebuie să fie numai util, ci şi frumos. De 
asemenea, ne punem mari speranțe în designul şi estetica desfacerii lor, a prezentării şi 
promovării în activitatea comercială modernă. 

> Estetica mărfurilor, dependentă de estetica industrială, este o disciplină de sinteză, al cărei 


domeniu impune cunoştinţe economico-sociologice, de marketing, merceologie, management, de 


| Galbraith,Kenneth J; Ştiinţa economică şi interesul public, Editura Politică, Bucureşti, 1982 


teorie şi practică artistică etc. Obiectul acestei discipline îl constituie studiul proprietăţilor estetice 
dobândite de mărfuri în procesul fabricării lor, indicatorii estetici contribuind, alături de 
indicatorii generali ai calității, la procesul complex de apreciere a calității mărfurilor. Indicatorii 
estetici cuprind criterii de apreciere care privesc forma produsului, raportul formă-structură- 
funcţionalitate, formă-material, formă-culoare-ornament, formă-culoare-modă-detalii, formă- 
mediu ambiant, aspectul şi finisarea, ambalajul şi prezentarea mărfurilor, expresivitatea mărcii de 
fabrică etc. Deci, calitatea estetică a unei mărfi include mai mulţi indicatori între care există o 


strânsă interdependenţă. 


Acestea se concretizează în competențele generale şi specifice pe care le veţi dobândi după 
parcurgerea şi asimilarea lui, competenţe vizand: cunoaşterea, înțelegerea şi utilizarea adecvată a 
noțiunilor specifice disciplinei, interpretarea unor idei, proiecte, procese, precum şi a conţinuturilor 
teoretice şi practice ale disciplinei, utilizarea unor metode, tehnici şi instrumente de investigare şi de 
aplicare, precum şi competenţe atitudinale (manifestarea unei atitudini pozitive şi responsabile față de 
domeniul designului şi esteticii în marketing / promovarea unui sistem de valori culturale, morale şi 
civice/ valorificarea optimă şi creativă a propriului potenţial în activitățile domeniului/ angajarea în 
relații de parteneriat cu alte persoane/participarea la propria dezvoltare profesională. 

Cursul “Design şi estetică” este structurat pe cinci unități de învăţare (capitole). Pentru ca 
procesul de instruire să se desfăşoare într-un mod riguros, dar şi atractiv, veți putea utiliza o serie de link- 
uri pe care le vei regăsi la sfarşitul materialelor prezentate, precum şi studiile de caz inserate în cadrul 


fiecărui capitol. 


Evaluarea cunoştinţelor se va realiza sub două forme: 
e evaluarea continuă, pe baza temelor de casă, precizându-se termenele de predare a acestora. 


- evaluarea finală, realizată prin examenul susținut în perioada de sesiune. 


e Unitatea de învăţare 1: 
1. Consideraţii generale asupra esteticii; frumosul industrial - noţiune a esteticii 
contemporane; gustul estetic - modalitate de cunoaştere a valorii estetice 
1.1 Obiective; cuvinte cheie 
1.2 Consideraţii generale asupra esteticii 
1.3 Accepţiunile valorii de frumos 
1.4 Frumosul industrial - noţiune a esteticii contemporane 
1.5 Gustul estetic - modalitate de cunoaştere a valorii estetice 
1.6 Succedanee şi surogate artistice; fenomenul kitsch 
Studiu de caz: Şcoli şi curente ce au influenţat şi determinat apariția designului 
1.7 Întrebări recapitulative 


1.8 Bibliografia unităţii de învăţare 1 


1.1 Obiective; cuvinte cheie 


e delimitarea accepțiunii de frumos industrial (ca noţiune a esteticii contemporane) - față de 


celelalte specii ale frumosului 
e înțelegerea relaţiei dintre artă şi industrie, dintre design şi estetica industrială 


e definirea gustului estetic ca modalitate de cunoaştere a valorii estetice şi înţelegerea 


fenomenului kitsch 


e cunoaşterea influenţei şcolilor şi curentelor artistice asupra dezvoltării designului 


Cuvinte cheie: estetica; frumosul (frumuseţea); frumosul industrial; frumosul natural, frumosul artistic; 
valoarea estetică; atitudinea estetică; gustul estetic; succedanee artistice, surogate; înlocuitori tehnici şi 
industriali de artă.; fenomenul kitsch; şcoli şi curente artistice: Shakers, Art and Crafts, L’Art Nouveau, 


Deutscher Werkbund, Constructivism, Bauhaus 


1.2 Consideraţii generale asupra esteticii 


În literatura de specialitate pot fi întâlnite numeroase definiții date esteticii, ca ştiinţă, ca parte a 


filosofiei sau ca disciplină de studiu. Astfel, estetica reprezintă: 


“Ştiinţa care Studiază legile şi categoriile artei, considerată ca forma cea mai înaltă de creare şi de 
receptare a frumosului; ansamblu de probleme privitoare la esenţa artei, la raporturile ei cu realitatea, 
la metodele creaţiei artistice, la criteriile şi genurile artei”. g 

sau 

a) “Teoria frumosului, a frumuseții în general şi a sentimentului pe care ea îl face să se nască în noi; 
b) Ansamblul de principii ce stă la baza unei expresii artistice urmărind s-o redea în conformitate 
(raportat) cu un ideal de frumusețe i 

Cele mai detaliate explicații asupra noțiunii de estetică sunt, însă, cuprinse în următoarea 
definiție: 

„Estetica reprezintă o disciplină filosofică care studiază esența, legitățile, categoriile şi 
structura acelei atitudini umane față de realitate, caracterizată prin reflectarea, contemplarea, 
valorizarea şi făurirea unor trăsături specifice ale obiectelor şi proceselor din natură, societate şi 
conştiinţă sau ale creațiilor omenești”. ™™ 

Estetica studiază deci, frumosul natural, frumosul ambientului, al obiectelor utilitare, al formelor 
comunicante vizuale dar, mai cu seamă, creațiile artistice şi aceasta, pentru că atitudinea estetică se 
regăseşte la nivelul ei cel mai înalt şi la cea mai mare densitate în creația şi receptarea artei. 

Estetica elaborează astfel categorii specifice, constituite în cursul dezvoltării istorice a 
urâtul etc. 

Fiind o disciplină cu caracter filosofic, estetica constituie baza teoretică şi metodologică a teoriei 
fiecărei arte în parte, ca şi a istoriei artelor şi a criticii de artă. Problemele comune tuturor ramurilor de 
artă sunt: originea şi esența artei, funcțiile şi rolul artei în viața socială, legităţile generale ale dezvoltării 
artei, ale relațiilor dintre artă şi realitate, dintre conţinutul şi forma operei de artă, ale modalităților 
specifice de reflectare artistică, ale limbajului, ale valorizării estetice (gust estetic şi ideal estetic), ale 
educației estetice. 

Estetica s-a constituit ca disciplină specifică în sec. al XVIII-lea, când Alexander Baumgarten 
(1714-1762), estetician şi filosof german, îi dă denumirea în lucrarea sa intitulată “Aesthetica” (1750) şi 
o defineşte drept “ştiinţa cunoaşterii senzoriale”. 

Dar preocupările estetice datează încă din antichitate. Teorii referitoare la problemele frumosului 
şi ale artei se găsesc la chinezi (Lao-Tse), la indieni şi mai ales la eleni (Hesiod, Heraclit, Socrate, Platon, 
Aristotel, Democrit). 

În perioada Evului Mediu, sub presiunea “moralei creştine" originale şi austere, arta va fi respinsă 
în numele unui rigorism etic absolut. 

Odată cu Renaşterea, revitalizarea ştiinţelor şi înflorirea artelor determină o reconsiderare 


îndreptată către valoarea formelor şi către subiectivitate. Obiectul estetic este abordat din două direcţii 


” Coteanu I; Seche L; Seche M.; Hristea Th. (coordonatori); Dicţionarul explicativ al limbii române, Academia Română, Editura 
Univers Enciclopedic, Bucureşti 1996. 

“* Le Petit Larousse - Dictionnaire enciclopedique, Paris, 1993. 

ti Achiţei Gh.; Breazu M.; lanoşi I.; Dicţionar de estetică generală, Editura Politică, Bucureşti, 1972 


principale. Galilei este inițiatorul esteticii de constatare obiectivă a faptelor, în opoziţie cu Hegel, care va 
deveni ulterior, întemeietorul gândirii estetice interpretative. Ca esteticieni ai epocii moderne amintim pe 
Locke, Bacon, Spinoza, Kant, Goethe, Schiller, Diderot şi Rousseau. 

În istoria gândirii estetice româneşti descoperim încă la cronicari (Dosoftei, Miron Costin, 
Dimitrie Cantemir) referiri la unele virtuţi ale sentimentului estetic, elogiind îndeosebi frumosul. Mai 
tîrziu, la sfârşitul secolului al XVIII-lea şi începutul secolului al XIX-lea, reprezentanţii Şcolii Ardelene şi 
iluminiştii (Petru Maior, Gh.Şincai, Ion Budai Deleanu, Ion Eliade Rădulescu) utilizează conceptele 
estetice în slujba limbii, ca unul din factorii cei mai de seamă ai constituirii unei naţiuni. Apoi, Mihai 
Eminescu, I.L.Caragiale, avansează idei progresiste despre umanitatea artei, despre frumos, despre 
raporturi ale artei cu viața. După primul război mondial, cercetarea şi depistarea naturii estetice a operei 
de artă se accentuează şi lucrări cu un pronunțat caracter de teorie estetică sunt elaborate de George 
Călinescu, Tudor Vianu, Lucian Blaga, Eugen Lovinescu, Camil Petrescu, Petre Comarnescu etc. 

După 1944, activitatea în domeniul esteticii este direcționată spre studii de estetică generală cu 
caracter filosofic şi spre studii de teorie a diferitelor arte. Dar, paralel cu aceasta, în cadrul unor discipline 
noi (estetica abstractă sau informaţională, estetica cotidiană, estetica existenţială, estetica 
fenomenologică, estetica industrială), estetica încearcă să dea răspunsuri unor probleme de mare 
actualitate, motiv pentru care metodele, procedeele, regulile şi tehnicile folosite în cercetare s-au înmulțit 
prin transferul lor dinspre ştiinţele exacte. 

Astfel, alături de metodele fundamentale calitative (inducția şi deducția, analiza, sinteza şi 
comparaţia, la care s-au adăugat: metoda experimentală, metoda psihanalitică, metoda fenomenologică) 
sunt utilizate metodelele cantitative (informaţionale, cibernetice, semiotice, de analiză contexturală, de 


stilistică structurală). 


1.3 Accepţiunile valorii de frumos 


Una din cele mai importante trăsături ale omului este aceea de a conferi, în funcţie de necesitățile 
sale, sensuri mediului în care trăieşte, raportându-se preferențial la tot ceea ce intră în componența 
acestuia. 

Selecţiile, ierarhizările, preferințele acordate obiectelor, fenomenelor, comportamentelor umane, 
creațiilor materiale sau ideale ale omului, după măsura în care ele satisfac la un moment dat sau în general 
trebuințele, dorinţele şi idealurile lui, se finalizează în ceea ce numim valori. Ele nu sunt lucruri, deşi nu 
pot exista fără suport material, nu sunt nici idei, concepte, noțiuni, simboluri etc., ci un mod specific de 
raportare preferenţială şi deziderativă a omului la mediul în care trăieşte, pe baza unor criterii sociale 
şi, tocmai de aceea, variabile între anumite limite (specificitatea societăţii, gradul de cultură, 
particularităţile etnice, tradiţie, nivelul de instruire, conjunctura socio-politică etc.) 

Valorile măsoară nivelurile de civilizaţie ale societăţii, dimensionează capacitățile creatoare ale 


omului, conferind sens şi finalitate acțiunilor sale. 


Omul trăieşte, se formează şi se afirmă într-un climat de valori, oferind umanităţii rodul 
energiilor sale fizice şi intelectuale, preschimbate în diverse forme valorice. 

Orice specie de valori (etice, estetice, stiințifice, utilitare, religioase etc.) se conturează atât ca 
ansamblu de însuşiri, atribute, calităţi perene, constante în raport cu acţiunea erozivă a timpului, cât şi ca 
sistem de relaţii, ce dezvăluie istoricitatea procesului de valorizare, ce are loc într-o lume dinamică, 
schimbătoare, mereu aceeaşi şi mereu alta. 

Valorile estetice, concentrate în jurul valorii de frumos, exprimă acele trăsături ale universului 

uman care-şi capătă caracterul lor specific printr-o structurare armonioasă, colorată sau expresivă, 
corespunzătoare nevoilor omului de armonie, culoare, expresie. Ele sunt, deci, semnificaţii umane, care 
conferă dimensiuni estetice lucrurilor, fenomenelor, idealurilor etc. Valoarea estetică este rezultatul 
contopirii concretului cu generalitatea semnificativă, manifestându-se ca “aparență cu sens", ca 
individualitate încărcată cu notele abstractului. 
“Valoarea estetică (afirmă Nicolai Hartmann, filosof german, unul din întemeietorii axiologiei) nu se 
poate anticipa; ea nu există pentru nici o conştiinţă înainte de apariția ei în obiectul singular. Ea nu este, 
deci, obiectiv sesizabilă fără intuiție, care este totodată plăcerea resimţită în intuiţie. De aceea este ea 
atât de strâns legată de cazul individual şi, strict vorbind, nu numai de el, ci chiar de intuirea particulară 
în contemplarea de fiecare dată; la o a doua contemplare, ea poate fi deja alta; căci fiecare contemplare 
este o nouă realizare a sintezei în care constă apariţia. Valoarea estetică însă atârnă de apariție ca 
atare... Valorile estetice sunt numai valori ale unui <<existent pentru noi>>. Sunt, e adevărat, raporturi 
autentice obiective, adică valori ale obiectului ca atare, dar obiectul însuşi nu subzistă în sine, ci numai 
pentru un subiect care percepe estetic”. 

În acest context se defineşte atitudinea estetică, al cărei specific constă în predispoziția vădită a 
naturii umane spre relevarea aspectelor expresive ale realităţii. 

Atitudinea estetică este declanşată de acțiunea unor stimuli ce poartă germenii frumosului, trezind în sfera 
subiectivității omului o reacție de răspuns, sensibilă şi rațională în acelaşi timp. 

Datul estetic (armonia formelor, culorilor, sunetelor, expresivitatea încărcată de sens etc.) care 
naşte atitudinea estetică se regăseşte în natură, în mediul ambiant, în relațiile interumane, în produsul 
industrial etc, dar mai ales în artă, unde sunt solicitate în mod expres deschiderea spirituală, imaginația 
constructivă, sensibilitatea semnificativă, aprecierea de tip estetic. 

Valorizarea estetică are, prin urmare, o sferă mai largă decât cea artistică, chiar dacă “frumosul 
artistic" deţine un rol hotărâtor în definirea esteticului. 

Categoria fundamentală a esteticii, frumosul, reflectă, pe de-o parte, acele însuşiri şi proprietăţi 
ale naturii, societăţii, creațiilor umane, capabile să trezească în personalitatea valorificatoare stări de 
satisfacție, emoție şi bucurie estetică şi, pe de alta, ansamblul aptitudinilor şi înzestrărilor specifice ființei 


umane - generatoare a sentimentelor de plăcere şi de admirație. 


” axiologie - domeniu al filosofiei care teoretizează valorile şi procesul creării lor. 
Hartmann N, Estetica, Editura Univers, Bucureşti, 1974. 


Frumosul oglindeşte deopotrivă ordinea lumii exterioare şi armonia trăirilor interioare, subiective, 
sociabilitatea şi individualitatea, îmbinând planul afectivității cu cel al raționalității lucide şi înscriindu-se 
astfel în rândul acelor componente ale esteticii care oferă o imagine unitar globală asupra condiţiei 
umane. 

Spiritualitatea europeană începe să ofere răspunsuri la întrebarea “ce este frumosul?”, o dată cu 
filosofia greacă. Platon încearcă să distingă “ideea de frumos" de lucrurile frumoase, transformabile şi 
pieritoare, asigurându-i un loc privilegiat în “/umea ideilor". Pentru Aristotel frumosul exprimă unitatea 


cca 


înțelegerii” şi “simţirii” lui aflându-se ordinea, simetria, limitarea sau măsura. 


> 


în diversitate, la baza 

În secolul al XV-lea, Leon Battista Alberti, un arhitect italian, scrie următoarea definiţie a 
frumuseţii: “O voi defini, spunînd că frumuseţea este armonia tuturor părţilor între ele, îmbinate în 
proporţie şi înlănțuire în acea operă în care se află, astfel încât nimic nu poate fi adăugat sau scos sau 
schimbat de acolo fără a strica ansamblul”. 

Aceeaşi atitudine predomină astăzi în cadrul unui mare grup de artişti activi şi de critici de artă 
proeminenţi. Ei cred că frumosul e rezultatul unei relaţii controlate între părțile separate ale unei opere. 
Această definiţie nu-i spune artistului cum să creeze frumuseţea, ci îi dirijează energiile către acest scop; 
ea îl poate îndruma şi pe observator către elementele esenţiale dintr-o operă de artă, care, la rândul lor, îi 
pot oferi acea experiență a frumosului denumită “experiență estetică”. Alexander Baumgarten, cel care 
defineşte pentru prima dată estetica, separând-o de celelalte discipline filosofice, susține că „ordinea 
părților" este trăsătura principală a frumosului. W.Goethe consideră “semnificativul” ca dimensiune 
esenţială a frumosului, iar Kant îl defineşte ca “ceea ce place fără nici un interes", ca “formă a finalităţii 
unui obiect întrucât e percepută fără reprezentarea unui scop". 

Multiplele teoretizări ale frumosului justifică dubla lui natură, îmbinarea caracterului reflectoriu, 
a capacităţii de înfăţişare autentică a realităţii cu forța transfigurării expresive a acesteia. Cum ființa 
umană, mediul său natural şi social, dispun de anumite însuşiri, ce pot fi apreciate după criterii estetice 
(armonia formelor, culorilor, sunetelor etc, expresivitatea şi semnificaţia pe care o au pentru realizarea 
echilibrului omului cu lumea exterioară sau cu el însuşi), exercițiul aprecierii, obiectivat în acţiune, 
permite omului să modeleze, să transforme lumea sau să creeze o alta, potrivit legilor esteticului. 

În suita acestor însuşiri, la un prim nivel, care vizează toate structurile universului, se numără: 
linia, sunetul, culoarea, masa, ritmul, măsura, unitatea, simetria, echilibrul etc. 

La un al doilea nivel, ce priveşte individualitatea umană, avem de-a face cu: fantezia, inspiraţia, 
intuitivitatea, sensibilitatea, inventivitatea etc., pentru ca, în sfârşit, raporturile umane să poată fi 
valorificate, deci analizate estetic după perfecțiunea lor morală, delicateţea şi profunzimea sentimentelor, 
măreția virtuților, utilitatea şi eficiența socială a activităţilor productive, finalitatea inventivităţii etc. 
Există, ca urmare, două concepţii fundamentale în ceea ce priveşte frumosul: 

e dintr-un prim punct de vedere, frumosul stă în reacţia subiectivă a unei persoane la contactul 

cu un stimul exterior (în acest caz simțul frumosului e considerat a fi în noi înşine şi ceva din 
afară ne face să trăim acest sens al frumosului, deci sentimentul nu face parte din obiectul ce 


a declanşat reacția); 


e dinal doilea punct de vedere, frumosul constituie o caracteristică inerentă a unui obiect sau a 

unei experienţe. 

Deci, frumosul pare a fi abordat de la doi poli opuşi: cei care gândesc că frumuseţea există 
exclusiv în reacțiile unice ale individului abordează experiența din punctul de vedere al unui observator, 
iar cei ce gândesc că frumosul e într-un obiect sau într-o experienţă îl privesc din punct de vedere al 
creatorului. 

Ambele puncte de vedere menţionate mai sus par la fel de valabile. E greu de respins argumentul 
că frumosul pentru observator e o reacţie personală şi subiectivă. Dar, se poate susține, pe de altă parte, că 
reacţia necesită un stimul inițial, capabil să declanşeze experiența estetică. 

Se poate afirma că identificarea urâtului şi frumosului e recunoscută ca o reacţie personală şi 
subiectivă la stimuli exteriori. 

Concluzia filosofilor cum că identificarea frumuseţii diferă de la o persoană la alta a fost întărită 
de studii psihologice, care arată că reacţia estetică e asemănătoare altor reacții emoţionale şi că reacțiile 
individuale se deosebesc în mod considerabil şi aceasta pentru că există atât de multe elemente 
necunoscute în crearea simțului frumuseții la toți oamenii şi e imposibil de stabilit criterii absolute pentru 
identificarea frumosului. 

Dacă se consideră că “arta e un produs al omului în care materialele sunt ordonate cu abilitate 
pentru a comunica o experiență umană", atunci, în cadrul acestor limite, e posibil ca unii observatori să 
găsească frumuseţe, alții să găsească satisfacție intelectuală, iar alţii să descopere o enigmă tulburătoare.” 

Deşi este o categorie estetică, frumosul nu poate fi acceptat ca o abstracţie oarecare, ci el 
presupune o interpretare care evidenţează specificitatea conţinutului său, adică osmoza perfectă a 
elementelor însoţite de valenţe estetice, aparținând lumii exterioare, cu însuşirile creatoare specifice 
conştiinţei umane, capabilă să le valorifice. 

În acest context, conţinutul noțiunii de frumos nu mai poate fi redus la o simplă calitate a lumii 
naturale, sociale sau culturale, nici nu mai poate fi identificat cu binele sau cu adevărul. El presupune un 
ansamblu caleidoscopic de însuşiri ale universului uman, de atitudini, comportamente, activităţi, relaţii 
etc., purtând amprenta puterilor nelimitat creatoare ale omului, ca fiinţă determinată social istoric. 


1.4 Frumosul industrial - noţiune a esteticii contemporane 


Existenţa mai multor feluri de frumos, a diverselor “grupuri de frumusețe", deşi remarcată de la 
primele faze ale istoriei acestei categorii, a căpătat contururi precise abia în zilele noastre, când se 
vorbeşte curent de: 

e frumosul natural; 
e frumosul artistic; 


e frumosul industrial etc. 


* Knobler N., Dialogul vizual, Editura Meridiane, Bucureşti, 1983. 


Cum frumosul nu are sens decât pentru oameni şi, mai mult decât atât, numai pentru cei capabili 
a-l percepe, frumosul natural ţine de pecetea pe care existența umană şi-a pus-o asupra existenței naturale. 
O natură imaculat-primordială, absolut independentă de acţiunile omului, nu poate intra în sfera 
frumosului, pentru că ea scapă aprecierii umane, este detaşată de orice semnificaţie pentru om, nu are 
expresivitate. Toate zonele de frumuseţe ale naturalului sunt potenţate de viața omului. Umanizarea şi 
socializarea naturii au creat în el capacitatea de-a se lăsa copleşit de măreţia şi forța acesteia, de a se lăsa 
impresionat de armonia formelor, culorilor sau sunetelor. 

Dacă frumosul natural beneficiază de atuul primordialității suportului real, nemijlocit, frumosul 
artistic se defineşte prin pregnanţa sintezei dintre datul natural, amplificat şi transfigurat de forța 
creatoare a artistului şi puterea de construcție a acestuia. Se impune aici distincția dintre zugrăvirea 
frumosului şi valoarea estetică a urâtului. Oamenii admiră în transfigurarea artistică însuşiri, fapte, relații 
etc, pe care în viaţă le consideră urâte, respingătoare. Aprecierea de frumuseţe ia naştere, astfel, prin 
raportare la calitatea zugrăvirii, fiind consecinţa tratării artistice a laturilor inestetice sub care se manifestă 
viaţa. De aceea, frumosul este considerat “un izbutit estetic" (Tudor Vianu) sau o “expresie reuşită" 
(Benedetto Croce), în opoziţie cu urâtul artistic, care ar fi “expresia greşită, imperfectă, nerealizată". 

Frumosul industrial, noţiune adânc înrădăcinată în teoretizările estetice ale civilizaţiei secolului 
al XX-lea, amplifică înțelegerea valorii de frumos, printr-o raportare directă şi explicită la variatele 
fațete ale dimensiunii material-creatoare ale omului. 

Bunurile realizate de omenire certifică energii, înmagazinează dorințe, vizează trebuințe, 
condensează voințe şi acţiuni. Ele reprezintă de fapt memoria vie a umanităţii. Nivelul lor tehnic probează 
nivelul lor istoric. Proiectându-şi esența de specie şi atributele ei perfecționate în obiectele făurite de el, 
omul îşi demonstrează implicit eliberarea de servituţile biologice. 

Şi pe măsură ce omul reuşeste “să dialogheze" cu toate semnele individual-distincte ale fiecărui 
obiect în parte, pe măsură ce el apreciază tot mai mult forma autonomă şi inedită a obiectului şi pe măsură 
ce-şi cizelează simţul estetic, utilul şi frumosul, valoarea economică şi cea artistică se vor împleti mai 
strâns în viaţa şi activitatea, în gândirea şi în simțămintele lui. Premisa decisivă a frumuseții ca valoare 
este, deci, prezenţa unei lumi modelate prin eforturile omului. Toate obiectele acestei “lumi de produse" 
pot fi considerate drept “cărți” larg deschise ale “umanizării omului", proces în care latura estetică este 
unanim recunoscută. 

Efortul contemporaneităţii de a lămuri nivelul şi rostul prezentelor estetice în producția 
tehnică şi de bunuri de larg consum constituie o necesitate rezultată chiar din amplificarea procesului 
de sensibilizare a ființei umane, însoțită de ansamblul cerințelor economice ale epocii noastre. 

lată că designul, estetica industrială, estetica mărfurilor etc. urmăresc tocmai această transmutare 
din sfera valorificărilor cantitativ - abstracte în a celor calitativ- concrete. Prin tradiţie şi datorită evoluţiei 
civilizației, criteriile economic - utilitar - funcțional acordă câştig de cauză serierii, iar factorul estetic se 
constituie într-o decisivă pârghie a deplinei “umanizări” obiectuale şi subiective. Factorul estetic 
introduce, astfel, în producția materială un coeficient calitativ de individualitate la nivelul microseriilor şi, 


ideal, la nivelul fiecărui produs în parte. În acest sens, cât de actuală este formularea dată de Gustav 

Theodor Fechner (1801-1887, fizician, psiholog, estetician şi filosof), analizând raporturile dintre frumos 
şi util: “Utilitatea este prima cerinţă a tuturor obiectelor şi dacă în înfăţişarea lor latura practică pe care 
le-o atribuim ar trebui să lipsească şi Frumuseţea ar lipsi”. 

Se poate aprecia că în confruntarea realului cu idealul uman producția industrială capătă o atenţie 
mereu sporită, în virtutea locului mereu mai mare pe care-l ocupă în viața oamenilor produsele fabricate. 
Dar, în problema frumosului industrial au existat unghiuri diferite de abordare : 

> Pentru Et. Souriau (estetician francez) “în sânul muncii de creație industrială se 
exersează o activitate parțial, dar fundamental artistică”. 

> În lucrarea sa “Materii şi forme" (Matières et formes,1964), Et. Gilson (filosof şi 
estetician francez), asimilând frumosul produsului industrial celui natural, spune: 
“Perfectiunea în adaptarea scopurilor la mijloace în vederea unei oarecare finalităţi 
practice este însoţită de o frumuseţe naturală a produselor fabricate. Acest frumos 
industrial este mai apropiat de natură decât de artele frumoase”. 

Estetica industrială trebuie să pună în centrul problematicii sale frumosul industrial ca raportare a 


. . . . . . . * 
creației tehnico-industriale la un ideal estetic specific. 


1.5 Gustul estetic - modalitate de cunoaştere a valorii estetice 


Ca reacție spontană, cvasireflexă, de plăcere sau de neplăcere față de aspectele estetice ale 
realității, gustul estetic reprezintă modalitatea specifică de cunoaştere a valorii estetice. 

El a fost definit metaforic prin analogie cu simţul fizic al gustului, datorită unor însuşiri comune 
între care se disting varietatea şi spontaneitatea. 

Caracterizarea gustului de către câteva personalităţi este făcută astfel: 

> după Vauvenargues (moralist francez) “Gustul este aptitudinea de a cântări cum trebuie tot ce 

ține de domeniul intelectului. "; 

> după Kant “Gustul reprezintă facultatea de a judeca un obiect sau un mod de reprezentare 

prin satisfacția sau nemulțumirea resimţită într-un fel cu totul dezinteresat. Se numeşte frumos 
obiectul acestei satisfacții."; 

> după Goethe “Gustul nu se formează decât prin contemplarea a ceea ce este excelent, nu a 

ceea ce este acceptabil”. 

Teoria gustului estetic reliefează modalități diferite de analiză şi definire a lui, care îşi află 
explicaţia în structura sa complexă, senzorială, afectivă şi rațională. Un rol determinant în constituirea şi 
afirmarea gustului estetic îl are aprecierea subiectivă, care explică marea sa diversitate, mobilitate şi 
spontaneitate. 

Unitatea dintre senzorial şi afectiv nu exclude intervenția clarificatoare a raţiunii, gustul estetic 


găsindu-şi argumentele necesare în concepţii, principii şi legi estetice. Subiectivismul, negarea oricăror 


* Achim L, Introducere în estetica industrială, Editura Ştiinţifică, Bucureşti, 1968. 

criterii de apreciere anulează reacția de gust autentică, ce se formează, se consolidează şi se amplifică prin 
cunoaştere rațională. 

Participând în mod specific la actul valorizării estetice, gustul operează selecții şi ordonează ierarhii. 
Argumentele subiectului care receptează valorile estetice la nivelul gustului sunt de ordin preferențial, 
indicând starea de simpatie estetică, de consonanță emotivă, proprie unei adeziuni spontane. 

Sub semnul raţiunii, gustul are tendința de a se constitui în judecata de gust, prima treaptă a 
judecății estetice, care presupune depăşirea reacţiilor subiective, prin apelul la concepte şi criterii estetico- 
teoretice. Reglementată concomitent de spiritul critic şi de bun gust, ca expresie superioară a capacității 
de selecţie, judecata de gust este deteminată istoric şi social. Raportat, atât la subiectul receptor, cât şi la 
cel creator, gustul poate fi individual, naţional sau poate caracteriza o epocă. 

Gustul individual, expresie a eului indivizibil, la definirea căruia participă datele psihofiziologice 
ale personalității umane, precum şi datele teoretice de cultură generală, acumulate în urma unui proces 
educaţional, se caracterizează printr-o infinită diversitate. 

Deşi subiectiv, relativ şi schimbător, gustul nu poate fi conceput în afara determinării social-culturale a 
mediului, clasei, grupului social, modei şi influenţei pe care individul o suportă, a stadiului de dezvoltare 
a culturii şi educaţiei estetice generale şi individuale. 

În cazul făuritorului de valori artistice, gustul individual este cel care stimulează procesul de 
creaţie, propune ipoteze adecvate de lucru, verifică execuţia. 

Gustul estetic devine stil când creatorul realizează o operă amplă, caracterizată prin aceleaşi 
trăsături generale, ca şi printr-o manieră particulară de folosire a mijloacelor de expresie. Deci, gustul 
defineşte în mod expres pe receptorul valorilor estetice, iar stilul defineşte în mod expres pe creatorul de 
valori estetice. 

În ansamblul gustului unei epoci, se pot distinge tendinţe, trăsături comune determinate de 
stilurile sau curentele artistice dominante. Nu se pot face norme ale gustului, dar se poate observa că 
judecata de gust, bazată mai mult pe intuiţie decât pe rațiune, este prima treaptă a unei judecăţi de valoare. 

Problema evoluției gustului prezintă diferite aspecte. La copii, până la o anumită vârstă, chiar şi 
la adulţii care posedă puţină cultură, ceea ce place şi displace prin aparenţa perceptuală este considerat 
totodată frumos şi investit cu o valoare de la “agreabil” la “sublim”. Gustul orientează şi determină 
judecata lor estetică, în timp ce la adulţi şi la cunoscătorul de artă procesul se desfăşoară invers. 

Evoluţia gustului şi judecății estetice este marcată de dispariția treptată din câmpul vizual a 
obiectelor banale, de creşterea interesului spre valorile estetice, precum şi de atenţia crescândă acordată 
anumitor atribute (culoare, strălucire, mişcare, formă). 

Evoluţia se manifestă prin dezvoltarea gustului de la combinaţiile şi structurile cele mai simple la 
cele mai complexe. Asupra acestei evoluţii îşi exercită influenţa o serie de factori, care acționează de-a 
lungul vieţii. 

Gustul determină în mare măsură alegerea făcută de consumatori în toate domeniile, într-o 
societate armonios organizată şi perfecționată din punct de vedere estetic. Se conturează astfel fenomenul 


în care factorul estetic funcționează alături de factorul utilitar. 

Una din problemele cele mai dezbătute, însă, o constituie punctul până la care estetica mărfurilor 
poate aplica gustul propriu al maselor şi măsura în care va depinde de voinţa consumatorilor, ținând cont 
că există un întreg sistem de norme, condiționat, atât pe ansamblul său, cât şi la nivelul diferitelor grupuri 
sociale, de valori artistice superioare la care oamenii au acces, de posibilități materiale, de timp liber, de 
tradiţii şi obiceiuri, de exigenţe estetice ce funcționează în cadrul tuturor culturilor naționale. 

Designul este o exigență contemporană, iar imperativele îmbunătăţirii condiţiei estetice a 
produselor ne obligă să ne gândim la sincronismul care trebuie să existe între gusturile celor care optează 


pentru un produs şi gusturile celor care realizează produsul. 


1.6 Succedaneele şi surogatele artistice 


Încă din antichitate a existat preocuparea de a multiplica anumite forme artistice greu accesibile, 
astfel încât rezultatul să fie capabil de aproximativ aceleaşi efecte (fiindcă exista totuşi şi atunci conştiinţa 
faptului că acest rezultat nu prezintă un “interes estetic” similar cu originalul). 

Sunt cunoscute astfel copiile romane realizate după capodopere ale sculpturii şi picturii greceşti, 
atât în perioada clasică, cât şi în Evul Mediu şi mai ales în perioada Renaşterii. Pentru aceste perioade, 
există copiile şi replicile, considerate drept succedanee sau înlocuitori de artă. 

Copia artistică reprezintă lucrarea ce se realizează după original (de către cineva înzestrat cu 
talent, el însuşi un creator), pe care îl respectă, de la procedeele tehnice până la mici particularități de 
formă, culoare, materie şi spațiu. Uneori, dimensiunile copiei variază uşor faţă de cele ale modelului 
original. 

Replica este exemplarul realizat manual de către un artist după o operă existentă, în condiţiile în 
care datele, coordonatele şi eventual subiectul acesteia nu sunt respectate întocmai, ci devin doar pretext 
pentru noua formă. 

Odată cu apariţia “erei industriale", pe baza noilor cunoştinţe tehnice şi ştiinţifice, încep să se 
realizeze în serii mai mari sau mai mici aşa numitele reproduceri. 

Reproducerea este forma obţinută cu mijloace mecanice, chiar în condiţii industriale, ce 
reconstituie, mai mult sau mai puțin fidel, exemplarul unei opere existente, la nivelul elementelor vizuale 
principale. 

Iniţial, reproducerile erau obţinute prin procedee având la bază principiile gravurii în lemn, în 
metal sau lito. Apoi, perfecționându-se tehnicile fotografiei, ale înregistrărilor pe pelicula de film, ale 
înregistrărilor pe disc şi bandă magnetică, se amplifică producția de diapozitive, filme, discuri, benzi de 
magnetofon, casete audio şi video etc. 

Înlocuitorii tehnici şi industriali de artă sunt produse ce preiau cu mijloace industriale şi la scara 
marilor serii diverse efecte decorative, ornamente, concepute pentru forme utile sau prevalent utile. 

Înlocuitorii sunt aşadar produse care, pe de-o parte, s-ar ataşa domeniului artelor decorative, dar 


care, pe de altă parte, provin din sfera produselor industriale. 

Pentru exemplificare, nu pot fi omise: 


e formele de ceramică realizate în serie, decorate prin calcomanii ; 


formele de sticlă cu decorațiuni realizate prin turnare sau ştanţare în spiritul celor pe care 
artiştii le obţin prin gravare, pictare, sablare sau altele ; 

e panourile decorative realizate din materiale textile, în tehnicile imprimeurilor ; 

e covoarele produse industrial ; 

e unele “replici” ale broderiei produse, de asemenea, pe cale industrială ; 

e formele de metal, de la servicii de masă până la bijuterii. 

Pentru unele obiecte, cum ar fi cele din ceramică, sticlă, pentru unele obiecte de uz casnic din 
metal, concepute în spiritul formelor artistice decorative, dar realizate cu mijloace industriale, în serie, 
astăzi pot fi reținute două direcții de dezvoltare a producţiei lor: 

> o direcţie se referă la produsele care, ca forme şi decoraţii, par a fi “continuări” sau imitații 

ale unor serii reuşite de altă dată; ele au căutare poate, din dorința păstrării legăturilor cu 
tradiţia, chiar prin intermediul obiectelor funcționale; 

> cealaltă direcţie se referă la preluarea cu statut de prototip a unor reuşite sau conceperea unor 

replici industriale ale acestora; aceste forme se apropie mai mult de familia formelor “tip 
design”. 

Bijuteriile merită şi ele să fie reţinute. Procedeele industriale moderne permit obţinerea unor 
bijuterii-gablonzuri din imitații ale metalelor nobile şi pietrelor preţioase, prin încrustare, montare, 
turnare, ştanțare, filigranare, emailare, care diferă vizual relativ puţin de formele artistice unicat. 

Această industrie îşi datorează apariția spiritului de inventivitate al secolului al XIX-lea Emile 
Bayard (Arta de a recunoaşte bijuteriile vechi) scrie: “Aceasta este propriu-zis începutul <<imitaţiei> >, 
deoarece, pentru a fi accesibilă tuturor pungilor, bijuteria trebuie să rezolve problema dificilă de a 
seduce la un preț <<rezonabil>>, de unde şi introducerea procedeelor mecanice în fabricarea ei şi 
prezentarea aurului ca <<foaie de ceapă>>, simbolic. Paralel, formele se vulgarizează prin executarea 
în serie şi imitaţia, ştanțarea, galvanoplastia îşi dădură frâu liber pentru a satisface toate gusturile, până 
în zilele noastre chiar”. 

Şi în domeniul ţesăturilor s-a atins de la început o extraordinară perfecțiune tehnică, dublată de nu 
mai puţin uluitoare calități estetice. Egiptenii au fabricat tapiserii, covoare, perne împodobite cu desene de 
o mare fineţe, ale căror modele supraviețuiesc şi astăzi. Țesături splendide ale unor popoare dispărute 
demonstrează gustul rafinat al artizanilor. Țesutul a multiplicat tehnicile prin combinaţii variate de fire şi 
materii diferite şi, începând cu secolul al XIX-lea s-a mecanizat prin introducerea războiului de ţesut 
Jacquard“; secolul al XX-lea a văzut apărând o întreagă gamă de procedee noi, unele mai ingenioase decât 
altele. 

Se apreciază că succedaneele artistice îndeplinesc o funcție pozitivă în cadrul vieţii sociale 
contemporane, permiţând accesul tot mai larg al oamenilor, de cele mai diverse categorii, la adevăratele 


valori. 


i J.M.Jacquard (1752-1831), mecanic francez 
14 


Pe lângă succedanee, întâlnim în producţia curentă o altă categorie de forme, îndeplinind o 


funcţie negativă, numite surogate. 


Prin surogat, la nivelul vorbirii curente, se înțelege produsul realizat industrial, din materiale 


necostisitoare, prezentând totuşi asemănări cu cele scumpe, chemat să înlocuiască pe piaţă un alt produs, 


de calitate superioară, care ori nu se găseşte, ori, dacă se găseşte, nu este accesibil tuturor cumpărătorilor 


datorită preţului său ridicat. 


Cauzele acestei expansiuni ar putea fi : 


ascensiunea vieţii burgheze, dobândirea conştiinţei de sine a acestei societăţi, care şi-a impus 
normele ei producției estetice. Abundenţa materială a acestei clase, excesul de mijloace faţă 
de necesități, dorința de promovare vizibilă se materializează în mărfurile surogat. Şi aceasta 
pentru că noua clasă în curs de emancipare nu dispune de o scară valorică fundamentată 
cultural; 

dezvoltarea rapidă şi impetuoasă a producției industriale. Lărgirea şi diversificarea 
producţiei, automatizarea acesteia, perfecționarea tehnologică, eficiența economică maximă 
sunt fenomene pozitive din punctul de vedere al societății contemporane, având însă efecte 
negative asupra personalităţii umane şi jucând un rol important în proliferarea surogatelor; 
modificarea relației creaţie - producţie - consum. “Multiplicarea” în masă a produselor a 
depersonalizat munca detaşând omul de procesul de fabricare, în condiţiile în care “modelul” 
era creat de alții; de obicei, actul creator rămâne privilegiul unei elite. În acelaşi timp 
condiţionarea omului de către obiectele ce-l înconjoară denaturează întrebuințarea normală a 
acestora, generând relaţii de afecțiune, dependență. 

dezvoltarea vieţii economice din jurul vechilor nuclee de viață urbană - cetăţile - şi apariția 
noilor cartiere de la periferia oraşului. Această categorie de cauze are implicații deosebit de 
profunde. Populaţia eterogenă aflată în discuţie, provenită de obicei din lumea satului, nu mai 
menține legătura cu valorile civilizaţiei rurale, dar nu este capabilă să asimileze nici valorile 
civilizaţiei urbane, fiind insuficient instruită. Speculând asemenea stări de dezorientare 
estetică, surogatele urmăresc să epateze prin coloritul strident, anecdotica subiectelor, 


gesturile, poziţiile sau atitudinile personajelor. 


Caracterul nociv al surogatelor este evident. Intervine astfel: 


> 


mai întâi, problema confuziei dintre arta autentică şi produsul ce se pretinde drept echivalent 
al acesteia, fără însă a poseda aceleaşi calități estetice; 

în al doilea rând, problema mentalităților şi comportamentului subcultural, cu implicații 
morale negative vehiculate prin intermediul compozițiilor specifice surogatelor de artă; 

în al treilea rând, problema deformării sau alterării sensibilităţii estetice la mase de milioane 
şi milioane de oameni, absorbiți de astfel de preocupări ce nu mai au nimic comun cu sensul 


artei adevărate. 


Industria surogatelor de artă proliferează astăzi printr-o vastă rețea de microîntreprinderi 


prospere, care îşi desfac produsele în locuri de maxim interes public. 

Fenomenul kitsch 


Numeroase definiții şi interpretări pornesc de la etimologia termenului consacrat pentru 
denumirea acestui fenomen. 

Conform Dicţionarului de estetică generală (1972) “kitsch-ul este un cuvânt german 
intraductibil, intrat ca atare în fondul de termeni internaţionali ai esteticii şi utilizat pentru a desemna 
arta de prost gust, pseudo-arta, precum şi toate acele produse estetice concepute în spiritul exploatării 
doar a unuia sau a unora dintre grupurile de stimuli ce intră în compunerea artei: stimuli de ordin 
biologic, de ordin etic (sentimentalismul), de ordin magic sau ludic”. 

Esteticianul francez Abraham Moles, în lucrarea sa “Psihologia kitsch-ului", precizează: 
“<<kitsch>> este un cuvânt foarte cunoscut în germana vorbită în sud; cu sensul modern, el apare în 
München, în 1860, verbele <<kitschen>> şi <<verkitschen>> însemnând <<a face ceva de 
mântuială>> şi, respectiv, <<a degrada, a măslui>> ”. i 

Termenul de kitsch este indisolubil legat de sfârşitul secolului al XIX-lea, când unii pictori 
miinchenezi confecționează şi pun în vânzare, din necesități pecuniare, primele prototipuri ale picturii 
kitsch. Drept pentru care, această noţiune este şi astăzi asociată cu opere aparținând artelor plastice şi, în 
primul rând, picturii. 

În literatura estetică de după 1900, cuvântul kitsch îmbracă întotdeauna conotaţii negative şi abia 
o dată cu epoca artei populare, artiştii îşi permit să îl preia cu titlul de distracţie estetică, în istoria artelor 
aceasta fiind prima etapă a reconsiderării în curs de înfăptuire a conceptului. 

ceea ce priveşte domeniile de manifestare, se apreciază că fenomenul kitsch este indisolubil legat 
de artă, manifestându-se atât la nivelul genurilor tradiţionale ale acesteia (literatură, muzică, pictură), cât 
şi la nivelul celor mai recente genuri ale artei (cinematografia, televiziunea). 

Kitsch-ul este pseudo-artă sau artă surogat, dar nu numai atât. El poate să apară în numeroase 
alte ipostaze care nu au de-a face cu arta. 

Kitsch-ul apare în toate sferele de manifestare, de la un simplu obiect, la starea de spirit şi 
mentalitatea generalizată kitsch - ca expresie şi satisfacere a unui gust estetic primitiv, nedezvoltat, 
necizelat şi, mai ales, a unui gust estetic pervertit (Gavril Maté, “Universul kitsch-ului - o problemă de 
estetică”). 

Se vorbeşte astfel, despre : 

> artă kitsch sau, mai degrabă, de un kitsch al artei (şi care se referă la obiectele de artă şi la 
tipul de aranjare a acestora într-un cadru dat, precum şi la relațiile dintre ele); 


> operă kitsch (exemplu castelul german al lui Ludovic de Bavaria), 


v 


ambianță kitsch (exemplu marile magazine de antichități), 


> mobilier kitsch, decor kitsch, muzică kitsch, literatură kitsch etc. 


* Moles A., Psihologia kitsch-ului, Editura Meridiane, Bucureşti, 1980. 

Kitsch-ul este acceptarea tacită, pe scară socială, a unei plăceri estetice de prost gust, desemnând 
prostul gust în general. Kitsch-ul se referă prin urmare la un univers lipsit de profunzime şi de 
semnificaţii sociale umane superioare. 

Datorită alterării gustului estetic (în condiţiile industrializării producţiei de artă sau a celei 
artizanale) apare şi un public kitsch, cu gusturi estetice kitsch, predispus a fi receptiv la vulgaritate, la 
gregar sau melodramatic. 

Kitsch-ul, în toate ipostazele sale, constituie un fenomen surogat. El înlocuieşte autenticul, care 
lipseşte sau este inaccesibil din motive financiare, materiale sau de altă natură; 

Definitoriu, mai ales în zilele noastre, este caracterul de masă al fenomenului kitsch; kitsch-ul 
reprezintă un produs de masă şi pentru mase, este expresia cercetării, stabilirii şi satisfacerii preferințelor 
şi aşteptărilor masei neinformate. Putem spune că este, în esenţă, un sistem estetic de comunicare pentru 
mase largi. 

Caracterul de masă al cerinţei de kitsch a impus o formulă similară şi în planul producției, al 
ofertei. Introducerea şi consacrarea acestei formule de producţie a fost favorizată şi asigurată de 
dezvoltarea ştiinţifico-tehnică şi, mai ales, de anumite inovaţii, cum ar fi: standardizarea, serializarea şi 
automatizarea producției. 

Există două mari perioade importante ale dezvoltării kitsch-ului: 

a) prima este legată de triumful burgheziei celei de-a doua jumătăţi a secolului al XIX-lea şi este 

cuprinsă între anii 1860-1900. 
Această societate este simbolizată de marele magazin legat de manufactură, care se ambiţionează să 
satisfacă toate cerințele, se răspândeşte la sate, prin sistemul de vânzare prin corespondenţă şi la oraşe, 
prin sucursalele ce păstrează ceva din prestigiul firmei-mamă;, marele magazin este purtătorul ideii 
fundamentale a civilizaţiei kitsch: “există şi lucruri mai bune, dar sunt mai scumpe”; 

b) a doua perioadă este cea care se conturează sub ochii noştri, un neokitsch al consumabilului, al 
obiectului văzut ca produs, al mulţimii de elemente tranzitorii. 

Pe măsură ce s-a depăşit kitsch-ul romantic al perioadei ascensiunii burgheziei, încheiată cu 
“epoca 1900" şi ca urmare a dezvoltării şi înfloririi funcţionalismului şi a mişcării de estetică industrială, 
începe să se construiască un kitsch modern, simbolizat prin apariţia magazinelor cu preţ unic (totul costă 
1$) şi a supermagazinelor care împânzesc viața noastră cotidiană. A apărut prima dată în SUA, în 
perioada 1900-1920, fiind inaugurat de Woolworth şi, ulterior, s-a răspândit în Europa anilor 1925-1930. 

Kitsch-ul modern al supermarketului este un mod de acces la cultură pentru masele largi; 
supermagazinul adoptă doctrina culturală demografică (publicului să i se dea ceea ce cere) şi o colorează 
cu un modernism de bună calitate, orientat spre progres, astfel încât clientul să se simtă în pas cu 
progresul. 

În lumea obiectelor, obiectul kitsch ocupă un loc aparte, pentru că el reflectă foarte fidel 
fizionomia aparte a societăţii contemporane. După Abraham Moles, obiectul kitsch se defineşte prin 
următoarele trăsături exterioare : 


e contururile obiectelor şi componentelor în general sunt complexe, încâlcite; 

obiectele kitsch comportă rareori suprafețe neîntrerupte, în general suprafețele fiind umplute 
sau îmbogăţite cu reprezentări, simboluri, ornamente; 

contrastele de culori pure complementare, tonalități de alb, în special trecerile de la roşu la 
roz-bombon, la violet sau liliachiu lăptos, ca şi combinaţiile între culorile curcubeului, care se 
amestecă unele cu altele, reprezintă caracteristici ale coloristicii kitsch; 

materialele încorporate arată rareori ceea ce sunt de fapt: lemnul este vopsit ca să imite 
marmura, suprafeţele de plastic sunt ornamentate cu motive de fibre încorporate, obiectele de 


zinc sunt alămite, statuile de bronz aurite, materialele sunt deci deghizate. 


Şi toate acestea în opoziţie cu produsele a căror valoare estetică se defineşte prin echilibru, 


armonie, claritate, ordine. 


Fig. 1.1 Obiecte „kitsch” (anii 50) 


Studiu de caz: şcoli şi curente ce au influenţat şi determinat apariţia designului 


> La sfârşitul secolului al XVIII-lea în SUA — Shakers — membrii unei secte de origine 


creştină, refuzând condiţiile de viață ale claselor defavorizate, creau şi fabricau 
produse (mai ales mobilier) fără decoraţiuni, dar cu elementele componente 
structurate într-o perfectă ordine de puritate şi simplitate. Dorinţa lor de armonie între 


funcţie şi formă prefigurează funcționalismul. 


Fig. 1.2 Modele de scaune ( Catalogul Shaker, 1874) 

> În perioada 1860-1900 apare în Anglia, sub influenţa lui William Morris, o mişcare numită 

“Arts and Crafts”. 

Pentru a lupta împotriva rupturii dintre producţie şi consum, William Morris orientează 
creaţia spre o tentativă de reîntoarcere la artizanat. Produsele astfel realizate, au un preţ mai mare, dar 
succesul lor îi incită pe industriaşi să-şi adapteze şi să-şi modifice câteva dintre modelele lor. 

„Morris and Co-Ltd.” fondată în 1861 se ocupa de decorațiuni murale, mobilier şi vitralii. 
Spre sfârşitul anilor 1880, exemplul englez făcea înconjurul Europei continentale, ideea lui Morris fiind 
îmbrăţişată de numeroşi artişti. „Art and Crafts” organiza expoziţii de mobilă, tapiserie, obiecte uzuale, 
apreciindu-se că expoziţia din 1893 a reprezentat prima manifestare a stilului modern. 

Revenirea la o producţie artizanală într-o epocă caracterizată de producţia mecanizată şi de 
concentrarea urbană a reprezentat o mare contradicţie istorică. Această mişcare este o formă de renaştere 
a Artelor Decorative. Şi tot ea a dat naştere graficii publicitare, cu deosebire afişului (ramură 
fundamentală a designului comunicațiilor vizuale). 

“Art and Crafts” şi-a propus drept țeluri programatice “structura rațională a obiectului, 
logica fără compromisuri » în folosirea materialelor şi exprimarea procesului de fabricaţie direct în valori 
plastice. Această mişcare s-a bucurat de un renume deosebit, având o mare influență şi asupra arhitecturii. 
Casa lui W. Morris, „ Red House”, este primul exemplu de design total, de ansamblu, conceput ca o operă 


de artă, la care fiecare detaliu este ales cu multă grijă. 


Fig. 1.3 The Craftsman Fig. 1.4 Snake, William De 
magazine (Arts& Crafts Morgan (Arts& Crafts, 1880) 
SUA, 1904) 


De remarcat în această perioadă Aesthetic Movement, cu puternice influenţe estice, devenind un 
stil britanico-oriental. Liniile urmate în design erau simple, curate, lipsite de aglomerări, definind un „stil 
de viaţă” pentru clasa mijlocie aflată în plin progres. Cei mai mari susținători au fost Oscar Wilde şi 
Aubrey Beardsley, care au propagat doctrina „artă de dragul artei”, simbolul principal fiind motivul 


„floarea-soarelui”. 

Mulţi designeri americani au fost inspirați de idealurile englezilor şi demonstrațiile lor conform 
cărora un stil național poate fi promovat prin raportarea la formele tradiționale. Astăzi, acest stil atrăgător 


are o mulţime de admiratori. 


> L’Art nouveau este o mişcare specifică sfârşitului secolului al XIX-lea începutul 
secolului al XX-lea ce s-a afirmat în principal ca o reacție împotriva tendinței de uniformizare şi sărăcire 
formală a obiectelor în producția de larg consum. Tendinţe ale acestei mişcări apar simultan în diverse țări 
ale Europei : 

e Jugendstil în Germania; 

e Stile Liberty în Italia; 

e Sezession în Austria; 

e Modern Style în Anglia; 

e Nieuwe Kunst în Țările de Jos. 

Dacă stilul Art Nouveau este reprezentat în numeroase ţări, nu trebuie să se înțeleagă că 
particularităţile naționale sunt absente. Gruparea artiştilor acestei mişcări sub un singur generic este 
determinată de numeroasele puncte comune: opoziţia lor la istoricism, căutarea unei „arte totale” , care să 
răspundă tuturor aspectelor vieţii, înlăturarea diferenţelor dintre „artele majore” şi „artele minore”. 

Există două variante stilistice ale mişcării, bazate pe funcția expresivă şi constructivă a liniei. Una 
este varianta liniei sinuoase, ondulatorii, ce apare mai frecvent în Franța (H. Guimard, E. Galle), Belgia ( 
Henri van de Velde ), Olanda ( Jan Toorop ), Germania (H. Vogeler), SUA (Confort Tiffany). A doua este 
varianta geometrizantă, ce se afirmă mai ales în Anglia ( Ch. Rennie Mackintosh ) şi în Austria (J. 
Hoffmann ). 

Arta 1900, cu toate marile contradicții ce au caracterizat-o şi cu toate că nu şi-a realizat decât în 
mică măsură ţelurile sale programatice, rămâne totuşi cea care a încercat prima organizare stilistică 
coerentă a întregului ambient într-o viziune nouă, originală, contemporană. Poziţiile proartizanale şi 
aparent antimaşiniste ale unora din creatori au avut două cauze principale : 

e  neînțelegerea rolului creației designerului chiar de către industriaşi ; 
e nivelul tehnic încă insuficient la acea vreme al proceselor de fabricaţie. 

Acestea au dus, deseori, la rezultate nefericite, compromiţând valoarea estetică a prototipului şi, 
implicit, chiar a conceptului de design. 

Formele caracteristice acestei perioade fac adesea referiri la formele din natură, iar elementul 
decorativ devine el însuşi element funcţional. Materialele favorite au fost: sticla, lemnul prețios, fierul 
forjat, vitraliile, faianța, porțelanul, bronzul, piatra, materialele nobile. Este o primă tentativă de a reuni 
arta cu tehnica, elementul decorativ devenind el însuşi element funcţional. 

Art Nouveau a fost o mişcare cu un puternic impact , practic legată de manifestările sociale 
progresiste, propagatoare ale ideii răspândirii frumosului în toate mediile cotidianului. 

În România s-a dezvoltat o arhitectură Art Nouveau la Bucureşti, Timişoara, Oradea, Cluj, Târgu- 


Mureş, Craiova, Brăila, cu trăsături caracteristice în ornamentația clădirilor şi a interioarelor. 

Fig. 1.5  Marquetry 
vase, Emile Galle (Art 


Nouveau, 1898) 


eri 
pU BING 


92, RUE DE PROVENCE 


Installalions odene 


MEUBLES, TENTURES, TAPIS, OBJETS D'A R7 


A l'Exposition Universelle de 1900, modèles de Meuble 
vendus à tous les Mustes d'Europe et hors d'Eurepi 

Londres, Berlin, Crefeld, Hambourg, Kaiserslauterr 
Leipzig, Mulhouse, Nuremberg, Budapest, Grats 
Lemberg, Vienne, Copenhague, Naples, St-Péters 
bourg, Helsingfors, Aatau, Berne, Dronihem 
Tokio, Muste des Arts décoratifs de Paris, ete: 


Fig. 1.7 Publicitate pentru 
Maison de L’Art 
Nouveau (1900) 


artizanal. 


Fig. 1.6 Vasul Jack- 
Louis 
Confort Tiffany (Art 
Nouveau, 1898) 


in-the-Pulpit, 


> Art Deco, moment stilistic, considerat multă vreme ca o 
prelungire a mişcării Art Nouveau, a apărut în Franța, 
definindu-se cu ocazia expoziției de arte decorative de la 
Paris, din anul 1925. S-a răspândit apoi în Marea Britanie 
şi SUA, devenind extrem de popular datorită asocierii cu 
stilul de viață hollywoodian. 

Art Deco s-a conturat ca o sinteză între viziunea 
geometrizantă, viziunea ornamentalistă şi diferite versiuni 
ale figurantismului modern, remarcându-se, mai ales, prin 


arhitectură, mobilier, textile, grafică de carte. 


> Asociația Deutscher Werkbund (1907-1934), fondată în 
Germania de către arhitectul Hermann Muthesius şi 
puternic influențată de W. Morris, regrupează, în număr 


egal, artişti şi întreprinderi cu caracter industrial şi 

Obiectivele sale sunt de ordin social : să 
înnobileze munca prin cooperarea artei, industriei 
şi muncii manuale. Ele sunt însă, în aceeaşi 
măsură, de ordin economic : ameliorarea calității 


produselor germane şi favorizarea exporturilor. 


Această asociaţie şi-a creat un centru de 
Fig. 1.8 Sfeşnice, Emory Seidel (Art Deco, studii în care echipe combinate elaborau 
1930) prototipuri şi metode noi, ce erau omologate şi 

propuse industriei. 
Astfel, atelierul de design de la A.E.G. a fost un model unde s-au conceput proiecte de uzine, 
clădiri, până la ambalaje, elemente de grafică publicitară şi chiar imprimatele societății. Cele mai avansate 
concepţii mizau pe industrie şi standardizare şi aveau ca principiu estetic director al designului calculul 


matematic şi producţia industrială standardizată. 


|| ELEKTRISCHE TEE- UND W 


- NACH ENTWÜRFEN VON PROF. AAS FRI 


PE | ETICII IE BEE | E 


ALLGEMEINE ELEKTRICITĂTS-GESEL 


ABT. HEIZAPPAI 


Fig. 1.0 Poster pentru Fig. 1.10  Broşură 
Expoziţia Deutscher publicitară pentru 
Werkbund (Cologne, AEG,Peter Behrens 
1914) (1910) 


Deutscher Werkbund a stimulat apariția primei organizaţii englezeşti a industrial — designului 
propriu-zis, D.I.A. (Design and Industries Association) în anul 1915, organizaţie ce-şi propunea 
“găsirea echilibrului între un design bun şi eficacitatea industriei“ şi se întemeia pe teze după care 


“condiția fundamentală a unui design bun este adecvarea la funcţie“. 


> Constructivismul a influenţat noile forme industriale, în primul rând prin tezele generale, 
valabile pentru ambele sale variante : 
e constructivismul estetic, fondat de Naum Gabo şi Antoine Persner ; 
e constructivismul practic (numit şi productivism), propriu lui Vladimir Tatlin şi Alexander 


Rodscenko. 

Prin folosirea celor mai noi cuceriri ale ştiinţei şi tehnicii, constructiviştii nu numai că au folosit 


cu precădere cele mai noi materiale, tehnologii şi metodologii tehnico-industriale, dar au fost şi neobosiți 


inventatori. Avant-garde-ul rusesc a fost inspirat de cubism şi futurism. Mai târziu a avut noi forme de 


exprimare a dorinţei de încheiere a sistemului capitalist prin promovarea unei scheme democratice pentru 


producţie şi distribuţie. Artiştii au început o promovare a esteticului şi a unei abordări a designului care 


era aliată producției industriale. Decoraţiile erau adesea realizate prin motive geometrice, pe un fundal 


alb, dând o puternică senzaţie de dinamism şi modernism. 


Semnificative pentru fenomenul design sunt experienţele întreprinse la „Bauhaus” (1919-1933), 


institut de arhitectură şi arte aplicate fondat de Walter Gropius în anul 1919, ce funcţionează la Weimar. 


Bauhaus sau „Casa Construcției” îşi propunea o activitate complexă, cu caracter pragmatic, fondată 


teoretic pe ideea edificiului arhitectural ca operă totală, în jurul căreia se dezvoltă armonios toate genurile 


Fig. 1.11 Set de porțelan, Wassily 
Kandinsky (constructivism, 1921) 


Kandinsky. 


de artă plastică, în spiritul unei simplități şi clarități 
funcționale. În 1925, Bauhaus se transferă la Dessau, 
unde sloganul lui Gropius era „Artă şi tehnologie — o 
nouă unitate, dar se mută şi de aici la Berlin până în anul 
1933, când dictatura nazistă îi obligă pe membrii 
Bauhaus-ului să se îndrepte spre S.U.A. 

Printre artiştii de seamă ai mişcării Bauhaus se 
remarcă: arhitecţii Mies van der Rohe, Hannes Mayer, 
Walter Gropius; pictorii Lyonell Feininger, Oskar 


Schlemer, Laslo Moholy-Nagy, Paul Klee, Wassily 


Fig.1.12 Obiecte aparţinând Şcolii Bauhaus 

Bauhaus a constituit un adevărat laborator pentru studiul formelor estetice vizuale moderne, 


experienţele efectuate urmărind înțelegerea artelor vizuale, a arhitecturii, sculpturii, picturii, graficii, 


formelor decorative din ceramică, sticlă, metal, mobilier, textile, în condiţiile noilor realităţi industriale. 


Sunt studiate: 


o... us. 


nichel şi crom, diverse emailuri şi glazuri ; 


efectele de textură, structură şi modul în condiţiile edificiilor realizate din beton armat ; 


EROE. 


urmează a fi realizată prin folosirea utilajelor perfecționate ; 


obiectele de uz comun capabile să încânte privirea fără a recurge la decorațiuni şi ornamente ; 


modalităţile ce nu necesită cheltuieli mari pentru amenajarea cu gust a locuinţelor, birourilor, 


halelor de lucru, vestimentația, mobilierul cu valoare proponderent funcțională. 


Fig. 1.13 Profile diferite pentru 
scaune Erich Dieckmann 
(Bauhaus, 1930-1931) 


Cu o influență considerabilă până în zilele noastre, această 
şcoală a pus accent pe responsabilitatea socială a 
creatorului. 

Numeroşi artişti şi arhitecți din diverse ţări, sub imboldul 
Bauhaus-ului, s-au dovedit preocupaţi de noua condiţie a 
formelor funcţionale realizate industrial. 

Impactul Bauhaus-ului se explică, de asemenea, prin 
personalitatea membrilor fondatori şi prin filozofia lor. În 
jurul lui Walter Gropius s-a dezvoltat o imagine de marcă 
foarte puternică şi o veritabilă identitate fondată pe idei 
puternice, ca o filozofie a formei şi a esteticii, capabile să 
rezolve probleme complexe în scopul găsirii unui răspuns 


universal pentru obiectul ideal. Influenţa Bauhaus s-a 


exercitat prin intermediul altor şcoli de artă de la Harward sau prin New Bauhaus de la Chicago, primele 


materializări ale acestor idei fiind realizările de arhitectură verticală americană. 


1.8 Întrebări recapitulative: 


SS SS SS SS 


Cum este definită estetica ? 


Ce studiază estetica ? 


Când s-a constituit estetica drept disciplină specifică şi cine îi dă denumirea ? 


Cum se reflectă preocupările estetice de-a lungul timpului? 


Ce discipline estetice apar în epoca contemporană? 


Ce exprimă valorile estetice? 


Care este categoria fundamentală a esteticii? 


24 


Ce reflectă categoria fundamentală a esteticii? 

Ce reflectă frumosul industrial? 

Ce introduce factorul estetic în producția industrială? 
Ce reprezintă gustul estetic? 


Care sunt şi ce reprezintă succedaneele artistice (copia, replica, reproducerea) ? 


SS SS SS 


Care sunt direcțiile actuale de dezvoltare a producţiei unor obiecte — înlocuitori industriali de 
artă ? 

Ce reprezintă surogatele artistice ? 

Care sunt cauzele expansiunii producției de surogate artistice ? 

Cum definiţi caracterul “nociv” al surogatelor artistice ? 

Prin ce se caracterizează fenomenul “”kitsch”"? 


Cum se caracterizează produsele kitsch? 


SS SS SS 


Menţionaţi câteva din experiențele întreprinse în laboratoarele Bauhaus pentru studiul formelor 


estetice vizuale moderne ? 

e Unitatea de învăţare 2: 
2. Geneza şi afirmarea designului: premise, etape, direcţii, trăsături ale dezvoltării 
designului în diferite ţări, aspecte actuale cu implicaţii în evoluția designului 
2.1 Obiective; cuvinte cheie 
2.2 Designul în relaţie cu estetica industrială 
2.3 Premisele apariţiei designului 
2.4 Etapele dezvoltării designului 
Studiu de caz: Trăsături ale designului în diferite țări 
2.5 Direcţiile afirmării designului 
2.6 Aspecte actuale cu implicaţii asupra dezvoltării designului 
2.7 Întrebări recapitulative 


2.8 Bibliografia unităţii de învăţare 2 


2.1 Obiective; cuvinte cheie 


e cunoaşterea premiselor, etapelor, trăsăturilor şi direcțiilor de dezvoltare ale designului 

e înțelegerea relaţiei dintre design şi estetică industrială 

e interpretarea rolului şi poziției designului ca parte integrantă a economiei contemporane, 
a potenţialului său de a genera competitivitate şi satisfacție consumatorului 

e analiza coordonatelor socio-economice şi culturale cu implicaţii în dezvoltarea 
fenomenului 

e atitudine pozitivă față de lucru în echipe multifuncţionale (economişti, designeri, 
ingineri) în dezvoltarea proiectelor şi asigurarea succesului pe piață 

e înțelegerea activităţii în domeniul designului ca act de cultură de interes public, cu 
implicații economice, sociale, culturale şi de mediu 

e promovarea unor necesități de educare estetică specifice atitudinii şi capacității de a 


prevedea produsele, serviciile şi nevoile cetăţeanului european al secolului XX 


Cuvinte cheie: forme tip design, design industrial, modern style, styling, design de produs, design 
ambiental, designul formelor vizuale comunicante, designer, creativitate, imaginaţie, tehnici de 


intervenţie, coordonate socio-economice, configuraţia concurenţei, strategii ale companiei 

2.2 Designul în relaţie cu estetica industrială 


Cea mai mare parte a produselor care ne înconjoară în viața cotidiană au făcut obiectul unui 
studiu de design deşi, din păcate, marele public percepe încă designul ca un fenomen marginal, ce 
realizează produse mai mult sau mai puţin efemere. Pretutindeni, în secolul nostru, apare evidentă 
preocuparea ca obiectul cu destinaţie practică să fie şi frumos. 

Şi dacă, altădată, acest lucru se realiza prin folosirea efectelor de ornament şi decoraţiune şi care, 
nu rareori, afectau negativ funcţionalitatea obiectului, actualmente, proiectarea şi materializarea 
proiectului presupun un “aspect plăcut » la nivelul formei, aceasta fiind strict determinată de solicitările 
pe care urmează a le satisface, conform scopului ce-i legitimează existența, orice altă “compoziție 
vizuală » implicând limite de folosire diferite. 

Utilizarea termenului „design” datează din 1849, când H. Cole promovează ideea că un design 
bun echivalează cu o afacere bună în Journal of Design. Oficial, termenul de design industrial este 
întrebuințat abia în anul 1913 prin reglementarea propusă de Oficiul American de Proprietate cu privire la 
modificarea regulamentului în vederea extinderii protecției şi asupra acestei activități. 

Autorii care au căutat să-i desluşească principalele sensuri şi semnificații sunt unanim de părere 
că este vorba despre un fenomen de civilizaţie necunoscut altădată. 

Primul studiu sistematic, clar şi documentat, care arată că ne aflăm în faţa unui fenomen de 
civilizaţie inedit, a fost cel publicat în 1934 de către Herbert Read (1893-1968)- Artă şi industrie (Art 
and Industry), completat mult mai târziu cu un altul, Viitorul designului industrial (Future of Industrial 
Design, 1946). 

Deci, cuvântul englezesc design denumeşte noul fenomen de civilizaţie ce aduce în discuție 
obiectele funcționale, fabricate în serii mari, capabile să încânte privirea fără a recurge la efectele 
ornamentului şi decoraţiunii inutile deşi, nu întotdeauna chiar, opiniile specialiştilor coincid. 

Au existat, de altfel, şi dificultăți terminologice. Rădăcinile cuvântului design se găsesc în 
cuvântul designare, ce se formează din prepoziţia DE şi latinescul SIGNUM, care înseamnă SEMN. 

Se pare că semnificațiile verbului designare din limba latină (a trasa, a ordona, a indica) rămân 
moştenire limbilor romanice şi generează altele. 

Astfel, în limba italiană găsim cuvântul disegno (desen, idee creatoare, proiect), iar în franceză dessin 
(desen) şi dessein (plan, scop). Din franceza veche, descendenţii lui designare pătrund în engleză, de 
unde apare cuvântul design. 


Dicţionarele recunosc pentru design accepţiuni ca : 


e plan mental, 

e schemă de abordare a unui lucru, 

e  crochiu, 

e intenție, 

e scop final avut în vedere atunci când se începe o acțiune, 


e idee generală, 

e construcție, 

e compoziție, 

e proiectare etc. 

Dicţionarul de artă, Editura Meridiane 1995,defineşte designul drept ,, Termen contemporan care 
desemnează ansamblul de concepții şi procedee vizând proiectarea estetică a obiectelor de uz practic: 
maşini, unelte, mobilier, vestimentaţie, ambalaje etc.” 

Design rămâne un termen imprecis, anevoie utilizabil ca instrument de lucru pentru investigațiile 
teoretice. Principala lui semnificație rămâne proiectare estetică şi, după cel de-al doilea război mondial, 
pătrunde în numeroase limbi pentru a desemna procesul complex de concepere şi proiectare a formelor 
funcționale şi frumoase totodată, potrivit exigenţelor timpului de față. 

Când termenul design se referă la producţia de serie, se întrebuințează expresia industrial design. 

Specialiştii în domeniu, David Pye, spre exemplu, el însuşi designer, autor al lucrării Natura 
designului (The nature of Design, 1964), sunt de părere că formele tip design se caracterizează prin 
respectarea anumitor condiții ce presupun, de la bun început, o anumită proiectare, un anumit mod de 
execuţie, bazat pe folosirea tehnologiilor înalte şi a utilajelor perfecționate. 

Acestea impun următoarele: 

e construcția şi logica formei să se justifice numai prin raportare la calitatea produsului ca 

obiect având o întrebuințare precisă ; 

e componentele formei să se coreleze geometric, potrivit scopului pentru care obiectul urmează 

a fi fabricat ; 

e materialele şi structurile formei să fie alese având în vedere solicitările ce decurg din 

funcțiunile sau întrebuințările obiectului ; 

e realizarea şi procurarea obiectului să nu implice eforturi economice prea mari; 

e obiectul astfel realizat să fie cât mai uşor de folosit, manevrat, manipulat ; 

e obiectul tip design să ofere maximum de confort sau randament posibil la momentul 

respectiv ; 

e obiectul să necesite minimum de cheltuieli pentru întreţinere ori funcționare. 

După părerea noastră, s-ar adăuga şi ideea, determinată de interdependenţele dintre mediu şi 


dezvoltare, că produsul trebuie să răspundă în mod obligatoriu şi exigenţelor privind protecţia mediului. 

a. Storcător de citrice b. Capsator John II pentru Acco, 
Juicy Salif, Philippe Ross Lovegrove (1997) 
Starck(1990-1991) 


Fig. 2.1 Forme tip design (a,b) 


În ceea ce priveşte relația design-estetică industrială, primele idei referitoare la frumusețea utilă 
a formelor le găsim la sfârşitul secolul al XIX-lea în dezbaterile esteticienilor francezi (în opoziție cu 
ideile kantiene care arată că frumusețea, prin însăşi natura ei, exclude orice finalitate, deci nu poate fi 
abordată din perspectiva utilității lucrurilor). 

În acest sens se remarcă studiile lui Paul Souriau (1852-1925) şi Jacques Vienot (1893-1959). 

În lucrarea sa Frumuseţea rațională (La beaute rationnelle), Paul Souriau îşi exprimă opinia că 
nu există nici o incompatibilitate între util, sinonim cu funcţional şi frumos. 

Dezvoltând această premisă, autorul ajunge la concluzia că orice lucru este frumos atunci când 
corespunde, fără posibilitate de reproş, propriului său scop. Or, tocmai în cazul producţiei industriale, al 
maşinilor, al mobilierului de uz comun, al uneltelor, se pot întâlni cele mai bune exemple de perfectă şi 
strictă adaptare a obiectului la funcţiile ce urmează să le îndeplinească. Deci, a crea un obiect care să 
corespundă optim propriului său scop, înseamnă a crea un obiect frumos. 

Jacques Vienot este cel care pune de fapt bazele noii discipline Estetica industrială şi 
demonstrează că sfera şi conţinutul acesteia se suprapun numai parţial celor de design. Estetica industrială 
este un fel de ştiinţă sintetică, studiind totalitatea manifestărilor estetice ce au legătură cu industria. 

De altfel, definiția dată de Jacques Vienot este concludentă în acest sens : “Estetica industrială 
este ştiinţa frumosului în domeniul producţiei industriale. Domeniul său este cel al locului şi 


ambianţei muncii, al mijloacelor de producţie şi al produselor”. i 


* Achim L., Introducere în estetica industrială, Editura ştiinţifică, Bucureşti, 1968. 

2.3 Premisele apariţiei designului 


Sunt recunoscute următoarele grupuri mari de premise ce au determinat apariția designului : 

> Premise de ordin economic general : evoluția în timp a producţiei industriale, determinată 
de apariția şi dezvoltarea întreprinderilor producătoare şi a surselor de energie, până la 
satisfacerea virtuală a necesităţilor existente pe o arie socială determinată. 

Cu sute de ani în urmă, obiectele funcționale erau obținute prin prelucrarea unui anumit material, 
folosindu-se cu precădere forţa omului sau a unor animale domestice. De cele mai multe ori, beneficiarul 
obiectelor era chiar cel care le-a creat. Fiind produse manufacturate, ele aveau astfel, o valoare foarte 
mare, motiv pentru care se păstrau cu mare grijă şi se transmiteau din generaţie în generaţie. Până astăzi 
s-a transmis, la nivelul unor nuclee de viață socială, tradiția utilizării din generaţie în generaţie a 
mobilierului, obiectelor de uz casnic, a unor piese de îmbrăcăminte, nemaivorbind de utilajele metalice 
necesare practicării diverselor meserii. 

Dezvoltarea meşteşugurilor, prin folosirea unor surse de energie ca vântul, apa, determină lărgirea 
şi amplificarea locală a producţiei bunurilor materiale cu valoare funcțională. Apoi, dezvoltarea generală 
a producţiei industriale de obiecte cu valoare funcțională este nemijlocit legată de folosirea noilor surse de 
energie : aburii, electricitatea etc. Având la bază descoperiri tehnice din epoca modernă, ea cunoaşte un 
asemenea ritm, încât, pe la sfârşitul secolului trecut, se ajunge în situaţia de a putea fi satisfăcute, virtual, 
toate cerințele existente privind un anumit obiect util. 

Şi dacă, în condițiile muncii artizanale, meşteşugarul realizează deopotrivă concepţia şi execuția 
obiectului, în condiţiile producției industriale de mare serie se impune, în mod obligatoriu, prezența 
esteticianului, principalul lui aport fiind acela de a da soluţii pentru problemele vizând acordul funcțional 
şi cel tehnologic general, realizarea formală, culoarea etc. 

Deci, în condiţiile muncii artizanale, meşteşugarul realizează deopotrivă concepţia şi execuţia 
obiectului, originalul fiind rezultatul unic şi definitiv al activităţii sale. În condiţiile activității industriale, 
prototipul este stadiul inițial de concepţie, iar execuţia este mai departe produsul activității mecanice, 
coordonate de om, obiectul propus spre realizare presupunând o existență de serie, multiplă. Prin naşterea 
diviziunii muncii, pentru prima dată operațiunea de design şi producţia propriu-zisă nu mai pot fi realizate 
de una şi aceeaşi persoană. 

În condiţiile în care pe piaţă se pot găsi, în cantităţi cu mult peste cele strict necesare, diverse 
produse, de acelaşi tip, destinate satisfacerii aceloraşi necesităţi, realizate de către diverse firme 
producătoare, preocuparea pentru valoarea estetică capătă noi dimensiuni. Desigur, virtuțile estetice ale 
produsului nu pot fi concepute arbitrar, ele fiind subordonate aspectelor tehnico-funcționale şi destinaţiei. 

>  Speecificitatea producţiei industriale, rezultat al acţiunii unor forțe mecanice dirijate de om 

şi cu capacitate de multiplicare. 

Producţia de serie presupune nu numai un proiect perfect, ci şi o mare precizie în execuţie. Acest 
lucru a fost posibil datorită apariţiei maşinii. Aceasta a devenit un intermediar între obiect şi om, între 


produs şi forța de muncă. 

Dar consacrarea maşinii ca mijloc de muncă, alături de unealtă, a constituit un fenomen cu 
profunde implicaţii pe planul comportamentului omului, deoarece ea “merge“, “funcționează“, pe când 
unealta trebuie mânuită. Maşina are o relativă autonomie, odată pornită e capabilă să execute operaţiuni 
pe cont propriu, conform comenzilor primite. Primele maşini apar ca străine de ființa oamenilor, inspirând 
teamă, spaimă. 

Reducerea aşa-zisei “prăpastii psihologice » ce separa omul de maşină şi integrarea ei printre 
prezenţele intim-umane a vizat sferele esteticului. 

Mai întâi, s-a recurs la efectele artei aplicate ; primele maşini cu aburi, de exemplu, au pilonii de 
susținere în chip de coloane ionice, dorice, corintice ; piesele metalice obţinute prin turnare sau ştanţare 
sunt motive decorative fitomorfe, zoomorfe sau antropomorfe. 

Apoi maşinile au început să fie proiectate la nivelul inerentelor lor forme, ca produse înzestrate 
cu valoare estetică. 

> Premise determinate de factorii ce au contribuit în ultimul secol şi jumătate la diversificarea 

extraordinară a gamei produselor, la succesiunea rapidă a seriilor de forme, la reducerea 

preţului de cost pentru obiectele prioritar necesare, la o anumită ameliorare a confortului 
oamenilor : 

e combustibilii superiori derivați ai petrolului şi energia electrică. Prin utilizarea acestora 
devin posibile noi tipuri de maşini, având la bază motoarele cu ardere internă, motoarele 
electrice, acestea afectând în țările dezvoltate nu numai industria, agricultura sau 
transporturile, ci aproape toate sectoarele vieții publice şi particulare ; 

e problema aprovizionării întreprinderilor cu materii prime. Prin perfecţionarea 
tehnologiilor de extracţie, prin descoperirea noilor zăcăminte de minereuri, prin 
extinderea şi modernizarea transporturilor, acestea pot fi procurate mai uşor. 

e apariția şi utilizarea în producţia industrială a unor noi materiale; 

e invenții şi inovaţii tehnice ce-şi găsesc imediat aplicabilitatea; 

e extinderea reţelei de energie electrică, apă, canalizare, introducerea “încălzirii centrale“ 
a imobilelor etc. 

Astfel, obiectul tehnic începe să fie considerat ca indispensabil element de confort interesând 
populaţia de cele mai diverse categorii. Producţia este astfel orientată, atât după volumul, cât şi după 
diversitatea cererii pieţei. 

> Premise de ordin social şi cultural : 

e evoluția gândirii filosofice europene din secolele de după Renaştere, gândire ce a 
insistat, mai mult decât se insistase în trecut, şi asupra ideii că arta constituie un element 
formativ sau educaţional de neînlocuit ; 

e dorința dea favoriza accesul tuturor oamenilor la creațiile artei, având în vedere că prin 
intermediul artei pot fi cel mai bine cultivate aspiraţiile, năzuinţele şi idealurile fiecărui 
om. Acest lucru a fost posibil prin obținerea pe cale industrială a succedaneelor 


artistice ; 

e interesul arhitecților, artiştilor de a acționa prin intermediul obiectului util şi frumos 


totodată, pentru un plus de confort şi bucurie în viaţa oamenilor. 


2.4 Etapele dezvoltării designului 


Cercetătorii, în încercarea lor de a clarifica momentele dezvoltării fenomenului design, au 
evidenţiat următoarele etape din istoria lui, cu precădere a designului de obiecte : 

e  aplicativistă; 

e modernistă; 

e stilistă ; 

e consumistă; 

e echilibrată, 
deşi este greu de precizat când începe şi când se sfârşeşte o etapă sau alta. 

De asemenea, imposibilă se dovedeşte localizarea lor geografică, punctul din care încep să 


iradieze formele care, până la urmă, consacră o anumită etapă. 


> Etapa aplicativistă corespunde perioadei în care se consideră că obiectul funcțional produs 
industrial se poate impune atenţiei cumpărătorului dacă anumite accesorii ale sale (sau chiar 
el în întregime) posedă diverse motive ori compoziţii decorative complexe, aplicate pe părțile 
vizibile. 

Continuă astfel, până târziu în secolul nostru, producția unor asemenea forme, decorate cu 
elemente presupuse artistice, din convingerea că pot trezi interesul. Se pot exemplifica aici : aplicele, 
mânerele de uşi, încuietorile, carcasele ceasornicelor, vasele din metal emailat, formele din sticlă şi 
ceramică, mobilierul etc. Nu rareori, suportând atâtea decorațiuni şi ornamente, obiectul funcțional era 


greu manevrabil, iar prețul lui majorat, corespunzător acestor adaosuri. 


> Etapa modernistă caracterizează perioada anilor 1900, când începe să devină limpede faptul 
că producția industrială nu trebuie să se orienteze pe linia utilizării compozițiilor decorative 
complexe. 

De altfel, o influență majoră în acest sens au avut-o mişcările artistice ce determină schimbarea 
gustului estetic, astfel încât formele prea încărcate cu ornamente nu mai plac ca altădată. Deşi nu se 
renunță complet la elementele decorative aplicate, acestea cunosc totuşi o anumită discreţie. 

Denumirea etapei, modernistă, vine de la expresia engleză, frecvent utilizată atunci, modern 
style. Şi fenomenul la care ne referim s-a făcut simțit mai întâi în Anglia, cel puţin atunci când e vorba de 
designul de maşini, instalaţii, construcţii industriale, obiecte de uz comun. 

William Morris reţine cel mai mult atenția prin proiectarea câtorva piese de mobilier, stofe şi 
țesături imprimate şi prin efortul lui de-a face înţelese particularitățile frumosului de factură 


“industrială “, prin comparaţie cu cel “artizanal ». 

Dar, cam în aceeaşi perioadă, manifestări similare pot fi întâlnite în Franţa, Italia, Austria şi 


America. 


> Etapa stilistă se face simțită după 1930 şi se caracterizează prin tendinţa de a concepe 

frumuseţea obiectului util la nivelul simplei compoziţii vizuale pe care aceasta o comportă. 

Se renunță complet la utilizarea elementelor decorative, mizându-se pe efectele obținute prin 
“stilizarea “ formei tradiţionale a produsului, dând impresia unui obiect nou. 

Termen de origine anglo-saxonă, styling (conferire de stil) care desemnează tocmai tipul de 
înţelegere şi practicare a designului în perioada 1930-1950. Creatorul de forme utile era considerat, 
denumit „stilist”. 

O influență deosebită a avut-o criza economică din jurul anilor '30, care a determinat numeroase 
firme producătoare să procedeze la revitalizarea estetică a produselor prin operațiuni ca : alungiri, dilatări, 
supradimensionări, aplatizări, operate la nivelul întregului sau numai al unor părți ori detalii. 

Chiar şi atunci când este invocat plusul de securitate şi confort pe care-l implică noul obiect, 
referirile se fac doar la posibilitățile de manevrare, manipulare şi integrare în universul lucrurilor 
trebuitoare omului. 

Supralicitarea la maximum a interesului pentru forma plăcută, în defavoarea calităților 
funcționale, mai ales de către americani, care practicau o adevărată “cosmerică» a produselor greu 
vandabile, stârneşte violente reacţii, în special din partea celor de la Bauhaus. 

Principalul lor argument era: "menirea designului nu este aceea de a impulsiona vânzarea 
produselor de proastă ori mediocră calitate, practicându-se <<înfrumuseţarea> > formei lor, ca factor 
de progres, designul trebuie să contribuie, dimpotrivă, la îmbunătăţirea calităţii funcţionale şi estetice a 


E] 


obiectului util, pe linia celor mai recente achiziții ale ştiinţei şi tehnicii”. 


> Etapa consumistă se consacră ca diversitate şi amploare după anul 1950 şi manifestările 

specifice apar ca semnificative până spre începutul deceniului opt. 

Ea poartă pecetea progresului tehnic rapid din care secolul al XX-lea îşi face un titlu de 
mândrie. 

În primul rând, uzura morală a obiectului funcțional fabricat începe să se reducă vertiginos şi, ca 
atare, producătorul este nevoit să se orienteze după timpul real de afirmare a fiecărui produs industrial. Se 
renunță astfel la materialele rezistente, greu procurabile şi relativ costisitoare. 

În al doilea rând, dezvoltarea tehnologică permite mecanizarea şi chiar automatizarea proceselor, 
astfel încât munca manuală este treptat înlocuită. Asamblarea părților componente ale unui produs se 
realizează folosind tehnologii de mare randament, deseori piesele fiind fixate în blocuri sau panouri 
complexe, condiţii în care obiectul nu mai poate fi reparat sau recondiționat şi se impune înlocuirea lui cu 
un altul. Aceasta presupune, însă, ca el să nu aibă o valoare prea mare, pentru a se putea renunţa uşor la 


el, chiar de către omul de rând. 

În al treilea rând, bunăstarea materială pe care o cunosc ţările dezvoltate economic a făcut, ca din 
ce în ce mai multe persoane să-şi permită, fără prea multe eforturi, înlocuirea unor produse cumpărate 
anterior cu altele, numai fiindcă acestea nu mai sunt “moderne ». 

În aceste condiţii, designerul este solicitat nu numai pentru “ameliorarea » formei obiectului, ci şi 
pentru a “gândi » un nou produs, sub toate aspectele mai convenabil, atât producătorului, comerciantului, 
cât şi cumpărătorului. Este perioada în care firmele se întrec în a lansa pe piaţă serii de produse, unele mai 


spectaculoase decât altele. 


> Etapa echilibrată. Criza energetică şi multe alte perturbații, specifice acestui sfârşit de 
secol, afectează direct industria bunurilor de consum, determinând o reconsiderare totală a obiectului 
funcțional fabricat. 

Asistăm astăzi la declinul ambițiilor consumiste, obiectul funcțional constituind o prezență 
capabilă să încânte privirea omului, prin notele sale de armonie şi echilibru, fără a se recurge la soluții 
estetice ce nu se legitimează din perspectiva întrebuințărilor pe care le va avea obiectul. 

Se urmăreşte obținerea unor produse cu o “viață » cât mai lungă, care să corespundă optim 
propriului lor scop, necesitând, atât pentru realizare, cât şi pentru întreţinere sau funcționare, consumuri 


foarte mici. 


Studiu de caz: Trăsăturile designului în diferite ţări 


Constatăm, deci, că abia după cel de-al doilea război mondial apar într-un anumit număr de țări 
premisele designului industrial de astăzi. 

Produsele realizate în aceste țări sunt intim legate de mediul socio-cultural specific. Remarcabilă 
în acest sens este aprecierea proiectantului american Richard Latham: “O examinare minuțioasă a 
oricărui obiect relevă concret nivelul de inteligenţă, de îndemânare şi de înţelegere artistică al poporului 
care l-a creat. Ar putea, de asemenea, releva climatul, credinţa religioasă, sistemul de guvernare, sursele 
naturale, structura economică şi nivelul realizărilor ştiinţifice şi culturale". 

e În S.U.A., designul a fost multă vreme apanajul ilustratorilor şi decoratorilor. 
Unii din primii proiectanți industriali au fost Norman Bel Geddes şi Raymond Loewy, oameni plini de 
personalitate, extravaganți şi talentaţi. Ei au respins ideea că “stilizarea vinde marfa", corespunzătoare 
perioadei de criză din anii '30, când termenul american “cosmetics” caracteriza foarte bine producția 
bunurilor materiale. 

Geddes, un vizionar şi un modernist, a creat forme netede şi simple, care păreau deseori a 
aparține viitorului, aspectul lor fiind influenţat de lunga sa carieră de decorator de teatru. El a fost primul 


care a introdus testul pieţei în cadrul activităţii sale de designer. 

Loewy a căutat, de-a lungul vieţii sale, să dea un stil funcțional 
unor obiecte cotidiene, țelul lui fiind crearea unei forme desăvârşite, care 
să oglindească menirea produsului într-un mod economic şi elegant. 


Şi trebuie recunoscut meritul primilor proiectanți care, în ciuda 


metodelor lor extrem de intuitive, nu s-au oprit la aspectul exterior al 


EIGARETTE's 


lucrurilor. 


In anul 1934 revista « Fortune» scria: «dacă de puțin timp 
Fig. 2.10 Re-design 

mobilierul şi țesăturile, dată fiind indubitabila lor funcţie practică, se vând 
pentru pachetul de 

datorită designului lor, acum este rândul maşinilor de spălat, a 
țigări Lucky Strike, 

cuptoarelor, a întrerupătoarelor electrice şi a locomotivelor. » 
Raymond Loewy 


(1942) 


Una din firmele ce a captat integral mesajul a fost General Electric, 
care la începutul anilor °20 a instituit un grup de « product styling ». 

Influenţa publicităţii, a studiilor de piață a condus la perceperea designului ca estetică industrială. 
Expresia industrial-design apare pentru prima dată într-un document oficial, în 1913, în care Oficiul de 
Brevet al SUA propune o modificare a reglementărilor în scopul protejării dreptului de proprietate asupra 
proiectării industriale. Designul este astfel adoptat pentru a stabili o distincţie precisă între formă şi 
funcție. 

Excesul de imaginaţie al americanilor s-a materializat cel mai bine în industria automobilelor, deşi 
aveau tendinţa să exagereze, adăugând maşinilor, de exemplu, ornamente aerodinamice, împrumutate din 
aviaţie, în acest sens dezvoltând chiar un stil numit „streamlining”. Adepții acestui stil aveau un proces 
de concepţie complet invers celui funcţionalist. În timp ce acesta din urmă implica reducerea fiecărui 
obiect la caracteristicile esenţiale şi apoi asamblarea lui, aerodinamismul reprezenta crearea unui „tot 
lucios” care acoperea toate părțile componente. 

Încă din 1926, compania General Motors, modificând forma şi stilul maşinii, depăşeşte realizările 
companiei Ford şi-şi măreşte considerabil vânzările. De altfel, Harley Earl a fost directorul ce se ocupa 
cu stilul la General Motors şi a “domnit” asupra politicii de comunicare vizuală din 1927 până în 1954. 

În perioada anilor 1950-1970, Henry Dreyfuss, Eliot Noyes, Charles Eames (celebru pentru 
scaunele sale) au fost printre cei care au insistat asupra legăturii dintre formă şi funcție. 

De altfel, mobilierul a avut un loc privilegiat în cadrul designului prospectiv. Din punct de vedere 
al artizanului, cât şi al industriei, al individualului şi al colectivului, funcționalului şi iraționalului, al para- 
artisticului şi produsului de masă, mobilierul este expresia conformismelor şi, mai ales, a tuturor 
idealurilor. 

Dreyfuss, considerat «conştiinţa profesiei de designer », insistă asupra faptului că “forma trebuie 
să urmeze funcția”, demers ce i-a adus o colaborare fructuoasă de mai multe decenii cu firmele Bell, 
AT&T, Sears, Macy, Deere Co. etc. El acordă, în acelaşi timp, o deosebită importanță perceperii 
produsului de către utilizator, mult înainte de naşterea disciplinei ergonomice, la instaurarea căreia, de 


altfel, a contribuit prin variante ale modelului antropometric, stabilind dimensiunile omului modern 

(Designing for People, 1955 ; The Measure of Man, 1961). El apreciază că designerii industriali vor 
trebui să fie preocupaţi de acestă disciplină (ergonomia) nu numai în aparenţă, ci mai ales de funcțiile ei. 


Motto-ul din studioul său era : 


“Noi, designerii, muncim asupra unui lucru cu care va trebui să călătorim, pe care va trebui să ne 
aşezăm, îl vom avea tot timpul sub ochi,îl vom mişca, cu ajutorul lui vom vorbi, într-un cuvânt îl vom 
utiliza, singuri sau în comun cu alte persoane. Dacă punctul de contact dintre produs şi consumator 
devine un punct de fricțiuni, de tensiuni permanente, în acest caz designerul a greşit. Dacă însă el 
reuşeşte să aducă consumatorului o mai mare siguranţă, să facă produsul să fie dorit, mai eficient, mai 
util, atunci designerul a reuşit în munca sa. ° 

Actualmente, Henry Dreyfuss Associates este unul din cele mai puternice cabinete de consultanță 
în design, în ciuda tendințelor tot mai mari ale întreprinderilor de a-şi constitui echipe interne. 

Eliot Noyes este cel care a definit stilul Organic Design în catalogul „Organic Design in Home 
Furnishing”, prezentat, cu ocazia concursului organizat de „Museum of Modern Art” din New York în 
1940, ca fiind „o organizare armonioasă a părţilor în întreg, ținând cont de structură, material şi scop. 
Nu trebuie să fie un exces al ornamentelor sau o folosire a lor nejustificată. ” 

Pe de altă parte, munca depusă de Eliot Noyes, mai ales pentru IBM, a contribuit la sensibilizarea 
întreprinderilor americane şi la convingerea lor de a zdrobi în sfârşit “stilismul ambiguu, nesigur”. Noyes 
nu numai că transformă designul de la IBM (unde funcţionează ca director consultant în design) într-un 
model de clasicism şi sobrietate, dar contribuie la crearea imaginii de soliditate, fiabilitate şi mai ales la 
creşterea gamei sortimentale IBM. 

Muzeul de Artă Modernă din New York a găzduit prima expoziţie 
Good Design, în anul 1950, avându-i ca organizatori pe Charles şi 


Ray Eames. Good Design este un concept bazat pe o abordare 


rațională a procesului de creare a produsului, pe principiile 


A iu . raportului formă-tehnică-estetică. 
Fig. 2.11 Maşină de scris P 


electrică IBM, Eliot Fette 
Cu toate acestea, abia după 1980, SUA tinde spre un design care 


să integreze elementele de utilizare în imaginea şi concepția 
produselor. 

Actualmente, în SUA, se poate obține o diplomă în: design 

grafic sau industrial, teoria designului, designul mediului ambiant, 


designul formelor vizuale. 


Din 1990 a fost introdus primul program al doctoranzilor în 


Fig.2.12 LCW chair, ştiinţa designului, ceea ce presupune cercetarea amănunțită a acestui 


prototip, Charles&Ray domeniu, bază a dezvoltării ulterioare. 


Eames (1945) Două organizații profesionale de design — Institutul American 
de Arte Grafice şi Societatea Americană a Designerilor Industriali — au constituit comitete specializate 


de muncă care se ocupă cu desăvârşirea programelor de studiu, dintre care amintim : bazele cominicării 

(simbol, marcă, imagine), istoria designului, critica lucrărilor de design, grafica pe calculator şi 
proiectarea pe calculator, analiza lingvistică, cercetarea cerințelor pieţei etc. Dar rolul hotărâtor îl are 
« geanta », adică toate lucrările realizate şi modul lor de a impresiona. Interesante sunt şi relațiile 


universităților cu diverse firme producătoare şi de comerţ, beneficiare directe de viitori specialişti. 


+ În Italia, de la început, designul este puternic ancorat în industrie. 

Meseria de designer este exersată de arhitecți şi adesea de ingineri. Noțiunea de design este 
extrem de cuprinzătoare, după Ernesto Rogers “de la lingură la oraş". 

Expoziţia industrială din 1940 marchează debutul designului, când Olivetti prezintă maşina de 
birou “Summa 40", desenată de Marcello Nizzoli (de altfel, cariera acestui designer a fost încoronată de 
desenarea celebrei maşini de scris de birou Lexicon 80, în 1948 şi desenarea celei portabile Lettera 22, în 


1950). 


Fig. 2.13 Maşină de Fig. 2.14 Maşină 
scris Olivetti, Camillo de scris Lettera 
Olivetti (1910) 22 pentru 


Olivetti, Marcello 
Nizzoli, (1950) 


După război, sunt intens experimentate în Italia noi materiale (mase plastice, spuma de latex), de 
către marii industriaşi: Pirelli, Olivetti etc. Apar designeri de marcă: Achille Castiglioni, Marco Zanuzo, 
Vico Magistretti. 

Relansarea tensiunilor sociale şi a terorismului vor naşte însă grupuri ca 
Archizoom, Alchymia, Memphis, Superstudio, ale căror obiective 
vizează inventarea unui nou limbaj de design, Radical Design, făcând 
„ “tabula rasa" vechile obiceiuri. Radical Designul atacă noţiunile care 
constituiau „bunul gust” şi pune sub semnul întrebării validitatea 
raționalismului, a tehnologiei avansate şi a consumului. Prin schimbarea 


percepţiei asupra scopului designului şi conceptelor prestabilite, acesta 


pune bazele Post-Modernismului. 


Fig. 2.15 Lampă de 


birou Gibigiana, 
AchilleCastiglioni 
(1980) 

Futurismul şi Metafizica, Cubismul şi Expresionismul, Pop-Arta n-au avut în nici o altă țară o influență 
atât de mare. Acest fapt, împreună cu altele de natură 
politico-ideologică, au făcut ca designul să nu fie 
receptat ca o profesie, ca o activitate în mod 
obligatoriu legată de structurile economice şi de legile 
de piață, ci mai degrabă ca o operaţiune artistico- 
culturală. Rezultatul final a fost reprezentat de 


extrema personalizare a multor produse, de amprenta 


vizibilă a autorului pe fiecare produs, ca şi cum acesta 


ar fi o operă de artă. 


La începutul anilor "80, industria îşi recapătă 


Fig.2.16 Lampă Super, încrederea şi designul italian ia un nou avânt; el 
Martine Bedine (Memphis, devine parte integrantă a practicii industriale în Italia. 
1981) Designerul are aproape întotdeauna o relație 


privilegiată şi afectivă cu managerii întreprinderii. 

Cunoscând datele producției, marketingului, 
publicității, el intervine, în cea mai mare parte a timpului, ca şef de proiect şi, având acest titlu, este 
profund legat de întreprindere, fiind în acelaşi timp şi un consultant extern, care munceşte singur sau într- 
o mică structură. 

Cel mai industrializat sector al designului este acela al produselor cu “mecanism şi carcasă”, 
sector ce include multe grupe merceologice: de la maşinile de scris şi de calcul la aparatele electrocasnice, 
de la aparatura pentru munca profesională la cea pentru timpul liber etc. Carcasa nu mai reprezintă o 
formă frumoasă ce acoperă un mecanism, ci o conformitate din ce în ce mai aderentă şi care tinde a se 
reduce până la recentele procese de miniaturizare. 

Italia este singura țară din lume unde predarea designului se limitează doar la şcolile de pictură, 
sculptură, arhitectură. Există trei centre tradiționale unde se învață designul : 

= Politehnica din Milano - cursul de design industrial; 

= Şcoala de specializare în design de pe lângă 

Facultatea de Arhitectură, Florenţa 
= Institutul Superior pentru Industriile Artistice, Florenţa ; 
În 1983 a apărut Domus Academy din Milano, prima şcoală postuniversitară de design (Fashion-— 


design şi Managementul designului). 


+ În Franţa ia naştere, în anul 1930, Uniunea Artiştilor Moderni ce reprezenta gruparea 

celor mai avansate concepte ale unor artişti ca: F. Jourdain, Le Corbusier, J. Dumond. 
După război, emanație a acestei uniuni , se creează Asociaţia Formelor Utile, ce va fi prezentă pe 
parcursul mai multor expoziţii industriale, drept care profesia de designer s-a fundamentat pe ideea de 


„estetică industrială”. În anul 1951, la inițiativa lui J. Vienot, s-a creat revista ,„, Art Present”, care va 

deveni „ Revue d'Esthetique Industrielle” şi a fost fondat Institutul Francez de Estetică Industrială. În 
anul 1955, tot J. Vienot fondează Camera Sindicală de Esteticieni Industriali şi organizează la Paris 
primul Congres Internaţional de Design, care va fi un congres preliminar în vederea punerii bazelor unui 
organism internaţional de design industrial, I.C.S.I.D. (Consiliul Internaţional al Societăților de Design 
Industrial). 

În Franţa, politica de design poartă amprenta artistului creator care realizează obiecte de lux 
(inclusiv obiecte de vestimentaţie) şi a inginerului designer, care revendică responsabilitatea amenajării 
teritoriului, a urbanismului şi transportului. Obiectele de uz curent şi echipament domestic erau 
considerate adesea vulgare şi banale, fără ca imaginea lor să prezinte importanță. 

Franţa rămâne o lungă perioadă de timp competitivă în domeniul high-tech , ea trebuind să 
aştepte până în ultimul sfert al secolului pentru a-i fi recunoscută tehnologia de design a obiectelor 
cotidiene. Anii 80 deschid o nouă eră, dezvoltându-se un design ce sprijină „arta de a trăi”, marcat de o 
reflectare pe de o parte a activităţii artistice şi pe de altă parte a activităţii industriale, la nivelul calității 
obiectului. 

În mod paradoxal, apare noul „creator de modele”, asimilat cu decoratorul sau arhitectul de 
interior, care nu dorea o întoarcere nostalgică la perioada artizanatului şi a lucrului manual, ci visa la o 
tehnologie avansată. El considera că rolul său este de a crea modele, iar producerea şi desfacerea lor să 
facă obiectul industriei. 

Astăzi, designerii îşi dublează cultura artistică cu o solidă cultură tehnică, contribuind la 
reconcilierea designului francez cu obiectul cotidian produs în serie mare, în acord cu exigenţele 


consumatorilor. 


AU CCEUR DE CHANEL 


AUDACIEUSE PERFECTIONNISTE UNI 


L'univers de Mademoiselle Chanel ; son personnage et son style 


Fig. 2.17 Creaţii Chanel 


e Se poate considera că Germania este leagănul designului industrial. 

Încă din 1907, unor artizani şi arhitecţi le-a fost încredinţat, de către întreprinderi germane, 
designul diverselor produse, destinate vânzării în serie. Unul dintre ei, Peter Behrens, a fost angajat de 
AEG, gigantul industriei electronice şi timp de mai mulţi ani a fost însărcinat practic cu toate aspectele de 
design; nu numai designul produselor, dar şi grafismul şi arhitectura (de altfel, Brehens a fost membru 
influent al mişcării Deutcher Werkbund). 

Cu toate acestea, este greu de afirmat că în Germania designul s-a implantat foarte rapid. 
Cercetările fiind stopate de nazism, abia după 1950 s-a putut constata o anumită revigorare. Într-o căutare 


a identităţii, s-a încercat, cât mai mult posibil, evitarea elementelor ce puteau aminti de artizanat, 

deoarece acesta se alătura temelor de propagandă naţional-socialistă. Idealul conceperii formelor se 
definea în funcție de categoriile morale: modestie, precizie şi onestitate. 

Max Bill, fost elev al Bauhaus-ului, a elaborat încă de la sfârşitul războiului propuneri de 
înfiinţare a unei instituţii care să continue programul şcolii de la Weimar, dar abia în anul 1952 s-a fondat 
Hochschule für Gestaltung, Ulm, care a promovat virtuţiile Good Design-ului. 

În 1954, o întreprindere mică şi necunoscută, Frankfurter Braun AG, a uimit lumea cu producţia 
unui model de radio cu picup, având forme clare, geometrice. A fost punctul de plecare de la care 
arhitectul Dieter Rams, împreună cu dr. Fritz Eichler şi echipa de design de la Braun, au creat designul 
Braun, decisiv pentru dezvoltarea întreprinderii: brichete, televizoare, aparate de ras, aparate de 


fotografiat, obiecte de menaj, ceasuri şi mobilă. 


a.Hans  Gugelot& Gerd b.Roland Ullmann (1998) 
Alfred Muller (1962) 
Fig. 2.18 Aparate electrice de bărbierit Braun (a,b) 


De aceste forme, cu linii clare şi armonioase, au profitat şi o serie de alte întreprinderi, cum ar fi 
fabrica de corpuri de iluminat Erco, fabrica de canapele şi fotolii Wilkhan, firma de aparate menajere 
Krups, firma de aparate înregistratoare Lampy. 

Centrul Internaţional de Design din Berlin deschide, în anul 1974, un concurs pe tema „, 
Produsul şi spațiul înconjurător”. Jochen Gros, fondator, îşi reuneşte ideile sub noţiunea de,, 
funcţionalism lărgit” sau „tehnica funcțiilor senzoriale”. Obiectele vieţii cotidiene sunt văzute dintr-un 
unghi nou şi rupte radical de viziunea tradiționalistă, înregistrându-se tendința de  reconsiderare a 
elementelor estetice, denumită „redesign ”. 

Influenţaţi însă de rigorile Bauhaus-ului, designerii (4000-5000 în firmele importante ale 
Germaniei) muncesc în echipe împreună cu inginerii. Astăzi încă, designul german conservă un puternic 


conținut tehnic şi o estetică sobră. 


+ În Anglia, designul, avându-și rădăcinile în activitatea artiştilor mişcării Arts and Crafts, se 
concentrează doar pe anumite sectoare ale producţiei unde experimentează şi utilizează diferite 
tipuri de materiale şi texturi. 

În anul 1932 Guvernul Angliei a înființat Comitetul pentru Artă şi Industrie pentru a promova 

designul în industrie, comerţ şi educaţie. Seria intervențiilor continuă şi după cel de-al doilea război, 


mondial constituindu-se Consiliul pentru Design Industrial. 

Fig. 2.19 Bicycle of the Future, Expoziţia Fig. 2.20 Aparate de fotografiat pentru 
„Britain Can Make It”, Ben Bowden Kodak, Kenneth Grange (1975) 


(Streamlining 1946) 


Expoziţia „ Britain Can Make It” a avut drept scop stimularea, atât a producătorilor, cât şi a 
publicului , pentru găsirea de idei noi în condiţiile materiale de după război. 

Cea mai importantă consecinţă a fost cultura pop din anii 60. Bazându-se pe valori care puneau 
accentul pe disponibilitatea şi efemeritatea produselor, acest curent a încercat înlăturarea barierelor dintre 
diferitele straturi sociale ce existau încă în societatea britanică. 

Apoi, anii '80 au fost martorii unei uluitoare transformări în designul britanic - transformare cu 
influență internaţională. Noi lanţuri de magazine cu amănuntul au fost convertite la designul interior; 
consultanţi în domeniul designului, cu o diversitate de stiluri, s-au dezvoltat până la a nu mai putea fi 
recunoscuți; designerii au invadat mass media, de la televiziune la casetele cu muzică pop, în timp ce 
revistele semnalau schimbări în designul grafic; designerii din domeniul modei şi textilelor au căpătat 
recunoaştere internaţională; tinerii designeri şi artişti au “aruncat în aer" toate noţiunile acceptate, 
referitor la graniţele dintre artă, meşteşug şi design. 

În Anglia, cuvântul design semnifică un proces, un mijloc de a încuraja vânzările sau o etapă a 
drumului spre producție. 

Designul sporeşte numărul produselor şi le vinde; rezolvă probleme şi exprimă, comunică idei; 
este artistic şi comercial, intelectual şi psihologic. “Designul britanic: pardesiele Burberry, decorațiunile 
florale interioare, automobilele Jaguar, puloverele Shetland, țigările Dunhill şi ceramica Wedgwood. 
Tradiţie, respectabilitate şi calitate”. 

Industria designului este atât o resursă locală, cât şi una globală, dovedind o remarcabilă 
creativitate şi utilizând tehnologii de ultimă oră. Peste 20000 de designeri lucrează în cadrul a 3000 de 
consultanţe. Aceste firme de consultanță sunt, în majoritate, de mici dimensiuni, dar cele mai mari grupuri 
de design (100) din acest sector realizează aproape trei pătrimi din producția totală, estimată la 100 
milioane lire. Inovaţiile în domeniul produselor au devenit o forță puternică în cadrul comerţului şi 


industriei internaționale. 


* Huggen Fr., British Design - image and identity 

Cercetarea în domeniul designului este un element cheie al acestei activităţi, existând la trei 
niveluri : în departamentele companiilor industriale,în atelierele de consultanţă şi în şcolile şi facultățile 
de design. 

Oricât de diferențiat organizate, până în detaliu, sunt materiile de studiu la cele 36 de institute 
superioare specializate, ele au totuşi ceva în comun şi anume orientarea spre practică. Aceasta înseamnă 
cunoaşterea materialelor şi a tehnicilor de lucru, a necesităţilor industriei şi ale clienților potențiali, a 
obligaţiei respectării termenelor stabilite. 

Înaintea începerii studiului însă, candidaţii trebuie să-şi prezinte « mapa » cu desene, astfel încât 
să le poată fi recunoscute aptitudinile. 

Durata studiilor, după specificul fiecărei facultăţi, este de opt-zece semestre, inclusiv practica 
obligatorie în industrie. Învăţământul teoretic este însoţit de teme de proiect, care stimulează pe cât 
posibil temele din practica zilnică. Înainte de a începe proiectul sau modelarea, studenții trebuie să se 
ocupe de datele tehnice ale obiectului de proiectat, de condiţiile de vânzare şi de cunoaşterea produselor 
asemănătoare care se găsesc pe piață. Majoritatea facultăţilor au contacte variate cu industria : schimb de 
opinii, donații de materiale, propuneri pentru realizarea unor proiecte. 

De altfel, spectrul învățământului de design cuprinde: 

= colegii şi facultăţi de artă şi design; 

= şcoli, colegii şi institute universitare de arhitectură, tehnologie şi inginerie; 

= şcoli şi institute comerciale şi de business, 
iar “ingredientele" unei bune instrucții pot fi rezumate la: 

v concepția de designer; 
vizualizare şi proiectare; 
cunoaşterea materialelor; 
procedee artistice şi meşteşugăreşti; 


tehnici de producţie industrială; 

evaluare şi testare. 
CNAA (Council for National Academic Awards), Design Council (Consiliul de Design) şi 
Departamentul pentru Comerț şi Industrie au pus la punct un proiect de cercetare în vederea trasării 


PR . . A i x 
unor recomandări pentru dezvoltarea managementului designului în cadrul cursurilor MBA. 


+ Designul în Japonia este un fenomen recent, ce face parte integrantă din structurile 
industriale. 

Majoritatea marilor societăți dispun de grupuri de designeri interni şi fac, adesea, apel la designeri 

consultanţi. Posibil a se vedea în această utilizare sistematică a creației industriale unul din adevărurile 


supremaţiei acestei țări pe un număr de pieţe (audio, video, foto, automobile etc.). 


” Baynes K, Young Blood - Britai's Design Schools today and tomorrow, London, 1983 

Fig. 2.21 Televizor pentru Fig. 2.22 Primul  CD/MP3 
JVC, Yokohama Plant Victor Walkman Sony 
Co. of Japan (Design, 1970 


În Japonia, designul combină îndemânarea tradiţională cu îndrăzneala inventivă. 
Kuroki, şeful departamentului de design al firmei Sony, menţiona: “Mai întâi trebuie creat conceptul în 
minte şi apoi pe hârtie. Noi selectăm tineri designeri pentru ideile şi abilitatea lor de a inventa noi 
produse. Când se consideră că am dezvoltat ceva de valoare, atunci se regrupează mai mulţi specialişti, 
ca împreună să decidă dacă produsul respectiv întruchipează cele trei elemente, adică să fie: rentabil, 
comercial şi frumos. Toate sunt la fel de importante. Dar frumuseţea este acolo unde se pune şi suflet ". 
De altfel, Sony, de aproape un sfert de secol, este un exemplu de “design de calitate”. Primul 
designer a fost angajat în 1954, când întreprinderea nu avea decât opt ani, ajungând ca în 1984 să fie 130 
de designeri, din care 70 angajaţi permanent. 
Rolul designerilor la Sony se concretizează în: 
e contribuția “obişnuită” la fiecare produs nou; 
e inițiativa noilor concepte de produse ; 
e dezvoltarea concepţiilor "importate" de diferitele departamente; 
e coordonarea activităților altor funcțiuni, deseori ca directori de program. 
Reorganizările succesive fac parte din cultura Sony. Managementul designului dă impresia unui “haos 
surprinzător", dar talentul de a asocia imaginaţia cu competenţa, dinamismul şi disciplina managerială au 
condus la binecunoscutele succese. 
Şi toate acestea se adaugă la tipul de strategie ales de japonezi: “penetrarea în cascadă a segmentelor de 
piață aparente”. Aceasta are ca etape: 
= definirea segmentelor de piaţă ; 
= creşterea volumului de vânzări şi dominarea 
segmentelor de piață; 
= repartizarea resurselor; 
= realizarea identităţii produsului pe piață; 


= reducerea costurilor; 

= perspectiva mondială etc. 


2.5 Direcţiile afirmării designului 


Dorinţa de a face ordine în multitudinea de cazuri, ce pot fi întâlnite în vastul domeniu în care s-a 
implicat designul, i-a determinat pe investigatori să propună anumite “clasificări”. 
Sunt recunoscute trei asemenea direcţii : designul ambiental, designul formelor vizuale 


comunicante, designul de obiecte. 


Designul ambiental 

Unii autori sunt de părere că designul ambiental are cu totul alt câmp de manifestare decât 
arhitectura care, chiar atunci când îşi propune să fie prin excelenţă funcţională, rămâne un domeniu al 
artei. 

Designul ambiental ar îngloba : acțiunile privind amenajarea şi ordonarea spațiilor arhitecturale, a 
instalațiilor industriale, sistematizarea circulației, gruparea punctelor de interes social, administrativ, 
cultural, cu tot “inventarul" necesar: mobilier de interior şi exterior, dotări aferente vieții cotidiene (cabine 
telefonice, refugii şi adăposturi din stațiile mijloacelor de transport în comun, spațiile de joacă şi 


agrement, corpurile de iluminat publice etc). 


> Designul formelor vizuale comunicante, ce s-ar 
identifica cu: 
e domeniul graficii de carte ; 
e domeniul graficii publicitare ; 
e domeniul semnelor de orientare şi al 


serviciilor. 


Designul graficii de carte nu mai concepe cartea 
Fig. 2.2 Scaune din fibră de sticlă doar în funcție de “capriciile" creatorului, ale 
Korperform, Luigi Colani (1971-1973) fanteziei lui, ci şi în funcție de scopul pentru care 

aceasta urmează să fie tipărită. Designerul este cel care stabileşte formatul volumului, coperta, punerea 

în pagină a textului, realizarea compoziției armonioase cu elemente de text şi ilustrație, care să facă 


uşor transmisibilă o informaţie utilă. 


ABCDEFGHIJKLMN 
OPQRSTUVWXYZ | 
abcdefghijklmnopqrst 
uvwxyz 1234567890 
S 9-10(0)— 

Fig. 2.3 Times New Roman Fig. 2.4 Copertă pentru 
font, Stanley Morison catalogul Thonet - Mundus, 
(1931) Marcel Breuer (1931) 


Afişul, reclama, emblema, eticheta, pot fi înțelese ca forme grafice prin excelenţă funcționale. 
Forma estetică este condiționată aici de nevoia transmiterii unei anumite informaţii utile. 


In categoria semnelor de orientare şi a serviciilor sunt incluse: 


toate semnele indicând direcțiile ce trebuie urmate pentru a se ajunge într-un punct 
determinat; 

- mişcările ce trebuie făcute pentru a declanşa un anumit dispozitiv; 

- poziția necesară într-o anumită împrejurare; serviciile de care cineva se poate folosi 

într-un spațiu public oarecare; 
- manifestările la care se poate participa; accidentele care pot surveni. 
Pentru o mai uşoară decodare a informaţiei se apelează, de obicei, la reprezentarea stilizată, fie a 

atitudinilor, poziţiilor sau gesturilor umane, fie a diverselor obiecte caracteristice pentru situațiile, 


activitățile sau serviciile indicate. 


Fig. 2.5 Sistem universal de pictograme pentru Jocurile Olimpice, Otl Aicher (1972) 


Designul de obiecte cunoaşte cea mai mare diversitate de cazuri, din care reținem, sub formă de 
enumerare, câteva subdiviziuni: designul maşinilor şi aparaturii necesare în activităţile productive; 
designul maşinilor şi aparaturii folosite în activităţile de cercetare sau învățământ; designul mijloacelor de 
transport; designul uneltelor de lucru; designul instrumentelor muzicale; designul instrumentelor optice; 
designul echipamentului sportiv; designul armamentului; designul jucăriilor; designul bunurilor de uz 


gospodăresc; designul mobilierului; designul ambalajelor etc. 

Fig. 2.6 Oil& Vinegar set, Fig. 2.7 Scaunul Little 
Achille Castiglioni (1980) Heavy, Ron Arad (1989) 


Fig. 2.8 Computer iBook Fig. 2.9 Fier de călcat 
Apple Computer (2002) FreeStyle, Braun (2002) 


2.6 Aspecte actuale cu implicaţii în evoluţia designului 


1. Noi coordonate ale dezvoltării socio-economice 


Concentrarea industrială, dezvoltarea fenomenului ecologic, informatizarea puternică a tuturor 
domeniilor de activitate, evoluţia accelerată a tehnologiilor, dezvoltarea au făcut din perioada anilor '80 o 
perioadă de legătură (tranziție) cu influență şi asupra domeniului designului. 

Se apreciază că, actualmente, suntem cu toţii angajaţi spre o lume a comunicaţiilor: ordinatoare, 
video-transmisii, telecopiatoare, rețele INTERNET, sateliți care generează o asemenea abundență de 
celor necesare. 

În aceste condiţii, designerii încearcă să se adapteze din ce în ce mai bine restricţiilor şi 
realităţilor tehnice şi economice. Mondializarea anumitor produse, deschiderea pieţelor, conduc spre un 
design în care diferenţele legate de origini şi culturi se reduc în mod progresiv. Diferenţele ce apar 
corespund unor particularități strategice ale întreprinderilor şi ţărilor, în ceea ce priveşte imaginea, 


produsele şi pieţele de desfacere. 

Numeroase lucrări tratează mutaţiile profunde ale universului nostru socio-economic şi anumite 


puncte-cheie, cu incidență directă asupra designului, merită evocate: 


> _imprevizibilitatea viitorului, în contextul actual, marcat de fenomene ca: tendințe 
integraționiste, mişcări culturale sau religioase, evoluţia țărilor din blocul comunist, ce au 
bulversat previziunile futurologilor. În aceste condiţii toţi ”actorii" sistemului socio-economic 
trebuie să continue să trăiască, să construiască, să inventeze, să producă, într-un cuvânt să 


contribuie la evoluţia acestui teatru al lumii, în care sunt, în mod egal, spectatori. 


> structura diferită a mediului, ceea ce implică o viziune simultană detaliată asupra fiecărui 
element şi o viziune globală a întregului. O întreprindere cu toate componentele sale şi 
mediul său este un sistem complex, iar rolul esenţial al managerului este de a şti să-l 
orienteze. Numărul parametrilor, eventualele consecințe ale unei variaţii, amplitudinea 


variațiilor pot face să scape din vedere tendințele semnificative, oportunităţile şi riscurile. 


> evoluția gândirii şi a culturii economice. Peste tot, dezvoltarea grupurilor industriale s-a 
datorat talentului managerilor şi atenției, din ce în ce mai mari, date gestiunii resurselor 
umane, astfel că creşterea numărului de psihologi în întreprinderi este un fenomen al 
sfârşitului de secol XX. Dezvoltarea spiritualităţii lumii moderne, valorile morale ale 
generaţiilor tinere sunt, de asemenea, parametrii prin care se aspiră la îmbunătăţirea calității 


vieții. 


2. Un nou tip de concurență 


Deschiderea frontierelor, creşterea investițiilor necesare dezvoltării, punerea în aplicare a noilor 
tehnologii au modificat în profunzime configurația concurenței care s-a lărgit, în cele mai multe cazuri la 


dimensiuni planetare, prin: 


> substituirile tehnologice. Apariţia unei noi tehnologii poate provoca dispariția temporară sau 
definitivă a unor domenii ale industriei; de exemplu, apariția ceasului cu cuarț, a compact- 
discului, a aparatului video etc. Industria nou consacrată însă trebuie să-şi găsească noi canale 


de distribuție. 


> fenomene legate de evoluția consumatorilor. În cea mai mare parte, un consumator dispune 
de resurse limitate. Obiceiurile de consum depind de numeroşi factori ce pot fi clasați după 
categorii socio-profesionale, stil de viață etc. şi sunt legate conştient sau nu de problema 
delicată a alocării acestor resurse (nu numai financiar, dar şi din punct de vedere al timpului 


şi spaţiului). Micşorarea vârstei de pensie, creşterea speranţei de viață au determinat apariția 

unei noi generații de consum (papy-boom), pentru care nu s-au definit necesităţile specifice 


de consum. 


> schimbări legate de modă. Un mare număr de industrii, în special cele din domenii ca: sport 
şi turism, vestimentaţie, produse de lux, mobilier, iluminat, parfumerie, cosmetică depind de 


modă. 


> fenomenul ecologic. In faţa designerilor se află o nouă misiune: crearea de produse care să 
răspundă nevoilor omenirii fără a pune în pericol mediul înconjurător, de care depinde însăşi 
supraviețuirea noastră. In acest context, nu există altă alternativă decât o restructurare 


fundamentală a actualei culturi a produsului (product culture). 


3. Mutaţii în domeniul strategiilor întreprinderilor 


Mutaţiile survenite în domeniul resurselor manageriale, în economia mondială, tehnicile de 
comunicaţie, societate, distribuţie, reglementările guvernamentale în ceea ce priveşte activitatea 
economică, au afectat strategiile întreprinderilor. 

După anii '60, când s-a dezvoltat sistemul de “strategie unită descentralizată", puterea de decizie 
strategică nu mai este concentrată în mâinile câtorva conducători. Acest sistem a dezvoltat în întreprinderi 
ceea ce se numeşte o “mentalitate de strategie" la toate eşaloanele ierarhice. lar factorii responsabili 
complecşi, interactivi şi decisivi în punerea în practică a noilor strategii sunt: 

> relansarea creşterii economice mondiale; 
maturitatea pieţei produsului; 
fragmentarea pieței; 
exporturile țărilor în curs de dezvoltare; 


maturitatea tehnologică şi difuzia de noi tehnologii; 

mondializarea pieţei (apariția societăților multinaționale). 

Mondializarea pieţei accentuează toate tendințele menţionate, cu excepţia primelor două. Ea se 
manifestă prin apariţia de societăți multinaționale, ce încearcă să adapteze produsele lor la piaţa locală 
sau, mai concret, prin apariţia de produse mondial normalizate şi a mărcii universale. 

Strategiile întreprinderilor presupun, în aceste condiţii, schimbări fundamentale în structurile şi 
procedurile întreprinderii, începând cu procesul de dezvoltare a produselor. Nu se poate permite 
divizarea procesului de punere în aplicare a proiectului într-o serie de etape secvențiale. Diferitele faze de 
dezvoltare trebuie realizate frontal, prin colaborarea tuturor experţilor (ingineri, designeri, experți în 
calitate etc.). 

Japonezii au fost primii care au adoptat această metodă, fiind un exemplu, începând de la 


domeniul automobilelor, al informaticii şi până la cel alimentar. 

Procesul de dezvoltare accelerată a produselor implică un design superior din punct de vedere 
calitativ în ceea ce priveşte fabricaţia; este tactica introdusă de Procter & Gamble: grăbirea studiului 
unității de producţie şi organizarea producției. 

Accelerarea procesului de dezvoltare a produselor a făcut obiectul unui studiu comparativ foarte 
edificator, din care rezultă că faza inițială a studiului produsului este mult mai lungă în cazul 
întreprinderilor japoneze decât în cadrul celor americane. La japonezi, partea a doua a studiului este 
realizată paralel cu faza de dezvoltare. Acest demers permite evidenţierea revenirii asupra deciziilor 
referitoare la design. Rezultatul imediat este un ciclu concepție-produs de 20 de săptămâni în cadrul 
întreprinderii japoneze, în condiţiile în care la întreprinderile americane acest ciclu reprezintă aproximativ 
30 de săptămâni. 

Pentru ca această metodă să fie eficace, tensiunile între servicii, timpul, costurile şi riscurile 
trebuie reduse la minimum. Posibilităţile de comunicaţie, de integrare şi de sinteză ale designului capătă 
astfel o valoare inestimabilă. 

După unii autori, designerul este în măsură să sugereze tipul de risc pe care întreprinderea este 
îndreptățită să şi-l asume pentru a-şi asigura reuşita în contextul actualei concurențe. Procesul de 
dezvoltare a produselor depinde de resursele imaginative ale designerului, de capacitatea sa de a stabili 
legături posibil de aplicat în practică. 

În ceea ce priveşte evoluţia în viitor a designului, proiectarea traiectoriei sale implică: 

e extinderea noţiunii de design şi a participanţilor săi, dezvoltarea noilor modele care să-i 
încurajeze pe oameni să nu ia în considerare numai forma lucrurilor, ci şi impactul uman, 
cultural şi în mediu al obiectelor; 

e designul contextelor: designul trebuie să fie în concordanță cu mediul în care trăim şi să 
ghideze dezvoltarea unei vieți umane pentru toți oamenii din acest context; 

e reevaluarea iniţiativelor şi reproiectarea instituţiilor, în aşa fel încât ceea ce face designerul să 
creeze valori egale pentru economiile umane şi naturale; 

e  reproiectarea căilor de promovare a integrităţii şi totalităţii creației omeneşti; 

e  reproiectarea şi modernizarea tehnologiilor care dau forma lumii şi susțin abilitatea de a 
proteja interesele comunităţilor conectate între ele la scară globală; 

e proiectarea comunicațiilor ce populează viziunile noastre, promovarea unei conştientizări 
crescute, aprecierea şi înţelegerea a ceea ce este în pericol şi a ceea ce se cere pentru o lume 


mai echilibrată. 


2.7 Întrebări recapitulative : 

Cine şi când a publicat primul studiu sistematic clar şi documentat despre fenomenul design ? 
Care este etimologia cuvântului design ? 

Care sunt accepţiunile recunoscute de dicţionare pentru design ? 


Care sunt condiţiile ce se impun produselor tip design ? 

Cum este apreciată, în opinia unor autori, relația design-estetică industrială ? 

Care sunt premisele care au determinat apariţia designului ? 
Caracterizaţi etapele dezvoltării designului. 

Care sunt direcțiile dezvoltării designului? 

Care este câmpul de manifestare al designului ambiental? 

Dar al designului formelor comunicate vizuale? 

Dar al designului de obiecte? 

Cum a evoluat designul în SUA, Italia, Anglia, Germania, Japonia? 


Dar în România? 


SOKN SI SI O SE Ce 


Care sunt aspectele actuale cu implicaţii în evoluția designului (coordonate ale dezvoltării socio- 


economice .....un nou tip de concurență. ...mutatții ale strategiilor firmelor? 

e Unitatea de învăţare 3: 
3.Elemente ale designului şi esteticii: forma, linia, desenul, stilul, ornamentul, simetria, 
proporția, armonia, contrastul, culoarea; analiza nivelului estetic al mărfurilor 
3.1 Obiective; cuvinte cheie 
3.2 Elemente ale esteticii mărfurilor: formă, linie, desen, stil, ornament, armonie, contrast, simetrie, 
proporţie 
3.2.1 Forma. Raportul dintre funcție-formă-structură-material 

3.1 Obiective; cuvinte cheie 


e explicarea şi valorificarea categoriilor estetice în activitatea de marketing 


e aprecierea nivelului estetic al produselor pe bază de punctaj 


Cuvinte cheie: categorii estetice, elementele esteticii mărfurilor, formă, linie, desen, stil,ornament, 
armonie, contrast, simetrie, proporţie, culoare, tonalitate cromatică, nuanță cromatică, intensitate, puritate 


sau saturație, culori funcționale, nivel estetic al mărfurilor 


3.2 Elemente ale esteticii mărfurilor: formă, linie, desen, stil, ornament, armonie, contrast, simetrie, 


proporție 


Produsele proiectate după cerințele esteticii posedă însuşiri care le conferă anumite forme, 
dimensiuni, volume, culori etc. Acestea constituie premise estetice care se concretizează în reacţii estetice 
elementare, admirative sau depreciative. Ca rezultat al contactului dintre om şi obiect apar sub o primă 


formă, schiţate intuitiv, categoriile estetice. Datorită repetărilor, reacţiile estetice primare încep să se 

cristalizeze şi, în funcţie de temperamentul şi structura psihologică a omului, ele devin raționale, 
conştiente, încep să se ordoneze pe categorii. 

Elementele esteticii mărfurilor pot fi explicate şi caracterizate prin intermediul categoriilor 
estetice. Categoriile estetice sunt noţiuni de largă generalitate, care desemnează tipuri de reacţii afective 
şi care reprezintă instrumente de cunoaştere şi apreciere estetică. 

Funcţia, forma, Structura, linia, desenul, ornamentul, Stilul, culoarea, simetria, proporția, 
armonia şi contrastul, constituie categorii estetice cu ajutorul cărora se apreciază, sub raport estetic, 
mărfurile.” 

Funcţia acestor produse intră într-un complex al proprietăților funcționale în strânsă corelaţie cu 
utilitatea. Se stabilesc raporturi între proprietăţile funcționale, forma produselor, structura lor şi 
materialele din care sunt executate. Folosirea corespunzătoare a elementelor decorative, linii, desen, 
ornament, culori, înfrumuseţează obiectele care pot primi aprecierea estetică. 

Concordanţa şi coeziunea elementelor menţionate, asocierea formei şi funcției, formează un 


ansamblu armonios care reuneşte toate eforturile depuse pentru realizarea estetică a mărfurilor. 


3.2.1 Forma. Raportul dintre funcţie-formă-structură-material 


Forma este un element esențial în producția bunurilor de larg consum, fiind generată, în primul 
rând, de structura materialului (compoziție), de funcționalitate şi utilitate. 

Cuvântul “formă" este întâlnit pentru prima dată în înțelesul său obişnuit la filosoful grec 
Aristotel. Prin “formă” se înţelege, în sensul pasiv, manifestarea în exterior a ordinii interioare a 
obiectelor. 

Forma produselor fiind accesibilă pentru percepţie devine atribut nedespărțit al valorii lui, un 
purtător de informații asupra valorii produsului. Ea provoacă omului o reacție emoţională conştientă sau 
inconştientă, prin care se exprimă aprecierea senzorială directă a formei: forma atrage sau respinge, place 
sau displace. 

La baza acestor relații se găseşte în stare acumulată experiența senzorială a omului, legată nu 
numai de percepţie, dar şi de întrebuinţarea directă a obiectelor folositoare. 

Forma apare ca o caracteristică distinctă a obiectelor, reflectând valoarea lor socială, iar valoarea 
care îşi găseşte expresia în formă devine o valoare estetică. Pentru ca forma unui obiect util să fie 
frumoasă, ea trebuie să fie armonioasă, să fie corelată cu compoziţia, iar compoziţia să corespundă 
obiectului, construcției, materialului, tehnologiei de fabricaţie. 

Forma exprimă veridic conţinutul. Datorită experienței, dezvoltării tehnicii şi diversificării 
produselor, precum şi sensibilităţii omului, formele au evoluat spre simplitate şi frumos. În general, ele 
sunt raționale şi au o linie elegantă. Formele geometrice şi aerodinamice înlocuiesc formele 


convenţionale, creând o atmosferă modernă şi plăcută. 


* Fornoga Mircea, C., Estetica mărfurilor, Lito ASE, Bucureşti, 1974. 

Tendinţa generală în organizarea formei produsului industrial vizează simplitatea formei, deci, 
conceperea unor asemenea forme care să fie uşor perceptibile, care să fie surprinse cu uşurinţă de ochi, să 
fie logice, inteligibile şi cu o maximă valoare informaţională. „Formele complicate şi nefolositoare nu 
sunt nimic mai mult decât escapade ale designerilor ... (în) ... exprimări proprii” aprecia Dieter Rams în 
anul 1984. 

Uneori, însă, forma capătă în mod necesar un caracter complex care, după părerea specialiştilor, 
poate fi şi el uşor perceput, existând o mare experienţă a psihicului uman în perceperea unor informații 
complicate. Forma complexă trebuie să fie însă cât se poate de logică, inteligibilă, reducând la minimum 
intensitatea efortului percepției. 

Conform studiilor psihologilor, principalul element ce determină atractivitatea vizuală faţă de 
forma unui obiect nu este reprezentat de complexitatea intrinsecă a acestuia, ci de complexitatea 
percepţiei observatorului. Astfel, un produs care este de fapt complex poate fi perceput ca fiind mai 
simplu pentru cei care sunt obişnuiţi cu el. De asemenea, expunerea repetată a unui obiect complex îl 
poate face atractiv pe măsură ce devine familiar. 

Obţinerea formelor se realizează prin modelare. Modelarea produselor trebuie înțeleasă ca un 
proces de proiectare integrat în fabricarea grupelor de produse, care rezultă din acţiunea comună a 
specialiştilor aparținând diferitelor domenii ale ştiinţei: proiectare, tehnologie, ergonomie, economie. 

Prin modelarea sau obţinerea formelor produselor se urmăreşte: 

e realizarea proprietăților avantajoase ale produselor, corespunzător condițiilor fiziologice ale 

omului (mânuire, deservire, întreţinere, securitate, igienă); 

e posibilitatea de adaptare, ca formă, culoare, dimensiuni materiale, în ansambluri complexe 
sau la mediu; 

e obţinerea efectelor avantajoase ale produselor din punct de vedere al psihologiei de percepţie 
şi estetice (forma şi culoarea, aspectul estetic exterior); 

e contribuția la creşterea eficienţei economice a produselor (promovarea automatizării şi 
mecanizării, realizarea produselor din elemente standardizate sau tipizate, economii de 
materiale, folosirea surselor indigene de materii prime şi materiale). 

O modelare corespunzătoare a produselor, care să ducă la rezultate bune, trebuie să fie bine 
fundamentată. În această direcție, un rol important revine activităţii de cercetare a pieţei realizată de cadre 
calificate şi prin colaborare interdisciplinară (sociologie, estetică, psihologie). Este necesar ca, încă din 
faza conceperii produsului, producătorii să acorde o atenţie deosebită fazelor de proiectare şi fabricare. 

Între forma produselor şi proprietățile funcţionale există o legătură strânsă, forma fiind 
dependentă de funcție. Există, de asemenea, o corelaţie între forma, structura materialului, compoziția şi 
sistemul de realizare a produselor. 

Un produs conceput fără să se țină seama de funcția sa va fi, în mod aproape cert, prost proiectat. 
Funcţia nu dictează forma, însă determină o serie de condiţii; în cadrul restricțiilor impuse de aceste 
condiţii, la proiectarea şi modelarea formei se pot adapta mai multe soluţii satisfăcătoare, depinzând de 


tehnologia şi materialele disponibile şi, mai mult decât orice, de talentul proiectantului. 

Tehnologia avansată a zilelor noastre permite miniaturizarea componentelor funcționale şi, 
deseori, formarea unor pachete compacte de componente prefabricate. Astfel, forma vizuală este mai 
puţin supusă constrângerilor funcționale decât în trecut. 

În acelaşi timp, nu trebuie denaturată ideea că “forma succede funcţiei”, concepută în sensul că 
un obiect proiectat corect din punct de vedere funcțional va fi în mod automat plăcut şi estetic. 

Produsul va avea succes pe piaţă, în raport cu alte produse similare, dacă pe lângă o funcţie bună 
va avea şi o formă atractivă. Deci, trebuie să se ţină seama de o îmbinare armonioasă a elementelor 
funcție-formă, forma produselor fiind astfel concepută încât să corespundă, atât sub raport estetic, cât şi 
funcţional-utilitar. 

Deşi formele tehnice sunt puternic dependente de particularităţile tehnico-funcţionale ale 
obiectului, forma tehnică posedă o relativă autonomie, care permite pe plan constructiv un şir de soluții, 
iar pe plan apreciativ o anumită gradare în raport cu idealul estetic ce guvernează societatea, comunitatea 
ori individul. 

Preocuparea de a da maximum de expresivitate obiectului construit este implicit o preocupare de 
a realiza o cât mai adecvată organizare vizuală a formei, ţinând seama de specificul percepţiei formale. 

Designerul englez F. Ashford consideră că, în adoptarea unei soluţii formale a produsului 
industrial, trebuie luaţi în considerare factori ca: destinaţia funcțională, construcția şi materialele de 
construcţie, tehnologia de fabricație, raportul cu formele anterioare etc. 

În planul organizării vizuale a formei industriale trebuie realizat un proces de selecție, astfel încât 
forma aleasă să fie unitară, detaliile să comunice clar şi logic informația necesară, să poată fi evidentă 
funcţia obiectului, mijlocul de folosire, raportul dintre obiect şi operator, justificarea economică şi, 
probabil, ceea ce deosebeşte obiectul de altele (faţa sa proprie). 

Forma exterioară a produselor este condiționată de structura internă a materialelor din care sunt 
constituite. Din această cauză, obținerea formelor estetice comportă un proces complex determinat de 
conturarea anumitor structuri de conţinut, de anumite raporturi dintre diversele planuri, linii şi suprafeţe, 
de anumite volume. Aceasta face ca însăşi aprecierea estetică a formelor să fie relativ mai complexă decât 
în cazul culorilor, spre exemplu. 

Echilibrul dintre funcţie-formă-structură este o necesitate de care se ține seama permanent la 
proiectarea produselor. În acest echilibru, funcția exprimă destinaţia produsului (scopul pentru care este 
fabricat), forma exprimă configuraţia în care obiectul apare ca produs al muncii omeneşti, ca marfă, iar 
structura exprimă modul cum este dispusă materia, aranjamentul şi coeziunea moleculelor, în vederea 
alcătuirii ei. 

Structura reprezintă, în general, totalitatea relaţiilor care există între elementele sau părțile din 
constituția unui corp sau unui întreg organizat. Structura materialelor din care sunt modelate formele de 
produse industriale este complexă. Ea poate fi: cristalină, amorfă, macromoleculară, fibroasă, compactă, 


poroasă, omogenă, eterogenă etc. Intre aceste structuri nu există o limită strictă. Materialele pot avea în 


* Achim L, Introducere în estetica industrială, Editura Ştiinţifică, Bucureşti, 1968 

acelaşi timp structură macromoleculară, fibroasă, poroasă (de exemplu, materialele textile) sau structură 
cristalină, compactă (de exemplu, metalele). 

Trebuie reținut faptul că structura materialelor determină nu numai modelarea formelor 
produselor, dar şi o serie întreagă de proprietăţi ale lor. 

Calitatea materialului utilizat la modelarea formei joacă un rol principal în zilele noastre, mai ales 
în cazul materialelor decorative, care posedă ele însele proprietăţi estetice. Mult timp, estetica nu a luat în 
considerare problema materialului, existând convingerea că materialul ar aparţine tehnologiei şi nu 
esteticii propriu-zise. Materialul valorează de la un produs la altul prin el însuşi, deoarece are la bază o 
serie de valorificări anterioare prelucrării artistice. El prezintă diferite proprietăţi care se pot evalua din 
punct de vedere estetic: structură, textură, culoare, destinaţie, strălucire, fineţe etc. 

Materialele pentru modelarea produselor industriale se pot grupa astfel: 

e materiale metalice: feroase şi neferoase; 

e materiale de sticlă: sticlă comună, sticlă specială, sticlă cristal; 

e materiale ceramice: ceramică comună, refractară, faianță, semiporțelan, porțelan; 

e materiale de construcții: ipsos, ciment; 

e materiale lemnoase: lemn masiv, furnir, placaj, panel, PAL, PFL; 

e materiale din industrializarea chimică a lemnului: celuloză, hârtie, carton, mucava; 

e materiale textile: naturale (vegetale, animale, minerale) şi chimice (din polimeri naturali şi 

sintetici); 

e materiale de piele şi blănuri; 

e materiale decorative pe bază de produse chimice, coloranţi, pigmenţi, pelicule de acoperire 

etc. 

Specialiştii sunt de părere că examinarea şi rezolvarea, în condiţii optime, a unităţii organice 
dintre formă, structură şi funcţie este, poate, punctul cheie al esteticii industriale, mecanismul prin care se 


poate atinge acea “perfecțiune evidentă şi emoţională numită frumos industrial”. 


3.2.2 Linia - rolul său constructiv şi expresiv 


Linia delimitează şi circumscrie toate obiectele vizibile, producând o infinită diversitate de 
forme. Linia poate avea conotaţii multiple în funcţie de traiectorie, lungime, grosime, poziţie, grupare, 
succesiune, amplasare. Se evidențiază, ca importanţă în raport cu forma obiectelor, liniile drepte şi liniile 
circulare. 

Prin diferitele combinaţii şi varietăţi ale acestora, rezultă următoarele categorii de obiecte : 

e obiecte compuse numai din linii drepte, cum este cubul sau numai din linii circulare, cum 

sunt cilindrii, conurile etc. 

e obiecte compuse din linii drepte, din linii circulare şi din linii în unele porțiuni drepte, iar în 


altele circulare. 


* Hogarth W., Analiza frumosului, Editura Meridiane, Bucureşti, 1981. 

e obiecte compuse din liniile enumerate mai sus, la care se adaugă linia sinuoasă sau ondulată, 
care produce mai multă frumuseţe decât celelalte (flori, forme ornamentale) şi, din această 
cauză, denumită linia frumosului. 

e obiecte compuse din toate liniile menționate, asociate cu linia serpentină, care are puterea de 
a adăuga grație frumosului, prin ondulaţiile şi meandrele pe care le descrie simultan, în 
diferite direcţii. 

În general, liniile drepte sunt supuse legilor proporţiilor, care determină armonia; în acelaşi timp, 

au cea mai mică valoare ornamentală. Ele pot fi subțiri sau groase. 

Liniile subțiri sunt mai flexibile, mai suple, un mijloc de expresie a mişcării; liniile groase sunt 
mai rigide şi mai greoaie. 

Liniile orizontale sunt calme şi statice, cele verticale par ferme, iar cele oblice par întotdeauna 
dinamice şi sugerează deplasarea. 

Liniile frânte par neliniştite şi rupte, liniile curbe care se dezvoltă larg pot sugera plenitudinea, iar 
o linie care curge dezordonat creează impresia de agitaţie. 

Liniile circulare, mai ales cele combinate, devin ornamentale, includ conţinuturi variate şi 
atrăgătoare. 

Asocierea mai multor feluri de linii amplifică rezultatele expresive, datorită contrastului lor 
implicit. 

Raporturile dintre linii duc la intuiţia de forme. Aceste raporturi pot fi examinate din punct de 
vedere matematic, arhitectonic, estetic, al proporţiilor. Prin linii se separă şi se subdivide suprafaţa, se 
exprimă proporțiile şi se simbolizează mişcarea. 

Cu ajutorul liniilor se transpune imaginea unei idei, obținându-se desenul. 

Liniile au deci, o funcţie constructivă, dar şi una expresivă, aceasta din urmă permiţând 
diagnosticarea trăsăturilor subiective ale temperamentului şi sensibilităţii autorului unui desen. 

Rolul estetic al liniei a variat în funcţie de concepțiile stilistice, fiind socotit ca fundamental în 
clasicism, neoclasicism (pentru capacitatea sa abstractivă), în simbolism (pentru capacitatea de a exprima 


ritmurile organice ale artistului.) ” 


3.2.3 Desenul - modalitate de transpunere a ideilor 


Desenul este un concept estetic autonom, o consecință a schițării liniilor şi formării conturului, 
care dau imaginea unei idei, a unui obiect sau chiar a unei persoane. El este operaţia de bază care 
construieşte, verifică, elimină sau adaugă. 

Conceptul “desen”, ca activitate complexă, trebuie să ţină seama de temperamentul uman, de 
spiritul, rațiunea, dispoziţia omului. Pentru realizarea desenului se acordă aceeaşi considerație ca şi pentru 
pictură. El se realizează fie cu instrumente de precizie, fie cu mâna liberă, utilizând creionul, cărbunele, 


penita, creta, tuşul etc. 


si Popescu M.(coordonator), Dicţionar de artă, Editura Meridiane, Bucureşti, 1995. 

Desenul s-a orientat în două direcții: 

e desenul tehnic (cu scopuri practice, utilitare); 

e desenul artistic. 

Desenul tehnic cuprinde şi desenul liniar, cu variate forme de manifestare şi este folosit şi de 
artişti pentru stabilirea unor raporturi echilibrate între planurile tabloului, pentru plasarea unui obiect în 
perspectivă etc. 

Desenul tehnic poate fi de două feluri: simplă schiță sumară şi desen cerând cunoştinţe speciale 
de geometrie descriptivă pentru a obține relieful obiectelor. 

Desenul artistic (după natură, din memorie, din imaginaţie, fantastic) este prima expresie a artelor 
grafice şi baza tuturor artelor vizuale. Există mai multe categorii de desen artistic: desenul ca o artă de 
sine stătătoare, schiță sau studiu care înregistrează imaginile pregătitoare ale unei opere sau determină în 
studii aparte detaliile şi desenul de exercițiu, obligatoriu pentru menţinerea abilității. 

Designerul face apel atât la tehnicile desenului tehnic, cât şi ale desenului artistic. De altfel, 
aceste tehnici au ca elemente comune linia, planul şi culoarea, ca auxiliar. 

Pentru realizarea desenului este important unghiul vizual al desenatorului. El se adaptează 
proporţiei desenului şi compoziţiei, deplasând liniile şi formele în concordanță cu viziunea cea mai bună, 
în raporturi diferite. 

Elaborarea desenului nu este comandată prin legi neflexibile, ci în cursul desfăşurării lui se 
dezvoltă legi şi reguli. În unele cazuri se lucrează după model. Dar imaginaţia, creaţia, memoria şi 
expresia înlocuiesc dependenţa de un anumit obiect concret. Aceasta permite redarea formei dorite, a ideii 
şi imaginii sale. Deciziile desenatorului nu pot fi raţionalizate deoarece nu totdeauna se pot programa şi 
planifica ideile unui concept de desen. 

O caracteristică importantă a desenului este autenticitatea lui. Aceasta depinde de momentul şi 
locul unde a fost executat, de puterea expresivă a desenatorului. În executarea desenului trebuie să se ţină 
seama de raporturile dintre utilitate şi material, de aplicarea culorilor şi valorile tonale. 

Desenele care se pot realiza sunt: 

e desene lineare; 

e desene figurative; 

e desene nefigurative; 

e desene statice; 

e desene dinamice. 

Aceste desene posedă o gradație diferită a mijloacelor de exprimare. Deşi, în înțelesul curent, 
desenul este un element estetic autonom, funcția lui a fost şi rămâne în multe cazuri subordonată, având 


rolul de a precede şi pregăti execuția lucrărilor. 


3.2.4 Stilul - sinteză a trăsăturilor estetice dominante 
Categoria stilului are o semnificație deosebit de cuprinzătoare şi cunoaşte interpretări din cele 


mai variate. 

Sensurile stilului se diferenţiază tipologic în funcție de o serie de criterii: 

a) Din punct de vedere al apartenenţei se vorbeşte despre un stil individual, naţional sau al 
epocii. 

Stilul individual derivă din temperamentul şi viziunea artistică a creatorului, ceea ce dă naştere la 
mii de stiluri. Dar viaţa stilurilor individuale este scurtă. Stilul individual este înţeles, într-o accepţiune 
mai restrânsă, ca particularizarea individuală a anumitor mijloace de expresie. 

Cu toată unicitatea lui, derivată din anumite structuri fiziologice şi psihice ale creatorului, între 
stilurile individuale există şi numeroase elemente comune, rezultat al ambianţei şi interferenţelor, al 
preluării aceleiaşi moşteniri estetice şi al raportării la acelaşi univers spiritual. 

Din aceste elemente comune, uneori întemeiate şi pe folosirea aceluiaşi instrument material - 
limba națională - se naşte, ca o rezultantă a sintezei individualităților, un stil național. 

Stilurile naţionale sunt uneori greu de delimitat. De altfel, elemente estetice comune pot fi 
întâlnite în timp şi spațiu la diferite culturi. Exemplificăm aici: vocaţia formei la amfore şi flacoane de 
sticlă, din antichitate până azi; motivele ţesăturilor din lână din cultura spaţiului andin (nordul Columbiei 
şi Peru ) care sunt aproape identice cu motivele din lână din spaţiul danubiano-pontic (din antichitate 
până în zilele noastre), fenomenul Brâncuşi-esenţializarea formei şi transcendenţa formei - coloana 
infinitului, ca formă fundamentală, apărând la culturile din bazinul Tigru-Eufrat, dar şi în ornamentele 
sculpturale ale locuitorilor din spațiul carpato-danubian, precum şi la bijuterii din cultura Hinova etc. 

Specific naţional sau universalizare în definirea stilului produsului contemporan? Două 
contradicții aparente. Epoca contemporană, prin intensa circulaţie a valorilor pe care a declanşat-o, a 
accentuat procesul de interinfluenţare şi chiar de universalizare a stilurilor, dar acest fenomen nu a şters 
însemnătatea specificului național, ca primă condiţie a universalizării ulterioare a valorilor. 

În plan temporal, apartenenţa stilurilor la diferite epoci, îndeosebi artistice, determină o mare 
varietare de şcoli (clasică, romantică) sau de orientări (gotic, renascentist, rococo, baroc etc.) 

Stilul epocii este astfel o expresie artistică indirectă a unui univers socio-cultural complex, cu 
particularizări, în funcţie de fantezia şi personalitatea artiştilor sau de tendinţele dominante ale grupurilor 
şi instituţiilor sociale, care-şi caută forme specifice de expresie. 

b) Din punct de vedere al obiectului se vorbeşte despre particularități de folosire a mijloacelor de 
expresie literare, teatrale, muzicale, picturale, sculpturale, arhitectonice, cinematografice. Această 
clasificare o implică şi pe cea privind materialul folosit în fiecare caz (sunete, cuvinte, linii, forme, culori 
etc.), întrucât se leagă de fiecare ramură sau gen creator în parte. Deseori ne aflăm în faţa unor opere 
poliobiectuale din punct de vedere al stilului, deci greu, dacă nu chiar imposibil de clasificat. 

c) Din punct de vedere al comunicării, opera reprezintă stilistic, nu numai o construcţie unitară, o 
compoziţie izbutită în sine, ci ea există pentru a transmite un mesaj, pentru a participa la procesul general 
de comunicare, evident în modalitatea ei specifică. 

Deci, în esenţă, categoria estetică a stilului exprimă, pe planul cel mai general, o sinteză a 


trăsăturilor dominante ale activităţii estetice a societății, o comunicare de aspecte ale valorilor estetice 

dintr-o perioadă sau alta, ca reflectare a particularităților vieţii materiale şi spirituale, a trăsăturilor 
naționale specifice etc. 
Fiind o categorie estetică, stilul nu poate fi limitat doar la domeniul creaţiei artistice, ci cuprinde 


toate acele manifestări ale activităţii umane în care sunt rezolvate sarcini cu caracter estetic. 


3.2.5 Ornamentul şi valoarea lui estetică 


Chiar dacă estetica mărfurilor apare ca o implicare organică a elementului estetic în producția 
industrială, ea nu poate eluda valoarea ansamblului decorativ şi, în cadrul acestuia, a ornamentului. 

Preocuparea pentru simplificarea formei, suprafeţelor, volumelor, pentru claritatea şi 
expresivitatea ansamblului, a compoziţiei tehnice nu înseamnă eliminarea totală a decoraţiei, 
ornamentului. Dar, ornamentul capătă o valoare estetică majoră în condiţiile în care nu este un adaos de 
prisos, nu este strident, disonant şi când, dimpotrivă, corespunde unor nevoi, necesităţi estetice, simulând 
bunul gust. 

Produsele industriale în care ornamentul îşi păstrează poziții însemnate sunt numeroase: stofele 
de mobilă, ţesăturile, confecţiile (textile şi din piele), tapetele, covoarele, tapiseriile, obiectele de 
argintărie, ceasurile de perete, pendulele, bijuteriile, ramele, frizele, grilajele etc. 

Ornamentul poate fi: figurativ, antropomorf, zoomorf, floral, geometric, grafic, fantezist. 

Ornamentele se pot combina prin repetiţie, simetrie, progresie sau liber. Ele sunt adeseori 
distincte de la un popor la altul, constituind un simbol, cu un pronunțat caracter național. 

Ornamentul are un caracter istoric. El îşi schimbă înfăţişarea şi funcţiile decorative de la o epocă 
la alta şi are aplicabilitate în arhitectură, sculptură, pictură, grafică, în muzică, în literatură, precum şi în 


decorarea bunurilor de larg consum. 


3.2.6 Simetria, proporţia, armonia şi contrastul 


Simetria este calitatea obiectivă şi expresia unor raporturi de mărime şi formă, de ordine şi 
dispunere, de potrivire şi concordanţă pe care o au părţile unui întreg între ele şi în totalitate. 

Fiind proprietatea reală a unui ansamblu alcătuit din elemente care răspund anumitor 
reglementări, părțile se pot raporta la un centru, la o axă, la o distanţă, la un plan etc. Ordinea şi o anumită 
distribuţie internă a elementelor unui produs sunt calităţi estetice incontestabile. 

Prin simetrie, obiectele câştigă proprietăți de armonie, echilibru, proporționalitate. Simetria 
determină o economie de forțe, o repetiţie a aceluiaşi motiv, care ne dă o percepţie mai uşoară fiziologic. 
Ea are la bază elementul de acomodare a organului vizual cu perceperea lucrurilor după axa verticală; de 
aceea, în simetrie, se așează elementele în mod egal, de o parte şi de alta a unui ax principal. 

Proporția şi armonia sunt legi ale unității care tind să găsească un motiv, fie central, fie 


periferic, după care diferite elemente se leagă între ele, formând unități. 

Proporția reprezintă raportul elementelor din punct de vedere cantitativ, din punct de vedere al 
mărimilor (dimensiuni, suprafeţe, volume). Un element se găseşte în raport cu altul, într-o anumită 
mărime, cel următor se găseşte în raport cu celelalte, iar întreg ansamblul este alcătuit din raporturi 
precise, reductibile la formule matematice. 

Evident, există reguli matematice care determină o parte importantă a formelor naturale. 
Designerii care vor să realizeze un stil al produselor lor potrivit formelor organice nu o pot face fidel fără 
a lua în considerare aceste reguli. Numerele lui Fibonacci, raporturile de aur şi spiralele în unghiuri 
drepte se găsesc peste tot în natură. 

Toate elementele unui întreg sunt puse în relații, formând o serie de legături, după anumite 
proporții şi realizând armonia. 

Armonia este creată de raporturile satisfăcătoare între părți şi întreg şi ale părţilor între ele. După 
formularea raporturilor simțite de instinct, omul şi-a sistematizat senzațiile şi a emis teorii asupra 
proporțiilor. 

Armonia redă raportul elementelor din punct de vedere calitativ, formând impresia finală de 
agreabil, plăcut. Ea reprezintă o categorie estetică care exprimă aderenţa părților, coerenţa interiorului şi 
exteriorului, unitatea conținutului şi a formei. Armonia are întotdeauna un efect incitant, atrage atenția, 
antrenează sensibilitatea, intuiţia privitorului, pe care îl delectează estetic. 

Armonia este considerată, adesea, ca atribut sau efect al frumosului. Se poate vorbi de armonia 
formei, culorilor, tonurilor etc., care reprezintă o apropiere de măsură, de proporționalitate, de unitate 
constructivă sau compoziţională. 

Formarea elementului estetic într-un produs şi obținerea unui obiect armonios poate avea loc prin 
echilibrul dintre proprietățile funcționale şi alegerea convenabilă a materialului cu o structură 
(compoziţie) corespunzătoare. 

Aplicarea unităților de măsură şi proporțiilor strict legate de energia umană şi starea naturală a 
omului are, de asemenea, o influență considerabilă asupra armoniei. 

Contrastul face parte din legile care privesc variaţia, constituind un element care stimulează 
percepţia. Contrastul înlătură situaţia de monotonie, stimulează variabilitatea, ținându-se seama în acelaşi 
timp de unitate. 

Cu ajutorul contrastului se compară unele valori estetice cu altele, astfel încât să existe un efect 
pozitiv, de realizare armonioasă a obiectelor. 

Prin contrast, elementele componente ale ansamblului îşi conturează şi mai mult caracterele 
proprii, iar, atunci când creatorul a găsit raportul optim între forma, mărimea, valoarea şi culoarea lor, 
expresivitatea întregului atinge cel mai înalt grad. 

Contrastul în artă este neantagonic şi apare ca unul din principiile fundamentale ale creaţiei 
artistice. 

Se vorbeşte despre contrast de linii şi forme,de mărimi şi structuri, de textură, de umbră şi lumină, 


de valoare, de culoare, de cald şi rece, de puritate etc. 


60 


3.3 Culoarea — atribut estetic definitoriu 


Culoarea apare ca unul din cele mai importante elemente ale esteticii. Din cele mai vechi 
timpuri, omul s-a folosit de culoare, i-a atribuit cele mai interesante semnificații şi chiar puteri magice, 
dar cercetarea ştiinţifică a culorilor începe abia în secolul al XVII-lea şi va lua o amploare deosebită în 
secolele următoare, o dată cu dezvoltarea industriei coloranților, industriei textile şi pielăriei, 
construcțiilor etc. 

Disciplina care studiază astăzi teoria şi practica culorii poartă numele de cromatologie. 

Se pare că primele încercări de înţelegere a fenomenului cromatic se datorează filosofilor greci 
(Pitagora, Democrit, Platon, Aristotel) şi romani, sfârşitul antichităţii marcând prima disociere a luminii, 
făcută cu ajutorul unui cristal, numit de Pliniu iris. 

În 1666, Isaac Newton constată că o rază de lumină care trece printr-o prismă se descompune în 
culorile spectrului şi stabileşte astfel şapte culori primare. Ulterior, se susține existența în spectrul 
cromatic a patru culori “pure" (roşu, galben, verde şi albastru) şi apoi, a trei culori primare (roşu, galben 
şi albastru), în adaos cu alb şi negru. Din această perioadă încep să se dezvolte cercetările asupra 
mecanismelor vederii cromatice. Astăzi, cercetarea culorii are un caracter interdisciplinar (psihologie, 
medicină, chimie, fizică, design, inginerie etc.) şi o mare valoare aplicativă, în cele mai variate domenii 
de activitate: industrie, arhitectură, artă, cosmetică, comerţ, reclamă şi publicitate, învățământ, sănătate 
etc. 

Culoarea, ca efect, nu există decât la nivelul ochiului. Rezultat al radiaţiilor electromagnetice 
vizibile, ea nu are o existență proprie, ci numai o interpretare fiziologică. 

Noţiunea de culoare se referă simultan la două fenomene: senzația subiectivă de culoare şi 
posibilitatea unui corp de a părea colorat. De fapt, culoarea aparţine experienței uzuale, ea nefiind o 
caracteristică intrinsecă a unui obiect; este o realitate subiectivă generată de interacțiunea a trei 
factori:ochiul, lumina şi suprafaţa obiectului, în lipsa unuia dintre aceştia senzaţia neproducându-se. 

Din punct de vedere fizic, culoarea reprezintă o anumită bandă a spectrului electromagnetic, cu o 
lungime de undă care este susceptibilă de a stimula electiv conurile retiniene. 

Deci, culoarea este o caracteristică a luminii, măsurabilă în funcție de intensitatea energiei 
radiante şi de lungimea de undă. Obiectul simplu emite, transmite sau reflectă lumina, având o distribuţie 
spectrală oarecare, care apoi este tradusă de ochi, nervi, creier, ca un răspuns de culoare. 

În consecinţă, fenomenul “de culoare” poate fi definit ca o caracteristică a luminii, lumina fiind 
acel aspect al energiei radiante de care un observator uman este conştient prin senzațiile vizuale care apar 
prin excitarea retinei ochiului. 

Se conturează, însă, alte două aspecte ale noţiunii de culoare: aspectul psiho-fizic şi 
psihosenzorial. 

Din punct de vedere psiho-fizic, culoarea este acea caracteristică a luminii care permite a 


distinge, unul de altul, două câmpuri de aceeaşi formă, mărime şi structură din spectrul vizibil. 

Din punct de vedere psiho-senzorial, culoarea poate fi caracterizată prin: tonalitate, luminozitate 


(intensitate) şi saturație (puritate). 
3.3.1 Valoarea estetică a culorii 


Din punct de vedere senzorial-perceptiv, fiecare culoare se caracterizează prin cele trei proprietăți 
de bază, care determină valoarea estetică a culorii. 

1. Tonalitatea cromatică, care este dată de lungimea de undă (fig. 3.1). 

Senzația de culoare este generată de radiaţiile lungimilor de undă reflectate. Corpurile care 
reflectă toate lungimile de undă sunt percepute ca albe, iar cele care absorb toate lungimile de undă sunt 
percepute ca negre. 

Absorbţia şi reflexia, în diferite proporţii, a tuturor lungimilor de undă determină nuanțe 
acromatice aflate între alb şi negru, deci griul. 

Există încercări de a face o deosebire între termenii de ton şi nuanță cromatică. Cel mai des se 
constată tendința de a utiliza termenul de ton cromatic pentru culorile saturate, iar termenul de nuanță 


cromatică pentru culorile (tonurile) modificate prin folosirea albului şi negrului. 

Fig. 3.1 Spectrul electromagnetic şi spectrul vizibil (după Chapanis) 


Prin cercetări, s-a constatat că, o dată cu fiecare creştere de aprox. 2-5 um a lungimii de undă a 
radiațiilor luminoase, ochiul nostru distinge un nou ton cromatic sau nuanță de culoare. Diferența de 
lungime de undă dintre roşu închis (760 um) şi violet (390 um) este de 370 um. Pe această gamă de 
lungimi de undă se disting aproximativ 130-200 de tonuri cromatice ce formează familii de culori. 

Astfel, roşul prezintă aproximativ 57 de tonuri distincte, portocaliul 12, galbenul 24, verdele 12, 
albastrul 29, iar violetul 16 tonuri cromatice. Prin combinarea diferitelor grade de saturație şi a celor 200 
de tonuri, în cazul unui subiect cu percepție cromatică normală se pot individualiza aproximativ 17000 de 
nuanţe cromatice. (fig.3.1). 

Sub privirea ochiului, tonurile cromatice evoluează progresiv de la unul la altul în spectrul 
cromatic, pornind de la roşu şi ajungând la violet. În mod similar, fiecare nuanță cromatică trece aproape 


pe nesimţite de la tonul corespunzător spre alb sau spre negru. 

Pornind de la aceste fenomene, se poate obţine o nouă organizare şi reprezentare grafică a 
spectrului cromatic, a tonurilor şi nuanțelor cromatice. Astfel, prin combinarea organizării cromatice 
circulare cu alb şi negru, se ajunge la un nou model de organizare cromatică, mult mai complet şi care 


poartă denumirea de steaua cromatică (fig. 3.2 ; fig. 3.3). 


Fig. 3.2 Cercul tonurilor cromatice (după Itten) 


Fig. 3.3 Steaua cromatică (după Itten ) 


2. Intensitatea Sau încărcătura energetică a undelor electromagnetice determină 
luminozitatea sau gradul de strălucire a culorii, care face ca o culoare să ni se pară mai mult sau mai puțin 
vie. 

Luminozitatea cea mai ridicată o posedă culorile din zona de mijloc a spectrului (îndeosebi 


galbenul), iar cea mai scăzută culorile din segmentele extreme (îndeosebi violetul, albastrul). 

3. Puritatea Sau saturația este însuşirea culorii de a fi mai concentrată, mai saturată sau mai pală 
şi este dată de distanța la care se situează o culoare cromatică dată faţă de culoarea acromatică-alb. 

Culorile spectrale se numesc pure sau saturate dacă nu sunt amestecate cu alte culori şi au gradul 
de puritate egal cu unitatea. Saturaţia unei culori se poate reduce prin amestecarea ei cu culoarea albă. 

Datorită acestor proprietăţi, culorile ni se par “vii” sau “moarte”, “calde” sau “reci”, “apropiate” 
sau “ îndepărtate", “grele" sau “uşoare", “tari” sau “slabe”, “vesele” sau “triste”. 

Actualmente, culoarea folosită adecvat este un element esenţial ce defineşte valoarea estetică a 
produsului industrial. 

În lucrarea sa “The art of color", Johanes Itten apreciază: “Așa cum intonaţia dă culoare 
cuvântului vorbit, tot astfel culoarea oferă unei forme un sunet spiritualizat”. 
Ocupându-se de valoarea estetică a culorii, autorul consideră că acest aspect poate fi înțeles prin acțiunea 
convergentă a trei direcţii: impresie (impression-visually), expresie (expression- emotionally) şi 


construcție (construction- simbolically). 


3.3.2 Efectele fiziologice şi psihologice ale folosirii culorilor 


Ştiinţele care stau la baza ergonomiei scot în evidență efectele fiziologice şi psihologice pe care 
cromatica obiectelor le exercită asupra omului. 

Cercetările şi experienţele făcute de către specialişti au demonstrat că îmbinarea culorilor poate să 
influenţeze şi să modifice senzația de confort, să afecteze funcționalitatea şi solicitarea diferitelor organe 
anatomice, să influenţeze psihicul omului. Astfel, se exercită influenţa asupra capacităţii cerebrale prin 
aparatul vederii implicit asupra capacităților fizice şi neuro-psihice. 

Ansamblul organelor şi structurilor nervoase implicate în procesul vederii comandă cel puţin 90% 
din totalul activităţiilor zilnice jucând un rol preponderent. 

Dat fiind numărul important de funcții nervoase acţionate în procesul vederii, aparatul vederii 
constituie una din cauzele importante ale apariției fenomenelor generale de oboseală. Influenţa exercitată 
de cromatica culorilor asupra capacităţii fizice şi neuro-psihice se manifestă prin efecte care modifică 
activitatea şi dispoziţia psihică (tabelul 1). 


Efectele fizio-psihice ale culorilor 


Tabelul 1 
Culoare Efecte fiziologice Efecte neuro-psihice 
Roşu e creşte presiunea sanguină; e culoare foarte caldă; 
e ridică tonusul muscular; e stimulent general; 
e activează respirația; e senzație de apropiere în spaţiu. 


e este calorific. 

Culoare 


Efecte fiziologice 


Efecte neuro-psihice 


Portocaliu e accelerează pulsaţiile e culoare caldă; 
inimii; e stimulent emotiv; 
e menţine presiunea e senzaţie de apropiere foarte mare în spaţiu; 
sanguină; e culoare sociabilă; 
e favorizează secreția e impresie de sănătate şi optimism 
gastrică; 
Galben e influențează funcționarea e culoare caldă şi veselă; 
normală a sistemului e stimulează vederea; 
cardio - vascular; e calmant al psihonevrozelor; 
e stimulează nervul optic. e senzație de apropiere în spațiu; 
e predispune la comunicativitate. 
Verde e scade presiunea sanguină; œ culoare rece; 
e dilată vasele capilare. e culoare liniştitoare; 
e impresie de prospețime; 
e favorizează deconectarea nervoasă; 
e senzație de depărtare în spațiu. 
Albastru e scade presiunea sanguină; œ culoare foarte rece; 
e scade tonusul muscular; e culoare liniştitoare; 
e calmează respirația şi e în exces, conduce la depresii; 
frecvenţa pulsului. e senzația de depărtare în spațiu; 
e predispune la concentrare şi linişte 
interioară. 
Violet e creşte rezistența e culoare rece; 
cardiovasculară; e culoare neliniştitoare; 
e creşte rezistența e culoare distantă, gravă, solemnă; 
plămânilor. e efect contradictoriu, în acelaşi timp atracţie 
şi îndepărtare,optimism şi nostalgie. 
Negru e reținere, nelinişte, depresie, înduioşare; 
e impresie de adâncime, plinătate şi greutate. 
Alb e expansivitate, uşurinţă, suavitate, robusteţe, 


puritate, răceală; 


e este obositor prin strălucirea ce o prezintă 


datorită capacităţii de reflexie totală. 


Fiecare culoare are efecte psihologice proprii, foarte diferite, în funcție de individ, dar 


asemănătoare în majoritatea cazurilor. Cele mai importante dintre aceste efecte sunt crearea unor iluzii cu 


65 


privire la distanță (depărtare sau apropiere), temperatură (caldă sau rece) şi influență asupra dispoziției 
generale (calmare, deconectare nervoasă etc.). 

Din punct de vedere al efectelor psihologice, cromatica culorilor se poate caracteriza astfel: 

e culoarea este cu atât mai caldă cu cât se apropie de roşu şi cu atât mai rece, cu cât predomină 

albastrul; 

e culorile închise au efect depresiv, descurajant, negativ; 

e culorile prea vii sunt obositoare; 

e culorile deschise au efect stimulativ, vesel,pozitiv. 

Impresia estetică pe care o dau culorile constituie, de asemenea, un efect psihic. 

Efecte estetice se obțin printr-o dispunere şi alegere judicioasă a culorilor, adaptate obiectului sau 
mediului pentru care se folosesc, cu condiţia să se ţină seama de exigenţele fiziologice şi psihologice. 

Reacţiile diferite ale celui ce percepe suprafeţele colorate sunt, printre altele, urmarea unor 
asociaţii pe care omul le face cu fenomenele naturale, cu aspectul cerului senin sau al unui fir de apă, cu 
aspectul unui câmp înverzit ori al unui foc intens etc. Pe criteriul unor asemenea asociaţii au fost alese şi, 
de regulă, codificate culorile de semnalizare, de informare. 

Cunoscând solicitarea nervoasă a aparatului vederii şi necesitatea protejării lui împotriva oboselii, 
se impune prudenţă în folosirea culorilor şi păstrarea unei moderaţii în folosirea contrastelor de culori. 
Studiile ergonomice indică folosirea unui număr de 3-5 contraste de culori. 

Combinaţiile de culori folosite la vopsirea clădirilor, încăperilor, utilajelor, mobilierului, 
echipamentului etc. sau la colorarea produselor industriei bunurilor de consum trebuie să îndeplinească în 
acelaşi timp efectul cromatic, utilitar şi estetic. 

În alegerea culorilor se ține seama de principalii factori fizici - proprietăţile lor de reflexie şi 
absorbție a luminii. 

Proprietăţile de reflexie, exprimate prin coeficientul de reflexie, au valori mai mari la culori 
deschise, care reflectă lumina într-o proporție mult mai mare, decât la culorile închise, care au o reflexie 
redusă şi o absorbţie sporită. 

În tabelul 2 se prezintă coeficienţii de reflexie pentru culorile mai uzuale. Rezultă că între 
contrastele de culori alb şi negru există o mare deosebire de reflexie. Albul, cu un coeficient de reflexie 
de 85%, este strălucitor, iar negrul cu coeficientul 3%, posedând o puternică absorbţie de lumină, este 


şters. Celelalte culori au valori intermediare, cu coeficienți de reflexie între 7% şi 75%. 

Coeficienţii de reflexie ai culorilor 


Tabelul 2 
Culoarea Reflexia Culoarea Reflexia 
luminii luminii 
(în %) (în %) 
ALB 85 
Culori deschise Culori închise 
crem alburiu 75 gri închis 30 
gri deschis 75 portocaliu 25 
galben deschis 75 roşu viu 13 
roşu deschis 70 cafeniu 10 
verde deschis 65 albastru închis 8 
bleu deschis 55 verde închis 7 
roz deschis 51 NEGRU 3 
Culori mijlocii Culorile lemnului de: 
Gri 55 arțar 42 
verde 52 paltin 34 
albastru 35 stejar 17 
nuc 16 
mahon 12 

Studiu de caz: Preferinţele pentru culori 


Preferinţele pentru culori sunt determinate de diferite elemente legate de o anumită cultură, de o anumită 
atitudine apreciativă, bazată pe patru criterii: criteriul obiectiv, ce are în vedere proprietăţile 
culorii :luminozitate, puritate, intensitate; criteriul psihologic: o culoare stimulează, încălzeşte, calmează 
etc.; criteriul asociativ: o culoare place sau displace în funcție de senzația sau amintirea pe care o 
trezeşte; criteriul semantic: se atribuie culorii o însușire expresivă (vioiciune, agresivitate, oboseală). 
Aceste criterii, corelate cu cele trei caracteristici ale culorilor - tonalitate, strălucire, saturație - pot forma 
scala de apreciere a culorilor. 

Pentru întregirea dialectică a imaginii subiective a culorii, trebuie să avem în vedere structura 
personalităţii umane care, prin latura anatomio-fiziologică şi cea psihosocială (analizator vizual,vârstă, 
sex, temperament, aptitudini, motivaţie, nivel de instruire etc.), o condiţionează în mod sensibil. 

În condiţii psihofiziologice obişnuite, imaginile, reacţiile şi trăirile subiective determinate de stimuli 
cromatici sunt influențate şi de vârstă, ca variabilă dependentă. 

Copiii până la doi ani nu percep conştient decât albul şi negrul şi numai pe la trei ani încep să distingă 
diferențiat albastrul şi galbenul, pentru ca, în continuare (pe o distanţă de timp variabilă), să deosebească 
roşul şi verdele. 

Experimentele au dovedit că preferințele pentru culoare se manifestă încă din fragedă copilărie. Câţiva 
oameni de ştiinţă germani au stabilit că: între 3-6 ani copiii preferă roşu şi roşu violet; între 6-8 ani copiii 
preferă roşu carmin; între 8-9 ani copiii preferă oranj; între 9-10 ani copiii preferă galben citron; între 11- 
14 ani copiii preferă verdele mediu; între 15-16 ani copiii preferă ultramarinul. Repetarea experimentului 
în alte condiţii spațio-temporale nu oferă nici un fel de certitudine că rezultatele ar fi aceleaşi. 

Se pare că, în general, tinerii preferă tonurile vii, vârstnicii, în cea mai mare parte a lor, sub înrâurirea 
mentalități sociale (a unor norme morale) folosesc culori închise şi şterse. 

După cercetări în domeniul preferințelor, s-a ajuns la concluzia că bărbaţii preferă: albastru, roşu, 
purpuriu, galben, verde, violet, iar femeile preferă: albastru, verde, violet, roşu, galben, rubiniu. 

În urma sondajelor psiho-sociologice s-a stabilit şi o tipologie pe sexe a frecvenţei preferințelor 
cromatice. Conform acestor sondaje a reieşit următoarea situaţie: tipul “R” (roşu) se întâlneşte mai 
frecvent la bărbaţi; tipul “V” (verde), “G”(galben), “V”(violet) este consemnat de obicei în rândul 
populației feminine; tipul “O"(orange), “A"(albastru) se întâlneşte în egală măsură la ambele sexe. 

Firea sau temperamentul implică şi modalitatea de introversiune sau extraversiune a comportamentului 
cromatic. Astfel, s-a stabilit că tipurile introvertite (asociate cu temperamentele flegmatic şi melancolic) 
preferă cu predilecție albastrul şi verdele, respingând roșul. Extravertiţii (de obicei colericii şi sanguinicii) 
au mari afinități pentru roşu, portocaliu şi galben, evitând de regulă violetul şi negrul. 

S-au stabilit următoarele relaţii între preferinţele cromatice şi tipurile temperamental constituționale: tipul 
atletic alege roşul; tipul cerebral are predilecție pentru albastru; tipul egoist este interesat de galben; tipul 
amical, jovial preferă oranjul; tipul artistic preferă purpuriul. 


Sensibilitatea pentru culoare creşte şi prin intermediul educației şi instrucției curente. 

Scala de apreciere a culorilor îşi găseşte utilitatea în industria confecţiilor şi ţesăturilor şi în artele 
decorative aplicate. Testele de măsurare a preferințelor pentru culori şi pentru caracteristicile acestora pot 
constitui un criteriu de apreciere a talentului şi gustului artistic. 

Combinaţiile de două culori sunt preferate pentru aspectul lor global, pentru aspectul componentelor 
privite aparte şi pentru dispoziția spaţială a culorii centrale şi a celei de fond. În legătură cu acestea, s-a 
enunțat un principiu al "greutății”, care se aplică la suprapunerea culorilor pe orizontală: dacă două culori 
sunt suprapuse, cea mai închisă trebuie să se găsească sub cea deschisă. Acelaşi principiu se aplică şi la 
saturație: culoarea cea mai saturată trebuie să servească ca suport celei mai puțin saturate. 

În dispunerea culorilor pe verticală, există în general tendința de a se deplasa culoarea mai închisă sau 
mai saturată între două culori deschise sau mai puţin saturate. 

Necesitatea de a dispune culorile în spațiu arată că impresia estetică nu derivă numai din elementele alese, 
ci şi din modul de a le folosi, de a le aşeza unele faţă de altele. 

Preferința pentru culori este condiționată nu numai de legi ale percepţiei, ci şi de convingeri şi de 
predilecții personale. În afară de valoarea afectivă, deoarece toate produsele cumpărate sunt colorate, 
culoarea are şi o mare valoare economică. 

În consecință, o raportare a culorii la obiect, îndreptăţită din punct de vedere tehnico-funcțional, din punct 
de vedere al psihofiziologiei consumatorului, cât şi din punct de vedere plastic-expresiv, este o importantă 
condiție a valorificării la maximum a posibilităților estetice pe care le poate realiza obiectul fabricat 
industrial, ce poate aduce un surplus de satisfacţie, de plăcere omului, îi poate acoperi cerinţele gustului 


său estetic, îl poate corecta şi dezvolta. 


3.3.3 Funcţionalitatea culorii 


Folosirea culorii se face din considerente practice şi estetice în scopul de a contribui la 
accelerarea desfacerilor, de a crea imaginea firmei şi nota de individualitate a produsului, de a contribui 
într-o anumită măsură la utilitatea mărfurilor. 

Etapa actuală de dezvoltare a producţiei industriale afectează în mod direct elevarea valorii 
estetice a produsului industrial, acordând atenție majoră şi problemelor concepției cromatice. Este 
necesară, deci, rigoare, precizie, corectitudine în folosirea culorilor, răspunzând prin aceasta multiplelor 
funcții îndeplinite de obiect. 

Culoarea sau compoziția cromatică trebuie să corespundă cât mai complet necesităţilor tehnico- 
funcţionale, trebuie să întărească conturul formelor, să permită o percepţie vizuală optimă, precum şi o 
anumită percepţie emoţională. În plus, limbajul culorilor permite comunicarea unui anumit tip de 


informaţie, poate semnaliza sau simboliza un anumit lucru. 

Alegerea gamei cromatice, stabilirea culorilor dominante şi complementate, a gradului de 


intensitate, de saturație a culorilor depinde de caracterul obiectului, de materia primă şi structura 


materialelor, de sistemul de iluminare. 


Astfel, culoarea poate constitui un factor important în reliefarea volumelor prin contrast, în a 


discerne elementele statice de cele dinamice, mobile, în realizarea contrastului (la o maşină-unealtă) între 


fondul de lucru şi materia primă supusă prelucrării. 


Principiile care stau la baza folosirii culorii sunt următoarele: 


eliminarea strălucirii orbitoare; 

eliminarea contrastelor excesive din câmpul vizual; 
îmbunătăţirea condiţiilor de vedere; 

evitarea încordării ochilor; 

psihologia culorii şi preferința pentru culori; 
estetica mărfurilor; 


prezentarea mărfurilor, punerea lor în valoare. 


Funcţionalitatea culorii se poate sintetiza în următoarele aspecte: 


culoarea produsului poate contribui la creşterea productivităţii, prin îmbunătăţirea condițiilor 
de lucru ale omului (crearea unei ambianțe mai bune, eliminând strălucirea orbitoare sau 
culorile obositoare); 

culoarea poate contribui la securitatea muncii, prin indicarea riscurilor şi asigurarea unei 
funcționări juste; 

culoarea are un rol de protecție a produselor ambalate împotriva luminii şi umidității; 

culoarea poate fi aplicată ca parte integrantă în estetica mărfurilor, pentru a le face mai 
atractive şi eficiente; 

culoarea se utilizează în desfacerea produselor, pentru a atrage atenția cumpărătorilor asupra 
întreprinderii producătoare şi asupra produsului; 

culoarea poate avea o funcţie informativă care uşurează relaţiile comunicative ale omului cu 


mediul. 


Culorile care îndeplinesc unul din aspectele menţionate se numesc culori funcționale. 


Culoarea funcțională constituie un sistem sau o metodă de aplicare a culorii, în care se stabilesc 


obiective determinate pentru fiecare utilizare, în mod cât mai avantajos. 


Culoarea poate fi folosită în scop funcţional, fie de către producătorii de mărfuri, fie de unităţile 


comerciale care desfac marfa, creând ambianța comercială corespunzătoare. 


Se consideră că aplicarea cea mai valoroasă a principiilor funcționalității culorii constă în 


asigurarea celei mai bune ambianţe de lucru şi de folosire a uneltelor, mobilierului şi altor obiecte aflate 


în mediul de lucru. 

Sunt valoroase, de asemenea, principiile funcționalităţii culorii în estetica mărfurilor, în protecția 
alimentelor, în ambalarea produselor, în uşurarea muncii casnice etc. 

Culoarea aplicată în scop funcțional implică o examinare atentă a funcției produsului respectiv, 
a locului în care urmează să fie folosit, a modului de utilizare şi a obiectivelor de realizat. 

Astfel: 

e în cazul folosirii culorii pentru protecția față de temperaturi, albul şi toate culorile 
strălucitoare resping căldura, prin reflectare, iar negrul are tendinţa de a absorbi căldura. Aceasta are 
valabilitate şi pentru obiectele utilizate în condiţii variabile de temperatură. De exemplu, utilajul pentru 
păstrarea şi transportarea produselor petroliere, vopsit în alb, va suferi pierderi mult mai mici prin 
evaporare decât un utilaj similar vopsit în roşu. 

e în cazul folosirii culorilor pentru protecția produselor alimentare şi a băuturilor, a 
produselor chimice, cosmetice etc., se remarcă ambalajele colorate. De exemplu, culoarea brună sau 
verde a sticlelor de bere, care asigură protecţia împotriva efectelor dăunătoare ale luminii sau foliile din 
material plastic, colorate, folosite în dublu scop: protecția faţă de lumină şi protejarea conţinutului 
împotriva evaporării excesive. 

e în cazul folosirii pentru semnalizarea sau identificarea butoanelor de control, alegerea culorii 
este hotărâtoare. Dintre toate culorile de semnalizare, roşul este cea mai bună pentru că este uşor de 
recunoscut şi foarte vizibilă la intensităţi reduse ale luminii. Utilizare largă are şi culoarea galben, care 
împreună cu roşul atrage cel mai bine atenția. 

e în cazul folosirii culorii la fabricarea mărfurilor ce se exportă, se ţine seama atât de 
particularitățile mărfurilor, cât şi de particularităţile ţării în care se exportă marfa (climă, viață, tradiţii 
naționale, condiţii fizice, probleme de psihologie. De exemplu, mărfurile cerute pe pieţele africane sunt 
solicitate în culori vii, puternice şi mai puțin în culori pastelate. Pentru ţările cu climat tropical nu sunt 
cerute şi nu sunt practice (funcţionale) culorile închise şi vii. 

Culorile pot fi aplicate în scop funcţional la produse diferite cum sunt: utilaje, maşini-unelte, 
maşini de transport, aparate semnalizatoare, maşini de cusut, maşini de scris, mobilă, ambalaje, materiale 
de construcţii, produse de vopsitorie etc. 

Pentru produsele industriale, aplicarea culorii prezintă unele particularități. Astfel, pentru foarte 
multe maşini industriale există puţine soluţii în ceea ce priveşte culoarea adecvată. Este foarte greu să se 
stabilească culori standard pentru maşini, cu valabilitate universală. Maşinile care formează totodată şi 
fondul vizual, trebuie să fie proiectate pornind de la acest fond cât şi de la culoarea produsului ce 
urmează să-l prelucreze. 

Astfel, cuprul se distinge mult mai bine dacă maşina pentru prelucrarea lui are o culoare verzui- 
albastră, decât dacă ar fi vopsită în roşu. Maşinile de abator de culoare roşie acoperă carnea şi nu o scot în 
evidență. Presele de călcat aflate în număr mare în încăperi cu temperaturi ridicate şi care sunt vopsite în 
culori “calde” influențează senzaţia subiectivă de căldură în sens nefavorabil. Pentru aceste maşini sunt 


indicate culorile gri deschis, verde deschis sau albastru deschis. 

Aplicarea culorii la maşinile de cusut se va face astfel ca suprafeţele să nu producă contraste 
lucioase, care să obosească aparatul vederii şi nici contraste față de materialul care se prelucrează. 

De exemplu, o maşină de cusut vopsită în negru produce în câmpul de lucru contraste lucioase 
excesive, ceea ce are ca efect obosirea vederii, mai ales când se foloseşte şi o lampă de lumină. Maşinile 
colorate în culori precum bej, vernil, gri atenuează efectul contrastelor lucioase. 

Aplicarea culorii la plăcile de faianță se concretizează într-o gamă variată de culori şi nuanţe, 
proiectate cu gust. În afara faianţei albe clasice, se produce faianță colorată în negru, roz, bleu, vernil etc. 
Aceste culori sunt selecționate în funcție de destinație şi obiectivul urmărit. 

Astfel, plăcile de faianță pentru încăperile sanitare vor avea culoarea corespunzător principiilor 
care reglementează folosirea culorilor în spitale, principiul funcțional şi estetic. Plăcile de faianță pentru 
încăperile sanitare din spaţiile de locuit pot avea culori care să permită o ambianţă armonioasă cu 
obiectele sanitare, cu tapetul, pardoseala şi întreg ansamblul locuinţei. 

Culoarea materialelor care se comercializează pentru folosirea într-o operaţie tehnologică sau 
gospodărească (de exemplu produsele de vopsitorie şi coloranţii) este foarte importantă. Culoarea acestor 
produse are valoare funcțională şi estetică atunci când este aplicată pe suprafeţe sau când este folosită în 
operaţiile tehnologice de finisare, dând naştere obiectelor şi materialelor cu însuşiri estetice. 

În această grupă de produse se încadrează sortimentul larg al pigmenților, emailurilor, vopselelor, 
grundurilor, chiturilor, care au toate culorile şi nuanțele şi care sunt destinate pentru acoperirea 
suprafeţelor metalice, din lemn, plastice, colorarea în masă a sticlei, ceramicii etc. 

De asemenea, trebuie menţionaţi coloranții din toate grupele chimice şi tinctoriale, utilizați la 
vopsirea ţesăturilor, pielii şi hârtiei. 

Culoarea şi coloritul ţesăturilor constituie elementul de bază care determină aspectul acestora. În 
domeniul obţinerii ţesăturilor, în etapa contemporană există interes pentru culorile complexe, iar în moda 
cu tendinţe clasice, pentru folosirea culorilor clasice: albastru, negru,alb, cenușiu. 

Pentru asigurarea calităţii estetice a diferitelor grupe de mărfuri industriale, o deosebită 


importanță capătă operaţiile de finisare, prin care se valorifică efectul coloristic. 


3.4 Analiza nivelului estetic al mărfurilor 


Analiza nivelului estetic al produselor prezintă o serie de dificultăți, datorită criteriilor şi 
punctelor de vedere destul de eterogene după care se fac aprecierile de marea masă a consumatorilor. 

La analiza nivelului estetic se folosesc metode de punctaj, pentru a căror aplicare se face apel la 
specialişti cu o bună pregătire în domeniul respectiv. 

Din punct de vedere organizatoric, aplicarea metodelor de apreciere a esteticii produselor se 
prezintă în mai multe variante, dintre care cele mai importante sunt: 

> prin aprecierea globală de către grupul de specialişti a valorii estetice a produselor pe baza 

cărora se face ponderarea rezultatelor (fig. 3.4a); metoda este indicată numai pentru acele 


sortimente care posedă un număr redus de componente; 

> prin descompunerea valorii estetice în elementele componente (de exemplu: formă, culoare, 
grafică) şi aprecierea de către specialişti a fiecăreia dintre acestea; punctajul individual 
acordat este sintetizat şi ponderat mai întâi distinct, pe fiecare element estetic component, iar 
apoi se face media generală şi se obține concluzia aprecierii calităţii estetice (fig. 3.4b); 

> pentru cazurile în care un element estetic al produsului poate fi analizat din mai multe puncte 

de vedere, ceea ce ar conduce la punctaje diferite, în funcție de importanţa arbitrară dată de 
fiecare specialist, se practică descompunerea lui în aspectele principale ce-l formează şi 
aprecierea distinctă a fiecăruia (fig. 3.4c); prelucrarea datelor se face prin stabilirea mediilor 
succesive pentru fiecare din aspectele elementului estetic complex, apoi a mediilor distincte 
pe fiecare element estetic şi, în final, se determină media generală a aprecierii calității 
estetice. 

Pentru ca aprecierea valorii estetice să se facă cât mai obiectiv, este important ca specialiştilor ce 
participă la efectuarea ei să li se furnizeze o serie de informaţii privind elementele estetice ce prezintă 
importanță, soluţii şi aprecieri primite de alte produse similare, preferințe şi obişnuințe pe care le 
manifestă consumatorii cărora le sunt destinate produsele. 

Unii autori apreciază chiar că cercetarea calității din punct de vedere estetic constă în faptul că 
locul instrumentului de măsurat este luat de experiența şi simțurile omului (ale expertului). 

Procesul de apreciere a nivelului estetic pe baza metodei expertizei poate fi împărțit 
convenţional în trei etape: pregătitoare, principală sau de apreciere propriu-zisă şi de încheiere. 

Sarcina de bază a experţilor în prima etapă este să aşeze produsele similare în serie, după nivelul 
caracteristicilor lor de valoare socială şi al perfecțiunii estetice, deci să alcătuiască o serie etalon (produse 
foarte bune, bune, satisfăcătoare şi slabe). 

Scopul aprecierii pe baza seriei etalon este crearea unui principiu unic pentru analiza 


particularităţilor estetice ale genului de produse respective. 

Fig. 3.4 Aprecierea nivelului estetic al produselor pe bază de punctaj 


(după N. Niculescu) 


Etapa principală este aprecierea propriu-zisă şi comportă două faze: 
> expertul stabileşte gradul de perfecţiune al formei, folosind sistemul de punctaj şi îl 
încadrează într-un anumit loc pe scară (tabelul 3). Rezultatul obţinut este aprecierea 


generalizată a formei produsului analizat - indicatorul F. 

Sistemul de punctaj pentru aprecierea calităţii estetice a formei 


Tabelul 3 
Locul produsului analizat în seria etalon a produselor similare Aprecierea prin 

puncte 

e mai sus de nivelul grupei produselor foarte bune 5 

e la nivelul grupei produselor foarte bune 4 

e la nivelul grupei produselor bune 3 

e la nivelul grupei produselor satisfăcătoare 2 

e la nivelul grupei produselor slabe l 

e sub nivelul grupei produselor slabe 0 


Pornind de la principiul că forma produsului exprimă o anumită valoare socială, expertul compară 
valoarea obținută prin aprecierea formei cu nivelul valorii sociale reale a produsului, stabilit prin 
aprecierea complexă a parametrilor săi tehnico-economici şi de exploatare. 


> [nurma acestor comparații, se determină nivelul estetic - indicatorul Pest. 


Pest= o F 


(F= aprecierea generalizată a formei produsului analizat) 
a = un coeficient de corecție adimensional considerat de expert între 0,7-0,9; acest coeficient depinde de 
gradul de neconcordanţă între aprecierile formei produselor şi nivelul valorii sociale reale a acestora, 
precum şi de ponderea însuşirilor estetice în structura calității produselor respective. 

Aprecierea totală (rezultantă) se obţine ca medie aritmetică a aprecierilor individuale ale 
experţilor şi se calculează cu formula: 


> Pest-=i 
P 


B = nr. de membri ai comisiei de experți 


Pest = 


Această metodă poate fi aplicată la aprecierea diferențiată a caracteristicilor estetice, dar, pe lângă 
avantajele pe care le prezintă, înregistrează şi insuficiențe: 
> nu atinge totdeauna gradul de reproductibilitate dorit; 
> există o diferenţiere între aprecierile făcute de diferiţi experți; 
> practica a arătat că numărul experţilor nu poate fi mai mic de zece, în caz contrar se poate 
obține o dispersare prea mare a evaluării (aceasta în schimb înglobează o cheltuială mare de 
muncă a specialiştilor cu o calificare înaltă). 
calităţii estetice a diferitelor produse (în special a caracteristicilor estetice care sunt legate, de exemplu, de 
aprecierea culorii), în care să fie folosite toate laturile pozitive ale metodei de expertiză. 
Această posibilitate există în condiţiile aplicării metodei identificării modelelor. Evaluarea practică a 


indicatorului estetic generalizat Kest decurge în patru etape: 

= În prima etapă se separă proprietăţile diferite a căror totalitate (i=1,2,3,...n) determină 
calitatea estetică a produselor. Printre aceste proprietăţi se iau în considerare, în mod obişnuit, 
proporționalitatea elementelor componente, contrastul de nuanţă, corecţiile optice, gama de culori, natura 
suprafeţei etc. 

Stabilirea de “n” proprietăți determinate de către specialiştii cercetători rămâne, de regulă, 
neschimbată şi se aplică pentru aprecierea tuturor tipurilor de modele realizate de producție. 

= Ín a doua etapă, pentru fiecare “i” calitate se stabileşte pe cale experimentală masa Mi, 


folosindu-se formula: 


Š Mi=1 
i=l 


= Ín etapa a treia, pe cale experimentală are loc evaluarea nelimitată (în puncte, procente, 
unități) a calității Ki , la nivelul fiecărei “i” proprietăți. Această apreciere, pentru fiecare exemplu, poate fi 
diferită. Astfel, forma corpului la un anumit tip de televizor se va aprecia cu indicele Ki =0,5, la altul Ki 
=0,7 ş.a.m.d. 
În această etapă este necesar un efort mai mare din partea experților (de exemplu, la maşini de spălat se 
stabilesc “n” proprietăţi şi, timp de 10 ani, în diferite ţări, vor fi date pe piață aproximativ 1000 de 
modificări). 

= În etapa a patra evaluarea calităţii estetice a produsului Kest se stabileşte prin expresia: 
Kest = f(Ki. Mi) 
unde în calitate de funcţie f se foloseşte mult mai des media aritmetică (mai rar media geometrică). 
Astfel, aprecierea complexă Kest se calculează după formula: 

n 

Kest = >, Ki: Mi, unde 0< Ki<! 

i=l 

Trebuie subliniat că evaluarea indicatorului estetic cu ajutorul unei medii (aritmetice, geometrice) 
nu rezolvă în totalitate problema evaluării estetice a produselor (frumuseţea, atractivitatea). Indicatorul 
estetic complex caracterizează sistemul în general şi nu calitățile estetice separate, însuşirea estetică 


concludentă depinzând de acţiunea reciprocă complexă a proprietăţilor de conţinut diferit. 


3.5 Întrebări recapitulative: 


v Care sunt principalele categorii estetice cu ajutorul cărora se apreciază sub raport estetic 
mărfurile ? 

Ce se înţelege prin formă ? 

Ce se urmăreşte prin modelarea sau obţinerea formelor produselor ? 

Cine condiționează forma exterioară a produselor ? 

Ce exprimă componentele relaţiei funcție-formă-structură ? 


Ce categorii de obiecte rezultă prin diferite combinaţii de linii drepte şi circulare ? 


SS SS SS 


Care sunt funcțiile liniei ? 

Ce importanță are desenul în activitatea de design ? 

Care sunt sensurile stilului diferențiat tipologic după o serie de criterii ? 

Ce defineşte ornamentul, simetria, proporţia, armonia, contrastul ? 

La ce se referă noţiunea de culoare? 

Ce reprezintă culoarea din punct de vedere fizic, psiho-fizic şi psiho-senzorial? 

Care sunt proprietăţile de bază ce determină valoarea estetică a culorii? 

Ce reprezintă cercul tonurilor cromatice? Dar sfera cromatică? 

Cum se poate caracteriza cromatica culorilor din punct de vedere al efectelor psihologice? 
Care sunt principiile ce stau la baza folosirii culorii pentru produsele industriale? 

Care sunt aspectele ce definesc funcționalitatea culorii? 


Care sunt criteriile ce definesc preferințele pentru culori? 


SS SS SS SS SS SS 


Aplicarea metodelor de apreciere a esteticii produselor se prezintă în mai multe variante. Care 


sunt acestea? 

e Unitatea de învăţare 4: 

4. Schema de principiu derulării unui studiu design; metode reprezentative de stabilire a 

obiectivelor şi de luare a deciziilor în proiectarea estetică a produselor 

4.1 Obiective; cuvinte cheie 

4.2 Schema de principiu a derulării unui studiu de proiectare estetică 

4.3 Stabilirea elementelor de bază ale proiectării produselor 

4.4 Procedura de realizare a componentelor estetice ale produselor 

4.5 Studii de fezabilitate şi industrializare 

4.6 Testarea concepţiei estetice şi lansarea produsului pe piață 

4.7 Metode de stabilire a obiectivelor şi de luare a deciziilor în proiectarea estetică a produselor; Studiu 
de caz: analiza valorii unui produs 

4.8 Întrebări recapitulative 


4.9 Bibliografia unităţii de învăţare 4 


4.1 Obiective; cuvinte cheie 


e proiectarea unei scheme de principiu în derularea unui studiu design 

e cunoaşterea avantajelor şi dezavantajelor înființării unui department design la nivel de companie 

e recunoaşterea designului ca parte integrantă a procesului de dezvoltare a produselor 

e cunoaşterea metodelor utilizate de către companii pentru obținerea de noi idei 

e utilizarea metodelor reprezentative de stabilire a obiectivelor şi de luare a deciziilor în proiectarea 
estetică 

e caracterizarea producţiei industriale din perspectiva relaţiei designer-economist-inginer, a 


interfeţelor ideale între viziunile diferitelor funcțiuni în procesul de realizare a produselor 


Cuvinte cheie: obiective ale cercetării şi proiectării, temă-program, utilizarea produsului, interfaţa 
şi imaginea produsului, machetă, studiu de fezabilitate şi industrializare, testare, teste tehnice, teste de 


acceptabilitate, cercetare sistemică, simulare, analiza valorii 


4.2 Schema de principiu a derulării unui studiu de proiectare estetică 


De-a lungul timpului, producția materială a suferit o serie de transformări, dintre care unele au un 
impact deosebit asupra esteticii industriale şi esteticii mărfurilor. Industrializarea producției a parcurs 
astfel, mai multe etape, dintre care cele mai importante sunt: 

e specializarea continuă a producției ca urmare a profilării activităţii de fabricaţie pe grupe de 


produse, cu însuşiri cât mai uniforme, dar în acelaşi timp cu posibilitatea de a asigura o 

anumită variabilitate (începută cu multe milenii în urmă, cu ocazia formării meşteşugurilor, 
specializarea producţiei se mai manifestă şi astăzi, fiind un element de progres); 

e perfecţionarea procedeelor tehnologice a permis dezvoltarea unor noi tehnici de fabricaţie, 
care au contribuit la mai buna valorificare a materiilor prime şi la îmbunătățirea calității 
produselor; 

e mecanizarea complexă şi automatizarea proceselor de fabricație au contribuit la creşterea 
productivității muncii, uniformizarea prelucrării şi, în consecință, a produselor realizate, dar 
şi la crearea de unităţi industriale de mare capacitate; 

e promovarea în ultimele decenii în producția bunurilor de consum a unor materii 
neconvenţionale şi a unor tehnologii adecvate de prelucrare ale acestora. 

Dacă specializarea şi mecanizarea producţiei au dus la orientarea spre o gamă mai restrânsă de 
sortimente obţinute prin procedee de fabricaţie cât mai apropiate, nevoia consumatorilor de variaţie, de 
evitare a uniformităţii şi a monotoniei pe care aceasta o determină, a deplasat soluţiile creatorilor în 
direcția folosirii unor elemente ajutătoare. 

Astfel, tot mai frecvent, printr-o prelucrare de bază se obţine un semifabricat, care, în urma unei 
finisări variabile, prin dimensiuni corespunzător alese, prin imprimarea unor însuşiri estetice cât mai 
diferențiate, să contribuie la satisfacerea unei game mari de gusturi şi la crearea ambianţei de bogăție 
sortimentală. Astfel, rolul esteticii industriale devine tot mai important şi mai actual. 

În procesul firesc de creştere a exigenţelor impuse noilor produse, dacă avem în vedere progresul 
tehnic şi varietatea cerinţelor mediului economic-social, se conturează anumite limite ale executantului şi 
preocuparea permanentă de a găsi noi produse şi procese tehnologice, care să satisfacă într-o măsură 
sporită cerinţele impuse. 

În mod deosebit trebuie urmărite corelaţiile tehnico-funcţionale, cele estetice şi cele economice, 
fiindcă, după cum subliniază specialistul japonez în problemele calității, Ishikawa, “oricât de bun ar fi un 
produs, el nu se va vinde şi consumatorul nu va fi mulțumit dacă prețul acestuia va fi prea mare. În trecut, 
criteriul de fabricare a produselor era vânzarea acestora; la ora actuală, acest criteriu este cumpărarea lor; 
producătorul trebuie să se situeze pe poziţia consumatorului atunci când fabrică un produs". 

În marile întreprinderi există compartimente de cercetare-proiectare pentru realizarea de 
sortimente noi, o structură organizatorică şi dotare cu specialişti, laboratoare, staţii pilot, surse de 
informare şi documentare etc., corespunzătoare obiectivelor propuse. Dar întreprinderile pot face apel şi 
la specialişti din servicii exterioare. 

Existența unui departament de design intern prezintă anumite avantaje cum ar fi: optimizarea prin 
modernizare a procedeelor de lansare a produselor; organizarea corespunzătoare a legăturilor dintre 
departamentele implicate în crearea şi dezvoltarea noilor produse; garantarea secretului, protejarea ideilor, 
a inovaţiilor; optimizarea deciziilor ce ţin de domeniul promovării produselor; responsabilitatea 
promovării conştiinţei estetice a întreprinderii. 

Pot fi menţionate însă şi anumite riscuri: limitarea creativității designerului; inadaptabilitatea la 


cultura şi cerinţele întreprinderii; creşterea costurilor etc. Recurgerea la serviciile unui designer consultant 

extern prezintă, de asemenea, avantaje şi riscuri. Avantajele pot fi: asigurarea unei mai bune creativități; 
asigurarea unui standard creativ mai apropiat de tendinţele mondiale; transferarea de soluţii, tehnologie 
sau forme bogate în soluţii originale; posibilitatea integrării designului la cel mai înalt nivel ierarhic; 
posibilitatea determinării costurilor implicate; beneficierea de reputația unui cabinet de design renumit. 
Dezavantajele ar fi: lipsa de continuitate în activitatea de design; dificultatea de a se integra cerințelor 
întreprinderii; costuri ridicate. 

Schema de proces prezentată evidenţiază, în principiu, înlănțuirea logică a etapelor ce intervin în 


legătură cu proiectarea estetică (fig.4.1). 


4.3 Stabilirea elementelor de bază ale proiectării produselor 


Această primă etapă a unui proiect vizează următoarele aspecte: 
A. Delimitarea nevoilor de consum corespunzător intereselor şi posibilităților producătorului; 
B. Identificarea obiectivelor cercetării şi proiectării; 


C. Definirea obiectivelor prin tema-program. 


A. În ceea ce priveşte delimitarea nevoilor de consum, se cer adoptate metode şi tehnici 
adecvate, printre care un rol important revine nivelului informațional estetic al produselor ce se prezintă 
consumatorilor. 

Prin informaţie privind utilitatea şi utilizarea produsului sau serviciului se înțelege bagajul 
informaţional inclus de producător în obiectul activităţii sale. Acesta are scopul de a da satisfacţii 
superioare consumatorilor şi de a-i informa pe aceştia şi pe intermediari în legătură cu conţinutul, 


destinația şi utilitatea ce se poate obţine. 

Corelarea şi armonizarea nevoilor consumatorilor 


cu interesele tehnice şi economice ale firmelor 
producătoare și comerciale 


Identificarea obiectivelor cercetării şi proiectării 


- întreprinderea şi preocupările sale 
- întreprinderea şi produsele sale 


Elaborarea temei-programe 


* informaţiile generale ale intreprinderii 
* informaţii legate de crearea produsului 
- informaţiil tehnice referitoare la produs 


STUDII 


DEFINIREA 
OBIECTIVELOR 


structura şi durata de viaţă a produsului 
principalele sisteme la care participă produsul 
- informaţii comerciale referitoare la produs 


Procedura de realizare a componentelor 
estetice ala produselor 


CERCETARE 
CREATIVĂ 


- punerea la punct a planurilor tehnice, costurilor 
- realizarea prototipului 


FABRICAŢIE 


- industrializarea propriu-zisă 


Lansarea produsului pe piaţa 
- saloane profesionale, expoziţii, târguri 
- prezentarea rețelei de distribuţie 
- prezentarea formelor de vinzare 


COMERCIALIZARE 


Fig. 4.1 Schema de principiu a derulării unui studiu de proiectare estetică 


Atitudinea (comportamentul şi reacţia consumatorului) față de exteriorul mărfii poate fi : 
e selectivă, când consumatorul are în faţă o mulțime de produse de acelaşi fel; 
e comparativă, când are în față doar două, trei produse de acelaşi fel; 
e de examinare (în detaliu), când are în față un singur produs, urmată de acceptare (fără 
rezerve sau cu rezerve) sau de respingere. 

Decizia de cumpărare va fi rezolvată corespunzător atunci când consumatorul va avea un nivel de 
competenţă suficient pentru a-şi fixa obiectivele cele mai potrivite intereselor sale şi, în acelaşi timp, 
atunci când va avea un volum de informaţii corespunzător şi semnificativ în legătură cu produsele aflate 
pe piață. Înţelegându-le în adevăratul sens al valorii lor de întrebuințare, consumatorul va alege soluția 
care răspunde scopurilor sale. 

Deoarece competenţa consumatorului conform preceptelor educaţiei moderne este rezultatul unui 


amestec raţional proporționat al elementelor triadei "cunoştințe-deprinderi-atitudini", rezultă că, pentru 

a îmbunătăţi competența consumatorilor, se cere acționat în primul rând asupra acestora (de obicei 
cunoştinţele premerg şi determină deprinderile şi atitudinile). 

Raționamentele făcute mai sus fundamentează premisa echivalenţei dintre cunoaşterea la nivelul 
consumatorilor şi reuşita comercială a unui produs. 

La rândul său, procesul de cunoaştere este determinat de procesul de informare, dar, pentru a fi 
eficientă, informarea trebuie să fie recepționată şi valorificată cât mai complex, deci nivelul şi calitatea 
informării vor determina direct nivelul de vânzare. 

Dar nevoile consumatorilor trebuie privite şi prin prisma: disponibilităţilor băneşti şi a preţului 
produselor; specificului zonal (tradiţii, obiceiuri); structurii populaţiei după profesie, vârstă, sex şi 
repartizării ei pe oraş şi sat şi chiar prin prisma conjuncturii modei şi sezonului (la unele grupe de 
mărfuri). 

Investigarea nevoilor consumatorilor se realizează printr-o analiză calitativă şi o analiză 
cantitativă. 

Analiza calitativă va stabili care sunt motivațiile cumpărătorului, cum priveşte acesta produsul 
firmei, care din produsele de pe piaţă sunt considerate de el complementare produsului firmei şi care îl 
pot substitui, posibilităţile de cumpărare a produsului, de utilizare etc. 

Analiza cantitativă furnizează informaţii necesare realizării unor modele de comportament ale 
consumatorilor. Aceste modele pun accentul pe percepţie, preferinţe, segmentarea populației, utilitatea şi 
factorii utilizați pentru selectarea pieţei ţintă. 

Elementele care caracterizează reacția perceptivă față de produs şi procură sau nu o emoție 
estetică fac apel la diverşi factori: factori pur emoționali, factori cognitivi (senzaţia estetică fiind legată de 
ceea ce omul cunoaşte, de interpretarea personală a cunoştinţelor, de cultură ), factori intelectuali ( 
satisfacția logică în fața înțelegerii produsului), factori psihologici ( plăcerea estetică depinzând de 
calitatea senzațiilor omului, de pragurile psihologice de percepție, de condițiile psihice personale). 

Cu ajutorul acestor elemente se identifică trăsăturile designului şi caracteristicile produsului care 
va avea cel mai mare impact asupra consumatorilor, serviciile pe care firma trebuie să le asigure pentru ca 
produsul să ocupe o poziție favorabilă pe piaţă. 

Interesele firmelor producătoare şi comerciale în a satisface corespunzător nevoile atât de diverse 
ale consumatorilor se caracterizează prin tendința de a concepe şi introduce noi sortimente şi de a 
perfecționa şi reproiecta pe cele existente. 

Tipul de strategie pe care-l impune nivelul cererii pentru produsul sau grupa de produse ce se 
realizează trebuie foarte bine stabilit în noile condiţii de concurență; nici un producător nu-şi va permite 
să elaboreze produse fără să-şi analizeze poziția faţă de alți producători şi mai ales față de consumatori, 
care compară produsele între ele. 

Definirea stilului noului produs derivă din cercetarea factorilor contextuali şi explorarea factorilor 
intrinseci, proprii acestuia. Cunoaşterea celor două categorii de factori contribuie la stabilirea 
principalelor constrângeri şi oportunităţi pe care le are la îndemână o întreprindere în implementarea pe 


piaţă a noului produs (fig. 4.2). 

Factori contextuali 


Produse Identitatea Produse 
predecesoare companiei sau competitoare Benchmarking 
a mărcii 


Oportunităţi şi restrictii în definirea designului și esteticii noului produs 


Factori intrinseci 


Factori simbolici Factori semantici 


Fig. 4.2 Oportunităţi şi restricţii în definirea designului şi esteticii noului produs 


(Adaptare după M. Baxter, Product Design) 


Deseori “inovația” poate fi foarte riscantă. Compania Ford, spre exemplu, a pierdut 350 milioane 
$ cu automobilul Edsel. Lansarea în domeniul computerelor a companiei Xerox a fost un dezastru. 

Printre strategiile de dezvoltare de noi produse se numără şi achiziționarea de noi mărci, 
dezvoltarea produselor ““me-too” şi introducerea pe piață de noi mărci. 

În schimbul creării unor noi produse proprii, o companie poate cumpăra o altă companie, 
stabilindu-i acesteia marca sa; astfel, Procter and Gamble a obţinut Richardson-Viks, Philip-Morris a 
obținut General Foods, iar Kraft-Nestle a cumpărat Carnation. Astfel de achiziții pot fi complicate, 
compania trebuind să fie sigură că produsele achiziționate se armonizează cu propriile produse şi că firma 
are capacitatea şi resursele necesare pentru a continua obţinerea de produse profitabile. 

În ultima vreme, multe companii utilizează strategia produsului “me-too ”, introducerea de imitații 
ale produselor de succes ale concurenţei. AT&T, Zenith şi multe alte companii produc computere IBM. 
Produsele „me-too” au dat, de asemenea, o lovitură industriei de parfumuri, câteva companii oferind 
acum produse ca Obsession, Opiu, Georgio şi Poison, la 20% din preţurile originalelor. 

De altfel, imitaţia este acum “fair play” pentru o gamă largă de produse din categoria băuturilor 
răcoritoare şi o vastă gamă de alimente până la produse de înalt nivel tehnic. De cele mai multe ori aceste 
produse sunt mai ieftine, dar prezintă riscul de a pătrunde pe o piață deja dezvoltată de lider. În timp ce 
IBM investeşte milioane pentru a-şi dezvolta computerele personale şi a cuceri o nouă piaţă, copiile 
pătrund pe o piaţă deja cucerită, dar unde trebuie să lupte pentru succes. 

Multe companii au găsit o nouă „mină de aur” prin reînvierea vechilor mărci de succes. Adesea, 


RRAN Zi RA pi i ag + 
reformularea şi repoziţionarea vechilor mărci pot da companiei un nou produs de succes. 


* Developing the Marketing - Mix - partea a IV-a. 

Se poate concluziona că în producție şi pe piață se înregistrează o adevărată “explozie” de 
produse noi, realizate într-o bună măsură prin aportul esteticii industriale, ceea ce influențează elemente 
determinante ale activităţii întreprinderii, din care se rețin ca fiind mai importante: 

e politica şi strategia comercială; 

e modul de folosire a capacităţii de producţie; 
e structura costurilor şi situația eficienţei; 

e politica de investiţii; 


e programele de cercetare tehnologică. 


B. Identificarea obiectivelor cercetării şi proiectării pleacă de la premisa că dezvoltarea noilor 
produse se înscrie în cadrul proiectului global al întreprinderii. Într-un univers dinamic toate 
întreprinderile doresc să-şi menţină sau să-şi amelioreze poziția. 

Dacă în urmă cu câţiva ani strategia întreprinderilor se baza pe principiul jocului eşecurilor (a 
anihila inamicul), actualmente, a conserva o poziție monopolistă devine din ce în ce mai dificil datorită 
evoluţiilor (revoluțiilor) tehnice şi socio-culturale. 

Astăzi “a prevedea” e înlocuit cu “a anticipa schimbarea”. Conceptele de flexibilitate şi 
mobilitate ce au penetrat industria prin metode de gestiune a predicției vin din Japonia şi, graţie roboticii, 
automatizării, sunt din ce în ce mai folosite de alte sectoare ale întreprinderii. 

Marile grupuri industriale, confruntate internațional, plasează în locul sistemelor de comunicare 
şi de gestiune noţiunea de management al resurselor sau de management intercultural. 

Asigurarea echilibrului permanent între viziunea pe termen lung cu caracter prospectiv sau 
semiprospectiv şi cotidianul existent cere reacţii rapide şi coerente la toate nivelurile operaţionale, 
permițând dezvoltarea strategiei de produse a întreprinderii. 

Strategia întreprinderii se rezumă la trei elemente de bază : Unde suntem? Unde vrem să ajungem? 
Care sunt metodele ce urmează a fi aplicate pentru a reuşi? 

Elementele de identificare a obiectivelor sunt : 

a) Întreprinderea şi piața sa (pieţele sale). Dezvoltarea unui produs este o excelentă oportunitate pentru a 


se situa pe piaţă. Este necesară evaluarea tendinţelor, evaluarea poziţiei întreprinderii pe piaţă în raport cu 


e concurența directă; 

e concurența de substituție; 

e tehnologiile moderne; 

e evoluția gusturilor; 

e evoluția modei; 
b) Întreprinderea şi preocupările sale. Dezvoltarea unui produs nou implică o evaluare a resurselor 
tehnice şi a utilajelor de producție, analiză ce trebuie raportată în permanență la piaţă, la concurenţă, la 


gama de produse. 

Nivelul competitivităţii corespunde aptitudini întreprinderii de a produce cel mai bun raport 
costuri-calitate față de concurenţă. El surprinde modernismul echipamentelor industriale, flexibilitatea lor 
şi adaptarea la produsele noi, ca şi preţul. 

c) Întreprinderea şi produsele sale. Pentru a ocupa un teren comercial este necesar a se oferi o reţea de 
distribuţie pentru un ansmablu de produse şi/sau servicii. 

În epoca actuală, întreprinderile “monoprodus” sunt pe cale de dispariţie (cu câteva excepţii). În 
condiţiile concurenței mondiale, esențială pentru întreprindere este o ofertă complexă şi adaptată poziției 
sale pezente şi celei pe care şi-o doreşte pe piaţă, în raport cu imaginea pe care vrea să o comunice. 

Necesitatea situării pe piaţă a unei game complete şi adecvate se evaluează /a sau prin reţeaua de 
distribuţie, segmentul de piaţă şi în funcție de produsele sau de mărcile concurente. 

Pentru a obține idei ale unor noi produse întreprinderile utilizează mai multe surse: 

> Sursele interne. Studiile arată că peste 55% din ideile pentru noi produse vin din interiorul 

firmei prin activitatea de cercetare-dezvoltare. Conducerea firmei poate obţine idei noi prin 
metoda brainstorming, metoda sinectică, metoda synapse, înlăturarea blocărilor mintale etc. 

Metoda brainstorming urmăreşte stimularea unui grup de persoane pentru a găsi rapid idei noi. 
Prin această metodă se caută să se creeze o atmosferă degajată, creatoare, în care nimic să nu îngrădească 
fantezia individului. 

Ca regulă generală, nu se critică nici o idee, înregistrându-se chiar şi cele ieşite din comun. Ceea ce se 
doreşte este realizarea unui număr cât mai mare de idei, dându-se posibilitatea participanţilor să combine 
sau să dezvolte ideile oferite de către alţii. 

În felul acesta se stimulează formarea unor lanţuri de asocieri reciproce, prin care se ajunge la 
idei care nu ar fi venit niciodată de la un individ izolat. 

Metoda brainstorming cuprinde două faze: 

- alegerea unui grup de persoane care sunt antrenate într-o discuţie pe o temă dată şi stimulate să enunțe 
un număr cât mai mare de idei; 
- înregistrarea ideilor propuse şi evaluarea lor critică, alegându-se cele cu aplicativitate practică. 

Metoda se poate folosi în orice etapă a realizării produsului nou, atât la culegerea de idei (în faza 
de început când problema nu s-a conturat), cât şi în etapele proiectării (când apar probleme mai 
complexe). 

Metoda sinectică urmăreşte dirijarea activităţii spontane a creierului şi a sistemului nervos spre 
explorarea şi transformarea problemelor de design. Ea constă în formarea unui grup de persoane, exigent 
alese, care să lucreze ca o unitate independentă. Această grupă operează prin analogii şi, în urma 
discuţiilor contradictorii, conducătorul de grup are datoria să tragă concluzia optimă. 

Se pare că sinectica se potriveşte numai pentru fazele de mijloc ale designului, deci pentru 
examinarea unei probleme care anterior s-a dovedit a fi reală şi duce la producerea unei soluţii care va fi 
pusă în aplicare prin alte metode. 

Metoda synapse urmăreşte descompunerea problemei într-o mulțime de mici probleme, 


căutându-se astfel idei de detaliu care pot duce la soluția de ansamblu. 

Conform metodei, există trei variante care pot fi aplicate într-o întreprindere: 


o formulă temporară, cunoscută sub denumirea de “săptămâna creativităţii”, în cursul căreia 
responsabilii diferitelor servicii se reunesc pentru a reflecta la strategia întreprinderii; 

formula responsabilului cu creativitatea, care primeşte şi apoi regrupează, triază şi prelucrează 
ideile noi; 

formula celulei de creativitate, în care un grup permanent se numeşte o dată pe săptămână şi 


căruia îi sunt expuse toate problemele întreprinderii. 


Înlăturarea blocărilor mintale are ca scop găsirea unor noi direcții de cercetare în cazurile în 


care câmpul de cercetare nu a generat soluţii în totalitate acceptabile. 


În literatura de specialitate sunt consemnate numeroase procedee pentru a schimba punctul de 


vedere ferm al unor creatori sau pentru a îndepărta o blocare mintală, procedee ce pot fi grupate în: 


legi de transformare care pot fi aplicate, integral sau parțial, la o soluţie nesatisfăcătoare 
existentă; 
căutarea unor noi relații între părțile unei soluţii existente, nesatisfăcătoare; 


restabilirea situației de estetică. 


Aceste procedee sunt rapide, ieftine şi, cu toate că par uşoare, sunt bazate pe principii sănătoase. 


Lipsa aparentă a unei soluţii se tratează sau prin extinderea domeniului de investigație sau prin alegerea 


unui alt domeniu de investigaţie. Aplicarea regulilor de transformare şi a interacțiunilor la proiectele 


existente are ca efect redirijarea cercetării şi îndepărtarea ei de domeniile în care există numai soluţii 


parțiale. 


Indiferent de formula aplicată, problema esenţială este alegerea participanților. Ei trebuie 


selecționați după criterii ca: supleţe de readaptare şi, în acelaşi timp, fermitate pe linia generală, cultură, 


spirit constructiv, metodică, ambiţie de a reuşi, solicitudine, spirit de coordonare, acceptarea riscului, 


aptitudinea de generalizare şi aptitudinea de a se angaja într-o anumită acțiune. 


> Consumatorii. Aproape 28% din ideile pentru un nou produs provin de la consumatori; 


preocuparea acestora pentru nevoile, doleanțele şi preferinţele lor poate servi la o mai bună 
orientare în cercetare şi în deciziile care se iau. Spre exemplu, inginerii de la General 
Electric's Video Products Division au găsit idei pentru noi produse electronice prin întâlnirile 
şi discuţiile avute cu utilizatorii finali. Adesea, consumatorii creează ei înşişi noi produse, iar 
companiile le introduc pe piață. 

Concurența. Firmele producătoare cumpără deseori produse ale concurenței, le analizează 
pentru a vedea cum funcționează şi decid dacă trebuie să realizeze noul produs în cadrul 


firmei. 


> Distribuitorii şi furnizorii, care sunt în contact permanent cu piața, cu informațiile despre 


problemele consumatorilor, oferă, la rândul lor, posibilități pentru noi produse. 


C. Tema program, specificația sau caietul de sarcini este un ansamblu de elemente, necesar 


designerului pentru a da cel mai bun răspuns la problema întreprinderii; ea îi permite designerului 

punctarea precisă şi sintetică a proiectului, mediului şi obiectivelor ce trebuie atinse; îi oferă o percepere a 
resurselor disponibile şi a restricţiilor existente. Ea reprezintă pentru început o soluție conceptuală 
generală, vitală pentru succesul procesului de dezvoltare. În acest sens, recomandările făcute de British 
Standard Institution privind modul în care trebuie condus procesul de design sunt: ,„, Importanța 
specificaţiei de design nu poate fi marginalizată. O specificaţie de design inadecvată este un document 
periculos. Asta poate să însemne că managementul nu ştie ce vrea, dar, în mod cert, înseamnă că 
designerul este prost informat despre ceea ce i se cere... Este regretabil că mulți designeri sunt obligaţi 
să lucreze pe specificaţii care sunt inadecvate sau chiar inexistente”. 

Tema program defineşte obiectivele acțiunii ținând seama de : 

a) Informaţiile generale ale întreprinderii. Acestea sunt informaţii de descriere a unor sectoare de 
activitate, a evoluţiei lor. O organigramă oferă designerului imaginea necesară pentru a aprecia 
posibilitatea de a adopta o anumită metodă de intervenție şi posibilitatea de a recurge la competenţe 
exterioare dacă este cazul (birou de studii, marketing etc) 

O descriere a produselor sau a gamelor de produse, a pieţelor profesionale sau a marelui public, a 
rețelelor de distribuţie şi a formelor de vânzare, ca şi a imaginii de marcă, a comunicării şi a promovării 
dă posibilitatea definirii modului de acţiune. 

b) Informaţii legate de crearea produsului. Se analizează importanţa strategiei de dezvoltare în raport cu 
produsele sau cu gamele de produse existente. Se definesc totodată elementele referitoare la obiective şi 
la metode de marketing : poziţia faţă de concurenţă, distribuţie, scop etc. 

c) Informaţiile tehnice referitoare la produs. Această parte a temei furnizează ansamblul noutăților 
tehnologice specifice produsului : montajul, logistica etc, dar şi normele, restricțiile dimensionale sau 
fizice, restricţiile legate de ergonomie etc. 

d) Structura şi durata de viaţă a produsului. Se poate aprecia că viaţa unui produs începe din momentul 
în care au încetat procesele de fabricaţie şi se încheie în momentul în care acesta a suferit transformările 
dorite sau utilizarea lui nu mai satisface obiectivele şi condiţiile pentru care a fost creat. 

Este de reţinut că, adesea, după folosire, părți din produse (de exemplu ambalajele) continuă să 
rămână în sfera resurselor destinate producţiei materiale, fiind valorificate prin transformarea în produse 
cu performanţe inițiale (deci recircularea substanței utile) sau prin utilizarea lor în alte scopuri. După 
structura şi durata vieții se întâlnesc mai multe grupe de produse: 

e produse care se consumă într-o singură utilizare, deoarece sunt supuse unor transformări 
fizice, chimice sau biologice care le schimbă natura şi caracteristicile, adaptându-le pentru o 
nouă utilizare (marea majoritate a materiilor prime); 

e produse cu folosință repetată, deci “longevive”, care în procesul de utilizare nu suferă 
transformări imediate, consumarea lor făcându-se în timp, datorită unei utilizări treptate, 
care duce la modificarea caracteristicilor şi alterarea performanţelor pe care le asigură. 


e) Principalele sisteme la care participă produsul. Cele mai reprezentative sisteme le considerăm a fi: 

e sistemele produs-om, în care omul se poate găsi în posturi diferite, respectiv în poziţie de 
producător, de participant la procesele ce au loc în segmentul de circulaţie a mărfurilor, 
precum Şi în situaţia de utilizator sau consumator; 

e sistemele produs-echipamente, care privesc acele procese sau segmente în care asupra 
produsului acționează utilaje şi instalaţii de transport, prelucrare etc.; 

e sistemele produs-ambianţă, care se referă după caz la atmosfera în care este păstrat produsul 
(temperatură, umiditate, viteza de circulație a aerului, gradul de iluminare) sau la clădirea în 
care se face depozitarea, până la segmentul de piață pe care se lansează pentru a fi vândut; 

e sistemele produs-acțiune, de exemplu ansamblul pe care îl formează produsul cu procesele 
la care este supus (condiţionare, prelucrare, finisare etc.); 

J) Informaţiile comerciale referitoare la produs furnizează designerului elemente legate de metodele de 
vânzare considerate şi modul de distribuţie al noului produs. 

Deoarece produsele noi se concep pentru viitor, este necesar ca ele să țină seama de tendințe şi 
perspective, având la bază studii de prognoză şi anume: 

e perspectiva cererii de consum; 

e perspectiva tehnologică; 

e perspectiva resurselor materiale şi umane angrenate în realizarea producției; 

e perspectiva economică, care se referă la disponibilitatea de mijloace financiare, nivelul 
preţului de cost şi al beneficiilor şi acumulărilor. 

Cu ajutorul categoriilor de informaţii indicate mai sus, precum şi prin utilizarea altor surse se 
creează baza de date pentru întocmirea temei. Aceasta trebuie să fie cât mai detailată pentru a indica 
obiectivele urmărite şi restricțiile de care trebuie să se ţină seama. 

Tema program de design este sinteza analizelor preliminare referitoare la noul produs. Ea 
evoluează şi se perfecționează pe măsura derulării studiului, în funcție de aporturile creative şi/sau 
dificultăţile sau soluțiile întâlnite. 

Tema program este, de fapt, o declarație a tuturor obiectivelor şi cerințelor pe care produsul ce 
urmează a fi conceput trebuie să le atingă, să le satisfacă. Această documentaţie trebuie să cuprindă toți 
parametrii pe care noul produs trebuie să-i atingă, fără însă a impune strict modul cum vor fi obținuți 
aceşti parametri ( având doar idei de soluţii de rezolvare a unor probleme ). 

Tema program are o componentă vizând cerinţele de piaţă - specificația de marketing şi o 
componentă vizând cerinţele tehnice - specificația tehnică . 

Specificația de marketing reprezintă o înşiruire detaliată a tuturor solicitărilor legate de latura 
comercială. Ea poate cuprinde atât elemente cantitative, care se pot regăsi şi în specificația tehnică ( 
greutate totală, putere dezvoltată etc.), cât şi elemente calitative, de tipul declaraţiilor (de exemplu „să 
exprime siguranță”, „să exprime căldură”, „să fie plăcut”, „să fie rezistent”). 

Specificația tehnică transpune cerințele economice şi de piață în parametri tehnici,mult mai 


precişi, configurându-se idealul de produs. 

In cele mai multe cazuri se întocmeşte şi o listă de verificare a specificaţiei, esenţiale fiind: 


cerinţele de performanţă, cerinţele de cost, cerinţele de timp,cerințele legate de designul produsului etc. 


4.4 Procedura de realizare a componentelor estetice ale produselor 


Dispunând de o temă program şi de o metodă de lucru, designerul va proceda la depistarea, 
selectarea, stabilirea şi ordonarea pistelor de cercetare şi a intențiilor de produse posibile. 
a) În primul rând designerul va exprima prin desene toate ideile pe care le are şi puţin contează dacă 
ideile corespund produselor existente, dacă sunt utopice sau irealizabile. Apoi se elimină cele care sunt 
apropiate de ceea ce există sau cele care determină un decalaj prea mare faţă de obiective. Este deosebit 
de important ca ideile să fie analizate în funcţie de utilizarea produsului, interfaţa şi imaginea lui (fig. 


4.3). 


Utilizare şi funcţionalitate 
e Comportamentul la utilizare 
«Îmbunătăţirea funcţiunilor 
eMentenanţă-durabilitate 


eFiabilitate-securitate 


FOLOSINŢA 


INTERFAȚA 


IMAGINEA 


Caracteristici extrinseci 


Caracteristici intrinseci ă 
«Aspecte afective 


«Proprietăţi senzoriale, fizice, 
chimice, etc 

e Caracteristici merceologice 
Indicatori de calitate 


«Aspecte socio-culturale 
«Aspecte semantice 
«Aspecte simbolice 
eCalităţi estetice 


Fig. 4.3 Date referitoare la produs (după D. Schulmann) 


e Utilizarea. Este legată de aspectele funcţionale şi de modul de folosire a produsului. Este 
ştiut că inovarea determină noi produse: la un produs existent se pot adăuga una sau mai 
multe funcții (maşină de spălat rufe ce poate usca, spăla prin înmuiere, contra cronometru, 
cu o agendă electronică etc). În acest context ne putem referi şi la conceptele noi aplicate 
(“surâsul” ordinatoarelor individuale şi ecranele tactile, distribuire de pastă de dinţi sau de 
săpun lichid etc). De asemenea, pot fi transferate produse sau elemente de produse dintr-un 
domeniu într-altul, pentru a ţinti evoluţii tehnologice (utilizarea microundelor pentru 
prepararea alimentelor, dar şi pentru uscarea foilor de ţigară sau a cernelurilor de 


imprimerie, de exemplu). 

e Interfața. Intră aici elementele sau toată partea de produs pe care utilizatorul o manevrează: 
butoane, întrerupătoare, mânere, elemente de deschidere sau închidere etc. Un concept nou 
de interfață poate modifica modelul obişnuit, care astfel dispare, sau căruia îi dă o 
dimensiune total diferită. Interfața e strâns legată de utilizare. Are rolul său faţă de imagine. 

e Imaginea. Poate fi definită ca tot ceea ce permite produsului comunicarea prin ansamblul 
caracteristicilor sale şi modul de satisfacere a necesităților şi a aşteptărilor utilizatorului. 
Imaginea face ca produsul să fie diferit de cel al concurenţei. Codurile standard, codurile 
colorate, arhitectura produsului sunt elemente de imagine. Imaginea de produs este strâns 


legată de imaginea de întreprindere. 


b) În al doilea rând, designerul procedează la analiza conceptelor. 

Această analiză este realizată într-o formă simplistă, formală sau intuitivă, identificându-se pistele 
de cercetare pe care designerul doreşte să le aplice. El combină acum diferite desene, diferite preferințe de 
perspectivă. De asemenea, atenția cade şi pe coerenţa fiecărei propuneri de utilizare şi de imagine. Chiar 
dacă rezolvarea problemelor de fezabilitate, nu este esenţială pentru acest stadiu, elementele prezentate 
trebuie să reţină un minimum de realism. 

Nu trebuie pierdut din vedere obiectivul acestei faze, acela de prezentare a pistelor de cercetare 
sub forma intenţiei de produse. Cui? Se prezintă clientului. Încercarea de a găsi nume şi calificativele de 
concept reprezintă pentru designer un excelent mod de verificare a coerenţei fiecărei propuneri. 

Dificultăţile în acest sens intervin datorită absenței forței conceptului sau datorită lipsei de 
profunzime a conținutului creativ. Este posibilă clasificarea răspunsurilor oferite de către designer în 
următoarele categorii : 

e răspuns strict la tema program. Designerul demonstrează întreprinderii că au fost integrate 
elementele (datele) de bază ce i-au fost comunicate. El dă soluţiile, care rămân în cadrul 
“obişnuit” al întreprinderii, al culturii sale, al preocupărilor sale. Designerul demonstrează 
creativitate, capacitate de receptare şi de dispoziție, de surprindere a realităţii clientului său. 

e răspuns pe larg la tema program. Această categorie de propuneri urmează obiectivele 
stabilite iniţial. Acum se manifestă real CREATIVITATEA designerului, promovându-se 
ipoteze ce pot fi concepte sau elemente de concepte utile în găsirea răspunsului la 
întrebarea: «până unde putem merge? 

e răspuns peste ceea ce prevede tema program. Dincolo de cercetarea creativă, designerul 
descoperă concepte mult mai largi. Chiar dacă ele nu se folosesc în cadrul actual ori dacă 
piața nu e pregătită să le primească, e util să fie prezentate clientului toate propunerile care 
sunt interesante. Ele pot determina apariția ideilor noi, utilizabile în scurt timp. 

c) După materializarea în desene sau în machete a conceptelor propuse, se caută una sau mai multe piste 
de cercetare ce se vor aprofunda, “dând” un răspuns adecvat temei program de design. 

e Punctul de vedere al designerului. El va prezenta rezultatul muncii sale creative şi îl va 


ajuta pe client să aleagă una sau mai multe direcții propuse. 


90 


În primul rând, se prezintă rapid ansamblul ce urmează a fi fabricat pentru a evita reacțiile de 
acceptare sau de respingere prea spontane, prezentând totalitatea ideilor ce se vor examina. 

În al doilea rând, se reiau planşele sau machetele şi se prezintă pe larg dezvoltarea lor şi 
justificarea conceptelor propuse. Este utilă folosirea unor fotocopii ale ansamblului de desene pentru a 
nota direct pe schiţe. 

Acest moment, al expunerii de către designer, este decisiv. El nu se poate limita la acceptarea 
ideilor pe care le preconizează. Designerul trebuie să-şi îmbogăţească creaţia sa ţinând cont de reacţiile 
grupului. Este important să evite acea parte de clienți cu reacții ca “e frumos, nu e frumos”, “e drăguţ”, 
“nu e realizabil” pentru a percepe validitatea conceptelor : utilizare, interfață, imagine. 

E important a cere clienților să trieze propunerile, să elimine fără regrete. Designerul, în 
perspectiva finalizării, face o sinteză a prezentării şi îşi asigură conexiunile de tip feed-back. Este absolut 
necesară existenţa acordului tuturor părților interesate privind orientările următoare. 

e Punctul de vedere al întreprinderii. E normală eliminarea soluţiilor aflate în prea mare 
decalaj față de cultura şi realitatea întreprinderii, față de tehnologia şi piaţa sa. Totuşi, noul 
merită a fi studiat pentru a evita pierderea unei oportunități de dezvoltare care ar scăpa la 
prima vedere. Este dificil de detaşat aspectul formal al desenelor pentru a înţelege 
conţinutul. Se întâmplă rar ca cea mai bună soluţie să fie exprimată. Analiza componentelor 
fiecărui desen permite o sintetizare ce serveşte fazei următoare. Chiar dacă problemele 
referitoare la fezabilitate şi la costuri nu sunt la ordinea zilei, se semnalează designerului 

inta acestei prezentări făcută clienților designerului este de a defini pista de cercetare cea mai 
promițătoare în raport cu elementele temei program de design, pe baza criteriilor obiective (fig. 4.4 ). 

La sfârşitul reuniunii, redactarea sintezei şedinţei de lucru şi definirea etapelor următoare sunt 


indispensabile. 

VIZIUNEA DESIGNULUI 
eESTETICA 
eCONTEXT SOCIAL ŞI CULTURAL 
eRAPORTURI CU MEDIUL ÎNCONJURĂTOR 
eCERINŢE ERGONOMICE 
eTENDINŢE VIZUALE 
eCUCERIRI ÎN MARKETING ŞI INGINERIE 


PRODUS 


SAU 
GAMĂ DE PRODUSE 


OPTICA DE MARKETING OPTICA TEHNICĂ 

eSTUDIU DE PIAŢĂ (DEZVOLTARE ŞI PRODUCŢIE) 
ANALIZA PIEȚEI "II eSTUDIU TEHNIC 

e ASPECTE ECONOMICE e ANALIZĂ TEHNICĂ 

eREŢEA DE DISTRIBUŢIE eOPTIMIZAREA PRODUCŢIEI 


ePROCEDEE DE FABRICAŢIE 
eSTUDIU ERGONOMIC 


Fig. 4.4 Schema interfeţelor ideale între „viziunile” diferitelor funcțiuni 


(după Ch. Lorenz) 


Concluzia fazei de cercetare creativă 

În timpul acestei faze de creare, întreprinderea a ales o direcţie de cercetare care va fi aprofundată 
şi finalizată în cursul următoarei etape. Această direcţie poate fi una din cele propuse de designer. Ea 
poate fi sau nu îmbogăţită. Se poate întâmpla ca nu toate desenele designerului să fie acceptate. 

O sinteză a mai multor propuneri va permite, în general, definirea axei de dezvoltare pentru care 
partenerii şi-au dat acordul. Dacă această sinteză nu e realizabilă, o reîntoarcere la problema de fond este 
obligatorie (ceea ce presupune o redefinire a obiectivelor prin tema program de design). 

Dacă se apelează la mai multe echipe aflate în concurență, o primă alegere apare la sfârşitul 


acestei etape. Durata fazelor creative variază între câteva zile şi una sau două luni. 


d) Designerii, în prezenţa echipamentelor industriale, abordează direct finalizarea creaţiei. 

“Punerea în volum” relevă în acelaşi timp creația şi realizarea. Un desen, chiar în perspectivă, niciodată 
nu va descrie realitatea în spațiu a produsului. Este indispensabil ca proiectul să fie materializat în trei 
dimensiuni, chiar înainte de a se verifica propunerile. 

Se disting trei “niveluri” de machete ce se pot combina: 
e  Machetele de lucru. Numite câteodată “machete albe” sau “machete-volum”, ele corespund 


realizării, mai mult sau mai puţin finalizată, a proiectului în trei dimensiuni. Materialele 

folosite sunt diverse: carton, hârtie, panouri din lemn, din răşină etc. Obiectivul acestui tip 
de machetă este de a putea atinge produsul, de a turna conturul şi de a evalua global 
aspectul, respectiv liniile şi suprafețele. Machetele de lucru sunt făcute de designer sau de o 
agenţie înaintea elaborării deciziei (definitive) ce ar dezvălui dificultăți, amelorări posibile. 
Costurile de realizare ale acestora sunt mici, întreprinderea putând realiza mai mult optând 
pentru soluţii diverse. 

e  Machetele de aspect. Pot fi funcţionale sau nu. Costul, în general, e ridicat. Ca efect, dând 
suprafeței o mare expresivitate simulează ansamblul de accesorii, de marcaje. Aceste 
machete sunt necesare pentru că evidențiază produsul viitor înainte de fabricarea sa, de 
dezvoltarea tehnică. Este nevoie de o asemenea machetă în următoarele situații: prezentarea 
în faţa direcţiei filialei sau a clienţilor, pregătirea catalogului, a testelor de acceptare de 
concept, a expoziţiei de salon etc. 

Prezentarea prematură a produsului unui public prea larg este total dezavantajoasă. Amânările de 
concretizare a machetelor de industrializare pot fi lungi, acestea putând fi copiate de concurență. A 
propune un produs ce nu este disponibil într-o perioadă următoare poate duce la scăderea volumului de 
mărfuri vândute. 

e  Machetele funcţionale (prototipurile). Machetele funcţionale sunt numite de designer 
prototipuri. În industrie, prototipul trebuie să fie identic cu viitorul produs ce se va fabrica în 
serie. 

Acestea, în general, prezintă aspectul aproximativ al produsului şi includ ansamblul funcţiilor de 
utilizare. Scopul lor este de a valida, pe de o parte, implantarea diferitelor componente de produs: 
arhitectura internă şi externă şi, pe de altă parte, modalităţile de funcţionare a produsului. În plus, ele 
permit evaluarea şi punerea la punct a elementelor ce corespund raportului utilizator-obiect (interfeţe). 

Macheta funcțională dă o viziune cvasi-definitorie a produsului, cele mai multe din dificultățile 
tehnice putând fi ameliorate. Produsul bine definit aparține acum specialiştilor; ei pot determina condițiile 
în care produsul să fie fabricat cel mai bine. Suita de procese confruntă acum proiectul cu realitatea 
unității producătoare. 

Durata fazei de punere la punct, de punere în volum, variază de la câteva zile la mai multe luni, în 
funcție de numărul şi de complexitatea machetelor ce se realizează. 

Există firme care utilizează machete şi prototipuri chiar în faza conceptuală, ceea ce permite 
diferitelor categorii de personal să contribuie efectiv la procesul de design şi la producerea unui obiect, 
care să funcţioneze bine şi să fie şi economic de manufacturat. 

Se urmăreşte ca prototipul să îndeplinească următoarele criterii: 

> consumatorul să găsească caracteristicile esenţiale descrise în stabilirea conceptului de 
produs; 

> performanţele să asigure o utilizare normală; 


> să poată fi construit din buget. 

4.5 Studiile de fezabilitate şi industrializare 


Studiile de fezabilitate şi de industrializare pornesc din momentul finalizării creației sau punerii 
în volum. Se rezolvă acum problemele legate de preindustrializare. 
întreprinderii, de materiale, forma piesei, restricțiile mecanice etc, dar şi în funcție de cantitățile fabricate, 
de investițiile angajate. 

Dacă întreprinderea nu dispune de resurse în materie, ea poate apela la un birou de studii sau 
poate să folosească competențele subalternilor. În toate cazurile, designerul asigură un control şi/sau o 
coordonare pentru a garanta coerenţa muncii tuturor. 

Responsabilităţile operaționale ale oamenilor de producţie sunt legate de securitate. Toleranţele 
prea largi, alegerea elementelor de legătură supradimensionate sunt exemple clasice de derivă. Utilizarea 
materialelor prea mici, a subansamblurilor de calitate inferioară reprezintă alte pericole. 

Designerul are o viziune globală asupra produsului şi a contextului său şi astfel el găseşte soluţii 
satisfăcătoare în concordanţă cu exigenţele economice. 

Realizarea prototipului nu se justifică dacă costul este mare. Se are în vedere natura prototipului, 
dând posibilitatea fabricării componentelor suplimentare care minimizează costurile. Primul prototip, 
numit “ numărul zero”, e baza experimentului, cercetării. Următoarele două servesc validării opțiunilor 
alese. Designerul are rolul înlăturării defectelor. 

Costurile sunt specificate pentru fiecare entitate. Se are în vedere determinarea echilibrului just 
între extreme. Primul risc este de subestimare a costurilor. 

Toate noutăţile tehnice, noile procese incită la evidențierea garanţiilor şi marjelor de securitate. 
În cazul achiziţiei de echipamente este utilă stabilirea caietului de sarcini în care sunt stipulate costurile, 
performanţele maşinilor sau utilajelor şi caracteristicile pieselor furnizate. 

O comparaţie a preţurilor de vânzare, calculate pentru a determina coeficienții de marje obişnuite 
şi practicile de piață, permite detectarea anomaliilor care vor fi întâlnite. Dacă dezvoltarea şi fabricarea lui 
a fost bine condusă, noul produs se va situa într-o zonă a preţurilor competitive, a volumelor de producție 
şi a vânzărilor. 

Industrializarea este faza în care decizia lansării produsului a fost luată. Se va detalia procesul ce 
va integra noua linie de fabricaţie în viaţa întreprinderii. 

Designerul este un consultant ce urmăreşte evoluţia procesului, validează modificările şi asigură 
legătura cu subalternii. Primele piese, de exemplu, vor beneficia de ameliorări ulterioare. În acest caz, 
întreprinderea lansează o preserie pentru a verifica concordanța între producție şi obiective. 

Această preserie poate fi utilizată pentru probe tehnice (de calitate, de fezabilitate etc) sau pentru 
teste de marketing (acceptarea formelor de vânzare, distribuția, consumatorii etc). Se validează şi culorile, 
suprafeţele etc. 

Stabilirea utilajelor definitive şi a echipamentelor specifice corespunde angajării investiţiilor, ce 


reprezintă o parte importantă a cheltuielilor referitoare la studiu. 

4.6 Testarea concepţiei estetice şi lansarea produsului pe piaţă 

Înaintea introducerii produselor în fabricaţia de serie se realizează o serie de studii care au ca 
scop informarea producătorilor asupra măsurii în care acestea îi interesează pe beneficiari, astfel încât să 
le accepte. Prin intermediul lor se verifică justeţea concluziilor şi deciziilor adoptate în diversele etape ale 
concepției. 

Testarea permite, astfel, evitarea introducerii sortimentelor necorespunzătoare. Cheltuielile 
necesitate de organizarea şi desfăşurarea unui program complet de testare sunt incomparabil mai mici 
decât pierderile realizate datorită unor sortimente prost concepute. De asemenea, prin testare se 
economiseşte timp şi se evită diminuarea prestigiului întreprinderii în cazul fabricării sortimentelor 
necorespunzătoare. 

Când costurile cererii şi introducerii produsului sunt scăzute sau când conducerea este sigură că 
produsul va reuşi pe piață, se poate renunţa la testare. Modificările minore sau copiile produselor de 
succes ale competitorilor nu necesită o testare a pieţei. 

Cu toată importanţa lor, testele noului produs cunosc anumite limite. În afara erorilor de 
interpretare, ele au un anumit grad de imprecizie, dar indiferent de acestea, testele prealabile merită a fi 
efectuate, deoarece consumatorii, în general lipsiţi de imaginaţie, au dimpotrivă un ascuțit spirit critic; ei 
pot sugera îmbunătăţiri la care creatorul nu s-a gândit sau pot demonstra, de exemplu, că ceea ce era 
considerat un avantaj nu prezintă interes pentru ei. 

Modificarea produsului în funcție de utilizator diminuează foarte mult riscul ca produsul să fie 
respins de piaţă. Ph. Kotler consideră, de exemplu, că designul unui produs nu trebuie neapărat să aibă ca 
sursă piața dar, în cele din urmă, el trebuie să fie testat pe piață. Consumatorii trebuie să fie consultaţi în 
legătură cu orice propunere de design, deoarece adesea ei pot avea alte modalități de a vedea anumite 
lucruri, care nu sunt percepute de către designeri . 

De obicei, după testare se procedează la executarea modificărilor impuse, iar apoi mostrele se 
supun din nou testării. 

Testarea sortimentelor noi vizează, în principal, determinarea, în condiţiile reale în care acestea se 
vor găsi în circuitul comercial, a următoarelor aspecte: 

e îndeplinirea condițiilor de fabricaţie cerute de tehnologia stabilită; 
e verificarea rezultatelor tehnologice (randamente, productivităţi, indici calitativi etc.); 
e verificarea gradului de satisfacere a cerințelor beneficiarilor. 

În practică, testarea produselor noi îmbracă două aspecte: testele tehnice şi testele de 
acceptabilitate. 

Testele tehnice constau în analizarea caracteristicilor de bază (diverse solicitări şi încercări de 
laborator) şi apoi compararea lor cu ale altor produse similare. Astfel pot fi cunoscute performanțele 


noului produs. 

Testele de acceptabilitate permit studierea primei reacții a beneficiarilor potenţiali în legătură cu 


noul produs; acestea au un grad de complexitate mai ridicat, fiind mai dificile şi presupun măsuri speciale 


pentru investigarea funcției psihologice a elementelor estetice şi asigurarea succesului. 


Metodologia de cercetare cuprinde numeroase verificări ce se pot încadra în una din grupele de 


mai jos: 


cercetări de laborator efectuate pentru aprecierea şi analizarea influenței pe care plastica 
produselor o exercită asupra comportării perceptoriale spontane şi asupra intenţiilor unor 
persoane cu vedere normală; 

studii de atitudini, menite a măsura şi analiza impulsul psihic al mesajului estetic, efectuate 
de psihologi pe eşantioane reprezentative; 

teste în magazinele experimentale, ce constau în combinarea testelor de laborator cu studiile 
de atitudini, pe un număr redus de persoane; 

analize economice privind problemele financiare ale întreprinderilor, efectuate prin 


procedee statistice. 


Pentru asigurarea succesului testării, este necesar ca produsul supus testării să fie asemănător 


celui ce se va fabrica în serie şi să fie testat în starea în care el ajunge în mod obişnuit la consumatori, în 


condițiile reale ale procesului de circulaţie. 


Efectuarea testelor de acceptabilitate comportă verificări prin metoda vizuală (culoare, grafică, 


desen), precum şi studii privind comportamentul consumatorilor. 


Studiile de comportament se efectuează pe baza unor teste psiho-sociologice, urmărind să 


releve măsura în care mesajul publicitar purtat de produs a fost înţeles, acceptat şi reținut de publicul 


căruia i se adresează. 


Dintre testele frecvent întâlnite, menţionăm: 


> 


testul de stabilire a indicelui de atragere spontană a atenției, care comportă măsurarea 
timpului de percepere a elementelor plasticii unui produs (formă, grafică, culoare) sau a unui 
grup de produse concurente (folosirea tahistoscopului); 

testul de vizibilitate şi lizibilitate (cu tahistoscopul sau viziometrul), prin citirea pe o scară de 
valori a reacției faţă de fiecare element al plasticii produsului; 

testul de stabilire a dimensiunilor cu psihomagnometrul, aparat ce proiectează pe un ecran, 
alături de produs, o pată luminoasă de aceeaşi formă, ale cărei dimensiuni pot fi mărite sau 
micşorate, stabilindu-se reacția persoanei cercetate; 

testul de stabilire a distanțelor de identificare, prin care se determină distanțele de la care 
fiecare element al plasticii produsului poate fi văzut sau citit; 

testul de stabilire a unghiului de vizibilitate prin folosirea unui aparat cu masă turnantă, 
prevăzut cu o scară gradată, în centrul căreia se așează obiectul. Se măsoară unghiul optim de 


citire a diferitelor elemente; 

> testul de alegere spontană, cu ajutorul unui aparat care prezintă într-un timp dat un număr de 
produse, persoana anchetată având la dispoziţie doar câteva secunde pentru alegerea unuia 
dintre ele; 

> testul de ierarhizare a preferințelor față de cerinţele calitative şi cantitative ale produsului; 

> testul de asociaţie, prin care se clarifică şi se măsoară într-un timp foarte scurt aprecierea 

favorabilă sau defavorabilă a machetelor produselor concurente, prin evaluarea într-un sistem 
de punctaj a intensității impulsului spontan produs de acestea. 

Lansarea produsului pe piaţă se realizează prin saloane profesionale, expoziţii, târguri. Numărul 
saloanelor speciale este în progres constant. Ele reprezintă una din minunatele oportunităţi de atragere a 
publicului, iar caracterul internaţional specific lor determină exporturile. 

Prezentarea în fața clienţilor reprezintă pentru designer ocazia intermedierii în favoarea 
întreprinderii. Designerul amenajează standul, pune în valoare produsul. 

Anunţurile preliminare însoțite de invitaţii adresate potențialilor cumpărători pot pregăti vizita 
acestora. Existenţa unei documentaţii (cât mai ample) de tarife şi cheltuieli de distribuție este la fel de 
importantă. 

În relaţiile cu presa, designerul este omul comunicării. Atenţia din ce în ce mai mare a mediilor 
de presă acordată designului este reprezentată de interviuri, reportaje, analize de proiect etc. Presa 
amplifică notorietatea întreprinderii, importanţa produsului nou. 

Independent de saloane, o dată cu produsul se pot prezenta şi diferitele reţele de distribuţie. O 
manifestare eveniment sau sărbătoare, la care sunt invitați clienții, poate da excelente rezultate. Există 
chiar agenții specializate în realizarea manifestărilor de acest tip. 

Orice întreprindere care produce un anumit bun furnizează şi o gamă largă de servicii şi în 
primul rând serviciile rezultate prin valoarea intrinsecă a bunului respectiv, în termenii funcționalității, 
plăcerii de utilizare şi facilităţii acestuia. 

Detaliile şi modalităţile de livrare, condiţionarea sunt şi ei factori ce nu trebuie neglijați. De 
asemenea, documentele emise de întreprindere (broşurile, instrucțiunile de montaj, fişele tehnice) au o 
largă utilizare alături de produsul respectiv. 

Atâta timp cât multe din produse sunt polivalente şi sofisticate, când se utilizează vânzarea fără 
un sfat prealabil, gen “Cash and Carry”, informarea consumatorului trebuie să fie mai mult decât o 
simplă listă de caracteristici tehnice şi dimensionale ale produsului. 

Astfel, serviciile post-vânzare trebuie să fie dominante. Marea majoritate a firmelor oferă garanţii 
ce au tendința să se mărească, ceea ce pare a fi un mijloc de a-i “linişti” pe potenţialii clienți în privința 
calităţii produselor lor. Apoi, comunicarea cu clienţii se bazează în continuare pe noțiunea de termen de 
livrare şi depanare. 

Toate aceste elemente furnizează cumpărătorului indicii nu numai asupra personalității 
produsului, dar şi asupra personalităţii fabricantului şi/sau distribuitorului. În acelaşi timp, designerul 
trebuie să-l atenționeze pe client asupra tendințelor de megalomanie care se pot manifesta cu ocazia 


dezvoltării unui nou produs sau a unei noi identități vizuale. 

Din momentul generării ideii, fiecare acțiune are un potenţial informatic ce trebuie valorificat 
corespunzător, în scopul realizării de produse care să satisfacă în cel mai înalt grad necesităţile atât de 
diverse ale consumatorilor. Acest lucru presupune stabilirea unui feed-back operaţional între designer- 
producător-utilizator. Ca atare, că deciziile ce intervin în legătură cu diversificarea şi soluţiile estetice 
adoptate în acest sens trebuie să aibă la bază o serie de criterii şi anume (fig. 4.5): 

+ criterii tehnice: performanțele calitative pe care le realizează produsul, corespondența 
acestora cu cererile beneficiarilor, gradul de valorificare a resurselor de care dispune 
unitatea şi altele; 

+ criterii de piaţă: interesul pe care îl determină în rândul consumatorilor şi al organizațiilor 
comerciale, mărimea cererii şi derularea ei în timp, competitivitatea pe piaţa internă şi 
externă şi altele; 

+ criterii economice, respectiv eficiența economică a eforturilor de introducere, eficiența 
productiei etc; 

+ criterii sociale, ca de exemplu modul în care acoperă anumite cerințe sociale exprese (cum 
ar fi cele privind ridicarea nivelului de trai, evitarea poluării sau dereglării echilibrului 
ecologic). 


——— o o — ë —— i 


designer  «—»> producător +—> comerciant «—» consumator 

Fig . 4.5 Soluţionarea calităţii estetice a produsului contemporan 
4.7 Metode de stabilire a obiectivelor şi de luare a deciziilor în proiectarea estetică a produselor 


Metodele de stabilire a obiectivelor şi de luare a deciziilor vizează utilizarea unor căi sistematice, 
ordonate şi cu sporită eficiență în depistarea, selectarea şi adoptarea obiectivelor. Metodele cele mai 
indicate sunt: 

1) cercetarea sistemică a problemei de tratare estetică a produsului (ce are ca scop rezolvarea 
problemelor cu certitudine logică). 
2) metoda simulării în cercetarea limitelor şi alegerea soluțiilor (găsirea limitelor între care se înscriu 


soluţiile acceptabile). 

3) analiza valorii (ca metodă în strategiile prestabilite are drept scop mărirea gradului în care organizațiile 


de design şi producţie îşi însuşesc condiţiile de reducere a costului produsului). 


Cercetarea sistemică a problemei de tratare estetică a produsului 


Abordarea sistemică a unei probleme decurge din principiul general după care problemele 
complexe sunt mai bine rezolvate dacă ele sunt abordate pe etape şi fiecare etapă cuprinde o fază de 
analiză şi o fază de sinteză. Acest principiu se referă la teoria generală a sistemelor şi la definiția 
conceptului de sistem: ansamblul de elemente aflate în interacțiune. În conformitate cu această teorie, 
trebuie să ținem cont de relațiile existente între părți, precum şi de relaţiile ce leagă ansamblul de mediul 
înconjurător şi să le integrăm într-un tot. 

În cadrul unui demers design, fiecare proiect este un sistem care trebuie analizat, atât din punct de 
vedere al relațiilor interne, cât şi al relaţiilor cu exteriorul. Astfel, designerul va avea în vedere faptul că: 
orice formă (produs) este un ansamblu organizat de elemente-variabile şi relaţii aplicate acestor elemente; 
orice formă este un ansamblu complex; orice formă este un ansamblu deschis către mediul înconjurător. 
Putem aprecia că abordarea sistemică a concepţiei unei forme implică: coerență, complexitate şi 
deschidere. 

Pentru designeri există trei dimensiuni de analiză sistemică: 

Y nivelul obiectului şi sistemul de interacţiune între elementele sale componente; 

v nivelul sistemului intermediar reprezentat de mediul apropiat obiectului; 

v nivelul final sau supra-sistemul constituit din mediul extern al obiectului sau sistemul 
tuturor obiectelor. 

De aceea, în procesul de concepţie a unui nou produs, designerul trebuie să gândească problemele 
astfel încât obiectul să corespundă cerințelor celor trei niveluri. 

Conţinutul etapelor şi ordinea cercetării sistemice a problemelor de estetică, prin aplicarea teoriei 
deciziilor, sunt ilustrate prin schema din fig. 4.6. 

În prima etapă, care reprezintă stabilirea elementelor componente ale problemei de cercetat şi 
proiectat, s-au identificat: 

e variabilele sortimentului ce pot fi controlate de cercetător şi proiectant, deci gradele de 
libertate de care dispune acesta în realizarea noii concepţii. Mai importante sunt: proporția 
materiilor prime şi auxiliare posibil de folosit, modificările tehnologice prin care se determină 
anumite caracteristici ale produsului finit, sensurile şi intervalele de reglare pe care le oferă 
instalaţiile ce urmează a desfăşura fabricaţia şi altele; 

e variabilele care nu pot fi controlate în legătură cu sortimentul ce trebuie conceput şi care se 
referă la restricțiile, limitele şi inadvertenţele pe care le va întâlni designerul, de exemplu: 
utilizarea unor materii prime şi auxiliare uşor de aprovizionat şi cu un preţ de achiziţie care să 


nu scumpească produsul peste limitele de costuri preconizate, pierderea unor substanţe în 

timpul procesului tehnologic, ceea ce comportă mărirea cantităților adăugate, rigiditățile pe 
care le provoacă instalaţia de fabricaţie utilizată etc.; 

variabilele urmărite a fi soluționate prin cercetare-proiectare, cu alte cuvinte obiectivele sau 
variabilele dependente prevăzute a fi îndeplinite; 


ponderea obiectivelor corespunzător importanţei lor relative. 


Etapa a doua are drept obiectiv analiza sistemică a elementelor problemei prin: 


identificarea relaţiilor dintre variabile, care constă în formarea, din variabilele controlabile şi 
necontrolabile, a unui ansamblu, a unei reţele care să pună în evidenţă influenţele reciproce şi 
însemnătatea acestora; 

determinarea valorilor pe care le pot lua variabilele în interpretarea sistematică a problemei 
ce permite cunoaşterea câmpului de opţiuni din care va trebui să se facă selecția, ținând 
seama de relațiile dintre ele; 

identificarea restricțiilor sau condiţiilor limită ale problemei, ce constă în a ţine seamă, între 
altele, şi de obiectivele preconizate (limitări impuse de cost, vânzare, condiţii de asamblare şi 


altele). 


După parcurgerea fazelor de mai sus se cunoaşte ansamblul elementelor problemei, în situaţiile 


de intercondiţionare ce există pentru cazul respectiv. 

Variabilele care pot fi controlate de designer 
(variabilele de decizie sau parametrii de design) 


Identificarea 


elementelor 
componente 
ale problemei Variabilele ce nu pot fi controlate de designer 
(variabilele contextului sau variabilele independente) 


Variabilele ce trebuie controlate de designer 
(obiectivele sau variabilele dependente) 


Ponderarea obiectivelor corespunzător importanţei lor relative 


z 


Identificarea relaţiilor dintre variabile 


n 


Prezumarea valorilor pe care le vor lua variabilele 


a 


Identificarea restricțiilor sau a condiţiilor limită 


ai 


Cercetarea şi testarea deciziilor de design 
şi calcularea eficienței rezultate 


Analiza sistemică 
a elementelor problemei 


Alegerea valorilor variabilelor decare să: ce să 
asigure varianta cea mai apropiată de obiective 


Fig. 4.6 Schema cercetării sistemice a esteticii unui produs 


(după Ch. Jones; N. Niculescu) 


Etapa a treia se referă la cercetarea şi testarea influenţei pe care o determină schimbarea fiecărei 
variabile în parte asupra celorlalte variabile, dar şi asupra ansamblului problemei de soluţionat. Este 
necesară schimbarea treptată, fază cu fază, a fiecărei variabile, reținându-se din ansamblul soluțiilor ce 
rezultă numai cele care se apropie cel mai mult de condiţiile (obiectivele) stabilite prin tema de cercetare- 
proiectare. 

Spre deosebire de celelalte momente menționate, în etapa a treia, inventivitatea designerului, 
meticulozitatea lui în a investiga pas cu pas toate variantele şi în a evalua performanțele fiecăreia dintre 
acestea sunt determinante pentru calitatea soluţiilor la care se va ajunge în final. 

În etapa a patra a cercetării sistemice intervine momentul de decizie, de alegere din mulţimea 
soluţiilor identificate a celei care întruneşte răspunsurile cele mai favorabile față de obiectivele stabilite 


inițial. 


101 


Scopul urmărit de cercetarea sistemică este de a înlătura alegerea arbitrară în soluționarea 
problemelor şi de a asigura o traiectorie logică, de la premisele inițiale către o soluţie optimă sau către o 
soluție “suficientă”, compatibilă cu toate restricțiile şi relațiile. Acestea se pot obține în cazurile în care: 

e este posibil să se identifice variabilele; 

e structura problemei în sine este stabilă; 

e variabilele sunt suficient de accesibile pentru a putea fi măsurate; 

e există resurse şi timp pentru o cercetare foarte extinsă (folosind în mod obligatoriu un 

calculator). 

În concluzie, noţiunea de sistem este utilă designerului pentru simplificarea problemelor 
complexe, acestea putând fi descompuse într-un număr de subprobleme, ce vor fi analizate pe rând, după 
tehnicile de design. Această metodă de gândire şi de abordare a problemelor permite găsirea unei 
multitudini de noi soluţii creative pentru o problemă dată. 


..A 


Metoda simulării în cercetarea limitelor şi alegerea soluţiilor 


Metoda simulării în cercetarea limitelor şi în alegerea soluțiilor constituie o metodă de mare 
utilitate pentru studiile de estetică a mărfurilor, deoarece influența multora dintre factorii ce intervin nu 
poate fi determinată şi cuantificată obiectiv decât prin simularea proceselor respective. 

Metoda simulării în cercetarea tehnologică din industrie are o largă răspândire, experimentul fiind 
principala cale de creare şi testare a combinațiilor care conduc la soluţiile de diversificare. 

Conţinutul metodei, sub aspectul etapelor şi al succesiunii, este următorul (fig.4.7): 

> elaborarea unui set complet de specificații de performanţă pentru condiţiile critice care 
influenţează dimensiunea pusă în discuţie; 

> definirea cât mai exactă a gamei de dimensiuni asupra cărora există incertitudini; 

> proiectarea simulării, astfel încât dimensiunile critice pentru fiecare specificaţie să se 
poată adapta la întreaga gamă de dimensiuni asupra cărora există incertitudini; 

> executarea unor probe de performanţe pentru a descoperi limitele între care performanţele 
specificate se pot satisface. 

Necesitatea aplicării simulării apare, deci, în cazul în care printre variabilele problemei studiate se 
află şi factori ale căror consecinţe nu se pot prevedea în întregime, deci nu se pot evalua calitativ şi 
cantitativ cu suficientă precizie. 

Astfel de situaţii se întâlnesc în industrie, îndeosebi în ceea ce priveşte efectele proceselor 
tehnologice, referitor la grupajele de materii şi materiale utilizate, precum şi în legătură cu randamentele, 
productivitatea, consumurile specifice şi altele. Un loc important revine metodei simulării în testarea 
valorii estetice a produselor. 

Pentru a putea ajunge la soluţii care să dea satisfacţie, să răspundă obiectivelor urmărite şi să se 
situeze la nivelul performanţelor preconizate, se impune eliminarea tuturor incertitudinilor ce există, iar 


cea mai importantă cale în acest scop este simularea. 

Proiectarea unei acțiuni de simulare porneşte de la obiectivele ce se doreşte a fi verificate, 
evaluate, respectiv de la parametrii şi consecințele ce rezultă. În funcţie de acestea se concepe modelul 
simulării, care cuprinde factorii de intrare, asupra cărora se va acționa prin modificarea treptată şi 
informaţiile de ieşire din sistem, care reprezintă reacţii, consecinţe ce interesează a fi determinate. 

Existând această concepție generală, se face organizarea în detaliu a derulării simulării, 
determinându-se echipamentele, specialiştii şi alte mijloace ce vor fi implicate şi se programează 
desfăşurarea experimentului. 

Procedura de simulare se efectuează în mai multe variante, dintre care cele mai semnificative 
sunt: 

> simularea analitică, cel mai adesea utilizând un calculator de mare productivitate, care pe 

baza unui algoritm de calcul adecvat conceput permite cercetarea tuturor soluţiilor şi a 
consecințelor posibile; 

> simularea în condiţii reale, practice, a proceselor ce se cercetează; cel mai frecvent se are 

de-a face cu simulări în condiţii de producţie (deci se urmăreşte pretabilitatea şi rezultatele 
obținute în fabricaţie), în condiţiile de desfacere (adaptarea, interesul şi adeziunea firmelor 
comerciale față de soluţiile studiate) şi, îndeosebi, în condiții de consum (gradul de 
satisfacție, receptivitatea obținută). 

Reuşita unei simulări este condiționată, în afară de fidelitatea alegerii modelului şi a desfăşurării 
ei, şi de modul în care se face colectarea, prelucrarea şi interpretarea informaţiilor obținute. Se 
atenționează asupra răspunderii pe care o comportă interpretarea şi îndeosebi extrapolarea, care efectuate 


simplist pot conduce la erori grave. 


103 


Elaborarea specificaţiilor de 
performanţă pentru produs 


determinabile | cu consecinţe 
cunoscute w Ei 
analitic nedeterminabile 


Definirea gamei de dimensiuni 
asupra cărora există incertitudini 


Proiectarea simulării 
Conceperea modelului i Identificarea influenţei restricţiilor 


Organizarea simulării 


Desfăşurarea simulării 
Pe un În condiţii 
simulator analitic! reale 


Colectarea, prelucrarea şi 

interpretarea informaţiilor 

Validarea sau corectarea 
soluţiilor 


= ee A 


Fig. 4.7 Structura metodei simulării în cercetarea limitelor şi alegerea soluțiilor 


(după Ch. Jones; N. Niculescu) 


Scopurile urmărite prin această metodă se rezumă la: 

e reducerea riscului de a repeta efortul de proiectare, de a greşi costul programat al utilajelor 
din cauza unor greşeli de proiectare descoperite prea târziu; 

e crearea “spaţiului de manevră” între dimensiunile limită, în aşa măsură încât să se 
minimizeze compromisurile care decurg din cerințe antagoniste; 

e obţinerea unor informaţii care să fie utilizabile nu numai pentru prima variantă a noului 
design, ci şi pentru cele următoare, prin aceasta reducându-se valoarea medie a fiecărui 
proiect dintr-o serie, fără a prejudicia performanţele. 

În final, datele furnizate prin procesul de simulare servesc pentru validarea soluţiilor supuse 
analizei sau cercetarea lor, după corectare. Uneori, soluţiile amendate se supun din nou testării prin 
simulare. 

Cercetarea limitelor, fiind un procedeu mai mult experimental decât logic, are un specific diferit 


față de majoritatea metodelor; este, oricum, una dintre cele mai utile şi practice metode. 

Analiza valorilor 


Analiza valorilor este o metodă frecvent utilizată în vederea reproiectării unui produs, prin 
găsirea celor mai ieftine mijloace disponibile care satisfac fiecare funcțiune esențială. Rezultatele aplicării 
ei au demonstrat o reducere medie de 10-20% a costului total şi reduceri mult mai mari în costul unor 
componente particulare. 

Analiza valorilor se poate aplica oricărui produs pentru care: 

> se pot face specificaţii exacte de funcțiuni şi calităţi pentru fiecare element; 

> există posibilitatea ca “valoarea” fiecărei funcțiuni să fie dedusă cunoscând preţurile plătite 

pentru alte dispozitive care satisfac funcțiunea respectivă; 

> se pot stabili costuri exacte pentru orice achiziție din exterior şi pentru fiecare operaţiune de 

producție. 


Etapele de desfăşurare în ordinea lor logică sunt următoarele: 


1. stabilirea unui îndrumător sau a unui grup care să inițieze o echipă interdisciplinară în analiza 
valorilor şi să o conducă; de obicei, responsabilitatea centralizată se limitează la domeniul tehnicilor 
standardizate, la asigurarea conducătorului pentru echipele interdisciplinare şi la stabilirea standardelor 
pentru înregistrarea costurilor şi pentru prezentarea propunerilor de analize de valori (sectoarele de: 
marketing, inginerie, controlul producției, controlul calității, preţuri, contractări); 
2. stabilirea standardelor pentru performanţa şi calitatea produselor, prin definirea cerinţelor detaliate de 
performanţă sau a restricţiilor pentru estetică; 
3. înregistrarea detaliată a costului tuturor operaţiilor de fabricaţie şi achiziţie. Aici, punctul esenţial 
este specificarea exactităţii şi aprofundarea detaliilor, aşa încât erorile cumulative de cost să fie de un 
ordin de mărime mai mic decât dimensiunea reducerii de cost care se intenționează să se realizeze. Nu 
trebuie scăpat din vedere nici costul introducerii schimbării, ce ar cuprinde: reproiectarea, reutilizarea, 
revizuirea unității productive şi amplasarea etc; 
4. parcurgerea, de către fiecare echipă interdisciplinară, a celor patru etape ale analizei valorilor, 
pentru fiecare component fizic al produsului: 

V identificarea elementelor, a funcţiunilor, a costurilor şi a valorilor; 

v cercetarea variantelor cu un cost mai redus; 

v selectarea elementelor cu un cost mai redus, care se înscriu în limitele acceptabilităţii 

funcționale; 

Y prezentarea contrapropunerilor selectate. 
5. prezentarea rezultatelor analizei valorilor  îndrumătorului , sectorului proiectare şi conducerii 
organizatorice pentru obținerea aprobării de elaborare a proiectului. 

Un principiu fundamental al analizei valorilor este ideea de a începe cu valoarea comercială a 

fiecărei funcțiuni. În practică, estimarea valorilor este complicată; există dificultatea de a deduce 


cheltuielile de producţie din preţul de vânzare a celei mai ieftine alternative de componente şi dificultatea 

de al decide nivelul generalității sau al detaliilor la care să se definească funcțiile, mai ales în condițiile 


modei, prestigiului aparenţei. Figura 4.8 prezintă etapele desfăşurării metodei. 

(din motive tehnice) 


v 


Prezentarea 


Fig. 4.8 Schema metodei analizei valorii 


(după Ch. Jones) 


In analiza valorii (valorilor), echipa designer-economist va căuta să reducă costurile de fabricație 


ale produsului, fără să se diminueze funcțiile de utilitate ale acestuia. Deci, această metodă se va baza pe 


o analiză a nevoilor consumatorilor în scopul depistării ratei de inutilitate a anumitor funcții şi a ratei de 


insatisfacție funcțională. Altfel spus, se urmăreşte ameliorarea randamentului economic, reducând acele 


costuri care nu răspund unor nevoi reale. Este, deci, o abordare funcțională şi economică a concepţiei 


produselor. Metoda permite, însă, şi acceptarea principiului priorității, conform căruia sunt acceptate 


caracteristicile de design scump de realizat, dar care pot aduce o contribuţie semnificativă asupra valorii 


la consumator. 


106 


Studiu de caz: analiza valorii unui produs 


Abordarea tradițională în analiza costului produselor este aceea de a examina costul materialelor, al 
procesului de fabricaţie şi al forței de muncă pentru fiecare dintre componentele produsului. Problema 
acestei abordări este aceea că nu oferă informaţii asupra valorii fiecărei componente. Prin urmare, 
componenta cu cel mai ridicat cost individual poate deveni ţinta principală în reducerea costului, în ciuda 
faptului că aceasta ar putea să aducă de departe cea mai importantă contribuţie la funcţionarea acelui 
produs. Analiza valorii depăşeşte această problemă, incluzând măsurarea valorilor pentru a contrabalansa 
costurile. Principiul fundamental al analizei valorii este acela că trăsăturile care au valoare mică ar trebui 
să aibă şi un cost mic. O aplicaţie a analizei valorii pentru designul unui costum de supraviețuire destinat 
industriei petroliere marine este prezentat mai jos. 

Aceste echipamente sunt utilizate de către muncitorii petrolieri în timpul tranzitului pe platformele 
petroliere din largul Mării Nordului. Funcţia lor principală, aşa cum sugerează şi numele, este de a facilita 
supraviețuirea în cazul imersiei în mare dacă elicopterul de transit eşuează. Funcţiile secundare se referă 
la: uşurinţa în utilizare în condiţii de tranzit normale, conservarea vieții în situații de urgenţă şi facilitarea 
salvării. Funcţiile subsidiare se referă la: 

- pentru facilitarea folosirii în afara situațiilor de urgenţă: uşurinţa îmbrăcării, eliberarea presiunii căldurii 
(facilitarea evaporării, deschidere rapidă), asigurarea mobilităţii (a picioarelor, a mâinilor, o bună 
vizibilitate din partea utilizatorului); 

- pentru conservarea vieţii în caz de urgenţă: asigurarea mobilităţii, prevenirea şocurilor termice datorate 
temperaturilor joase (împiedicarea contactului cu apa rece), păstrarea căldurii (o bună izolație), rezistență 
la ardere, rezistenţă la substanţe chimice, favorizarea respirației (ventilarea aerului); 

- pentru facilitarea salvării: atragerea atenției prin asigurarea contrastului vizual. 

Atribuirea importanţei relative pentru unele produse se face prin cercetări de piață. Pentru acest produs 
este imposibil deoarece majoritatea utilizatorilor, neavând experienţa unei urgenţe în larg, nu cunosc 
funcțiile principale ale costumului. Ca atare, importanţa funcțiilor se va atribui pe baza a ceea ce se 
cunoaşte despre factorii de supravieţuire în caz de urgență şi a altor cunoştinţe de specialitate despre piața 
echipamentelor de supravieţuire în larg. 

Cealaltă parte a ecuaţiei analizei valorii este reprezentată de costul produsului. Pentru a fi eficace, analiza 
valorii trebuie să se bazeze pe o înţelegere completă a factorilor de cost. Trebuie cel puţin să fie posibilă 
împărțirea costurilor (pentru materiale, forța de muncă, procese de fabricaţie) pe componente individuale 
ale produsului. 

Aceasta înseamnă efectiv că analiza valorii se face inițial asupra unui produs existent. Pentru a cerceta 
implicaţiile valorii noilor modele, schimbările costurilor şi valorilor pot fi estimate, modificate pe baza 
analizei valorii pentru produsul existent şi pot fi calculate efectele lor. 

Odată cuantificate atât costurile, cât şi importanța funcţiilor, se poate proceda la calcularea valorii 
produsului. Aceasta se face prin alocarea costurilor diferitelor componente pentru diferitele funcții ale 


produsului într-o matrice de analiză a valorii. 

Părţii principale a costumului care costă 112, 42 euro, de exemplu, i se atribuie 8 funcții diferite. În cazul 
în care culoarea nu este strălucitoare, menită să atragă atenția, costul său ar fi cu 6, 29 euro mai mic. 
Aşadar, 6,29 din total se atribuie funcției de atragere a atenției. Similar, se poate lucra pentru celelalte 
funcţii, rezultând un şir de procente ale valorii, cu numere mari indicând valori mari şi numere mici 
indicând valori mici. Eforturile echipei de cercetători se vor îndrepta către îmbunătăţirea valorii 
echipamentului prin creşterea performanței sau prin reducerea costului funcţiilor cu valori mai mici. 

Rezultatul analizei valorii pentru reproiectarea produsului se îndreaptă astfel, către o mai bună protecţie a 
respirației, dar cu un cost mai redus, către facilitarea îmbrăcării costumului prin reducerea costului 


fermoarelor actuale şi către prevenirea şocurilor cauzate de temperatura scăzută, dar cu un cost mai mic. 


4.8 Întrebări recapitulative : 


v Ce vizează prima etapă a unui proiect de creare estetică a produselor ? 


<S 


Cum se investighează nevoile consumatorilor ? 


<S 


Menţionaţi ce tipuri de strategie adoptă întreprinderile producătoare raportat la nivelul cererii 
pentru un produs (grupă de produse) ? 

Care sunt elementele de identificare a obiectivelor într-un demers design ? 

Care sunt principalele surse utilizate pentru a se obține idei ale unor noi produse ? 

Ce este tema-program şi care sunt elementele în funcție de care aceasta se defineşte ? 

Care sunt elementele în funcție de care se analizează ideile de noi produse ? 

Ce sunt machetele şi în câte niveluri se elaborează ? 

Ce urmăresc studiile de fezabilitate şi industrializare legate de noul produs ? 

Ce urmăreşte testarea produselor noi ? 


Ce scop are utilizarea cercetării sistemice a problemei de tratare estetică a produsului? 


în SR CA a a CI Si O Ca e 


Ce reprezintă metoda simulării în cercetarea limitelor şi alegerea soluţiilor într-un demers 
design? 

v Când se poate aplica analiza valorii ca metodă de stabilire a obiectivelor şi de luare a deciziilor în 
estetica mărfurilor? 


v Care sunt etapele de desfăşurare ale metodei analiza valorilor? 


4.9 Bibliografie selectivă a unităţii de învăţare 4 

1. Constantin, P., Industrial Design, Editura Meridiane, Bucureşti, 1973 

2. Fiell, Ch. & P., Design of the 20-th Century, Taschen, Koln London Madrid New York Paris Tokio, 
1999 


3. Freeman, C., The Economics of Industrial Innovation, Third Edition, London and Washington, 1997 
4. Gambrich, E.H., Normă şi formă, Editura Meridiane, Bucureşti, 1981 


5. Heskett, J., Industrial Design, Thames&Hudson Ltd., London, 2001 


108 


6 Jacobs, H., Grand design. By B&T Weekly, 4/20/2007 Brand Identity Supplement, Vol. 57, p4-6, 3p; 
(4N24989758) ), 2007 

7. Kotler, Ph., Marketing Management, Analysis, Planning, Implemen-tation and Control, 8-th Edition, 
Prentice Hall, 1997 

8. Kotler, Ph., Kotler on marketing: how to create, win and dominate markets, Curier marketing, 2003 


9. Kusiak, A., Innovation: The Living Laboratory Perspective Computer-Aided Design & Applications, 
2007, 

Vol. 4 Issue 6, p863-876, 14p; (AN 25292663) ), 2007 

10 . Pamfilie, R., Procopie, R., Design şi Estetica mărfurilor, Editura A.S.E., Bucureşti, 2002 


11 . Pamfilie, R., Procopie, R., Bobe, M., Innovation — global vision on the product in the socio-economic 
environment, Revista Industria 'Textilă nr.2, vol.60, Bucureşti, 2009 

12. Schmitt, B.,Simonson, A., Aesthetics in marketing, Teora Publishing House, Bucharest, 2002 

12. % * * Product Design, teNeues Publishing Group,2002 


109 


e Unitatea de învăţare 5: 
5.Valenţele operaţionale ale designului şi esteticii: cultura produsului estetic, inovaţie prin 
design 
5.1 Obiective; cuvinte cheie 
5.2 Cultura produsului estetic 
5.3 Implicaţiile manageriale ale designului şi esteticii mărfurilor 
5.4 Eco-design în restructurarea produsului 
5.5 Caracteristici şi aptitudini ale designerului; tehnici de intervenţie ale acestuia 
Studiu de caz: Promovarea identității vizuale a companiei prin design şi estetică 
5.6 Întrebări recapitulative 


5.7 Bibliografia unității de învăţare 5 


5.1 Obiective; cuvinte cheie 


e înțelegerea designului ca platformă a creativităţii şi inovației de produs, a designului industrial ca 
premisă pentru operarea pe piața UE 

e înțelegerea caracteristicilor şi aptitudinilor designerului şi a tehnicilor de intervenţie ale acestuia. 

e dezvoltarea produsului ca proces de risc managerial; estimarea costurilor designului 

e valorificarea categoriilor estetice în scopul promovării unei identități vizuale a companiei 

e utilizarea eco-designului în restructurarea produsului industrial 


e conştientizarea rolului echipelor multifuncţionale în procesul de dezvoltare a produselor 


Cuvinte cheie: produs estetic, design — mix, produs nediferențiat, ofertă diferențiată, produse 
instantanee, produse continue, produse imateriale, produse hipermateriale, calitate, strategie 
inovațională, creație simultană, politică de produs, tunel de dirijare a riscului, recuperarea investiţiei, 


echipe multifuncţionale, eco-design, creativitate, imaginaţie, identitate vizuală 


5.2Cultura produsului estetic 


Designul este înainte de toate o activitate creatoare, integratoare. În puţine decenii, acesta s-a 
dezvoltat de la stadiul de disciplină oarecum extravagantă la cel de factor economic, demn de luat în 
seamă. 

Philip Kotler, discipol al lui Theodore Levitt, spunea: "unul din puținele mijloace, de care mai 
dispun întreprinderile pentru a se desprinde din mulțime, este de a introduce pe piețele lor ţintă 


produse cu un design superior...” Cu alte cuvinte, designul nu mai este un lux, ci o necesitate. Dar 

rețeta succesului - după acelaşi autor — este „ de a combina în mod creativ componentele designului 
mix: performanţă, calitate, durabilitate, estetică şi cost”. 

Fiecare element depinde de celelalte şi invers atât de bine, încât este practic imposibil să le 
definim separat, în termeni financiari şi în termeni de competitivitate. Ei trebuie puşi în discuţie simultan, 
pentru a evalua în ansamblu efectele pe care modificarea unuia o are asupra celorlalte. În ciuda acestui 
fapt, numeroase întreprinderi se încăpățânează să continue să plaseze designul la sfârşitul procesului 
decizional. 

Anticiparea viitorului şi planificarea produselor care să corespundă schimbărilor ce vor surveni în 
comportamentul consumatorilor, în necesităţile şi gustul acestora, precum şi alinierea permanentă la 
evoluția mediului concurențial sunt vitale pentru supraviețuirea unei companii. 

Dacă urmărim cu atenție produsele pe care s-a bazat istoria designului, vom observa că, dincolo 
de diversitatea lor merceologică, formală şi funcțională, aceste produse prezintă o serie de puncte 
comune: o particulară consistență tehnică, o particulară formă de utilizare şi o particulară formă de 
comunicare. 

Astăzi produsul este considerat a fi nu numai o entitate fizică, dar şi psihologică în acelaşi timp. 
Extinderea coordonatelor sale, mult dincolo de conturul său material propriu-zis, este determinată de 
procesul de diversificare şi nuanţare a necesităţilor de consum. Această diversificare atrage după sine o 
segmentare mai profundă a cererii, segmentare ce duce, inevitabil, la o diversificare a produselor oferite. 

Philip Kotler susține că de fapt nu există mărfuri: „... concepția potrivit căreia firmele vând 
mărfuri trebuie înlocuită cu ideea că obiectivul acestora este de a transforma un produs nediferen tiat 
într-o ofertă diferențiată”. Acest lucru este esenţial în a distinge oferta unei firme de cea a concurenţilor 
săi. Îndeosebi bunurile care sunt destinate să satisfacă nevoi legate de respectul de sine şi poziționarea în 
societate posedă o dimensiune psihologică. Ele se deosebesc în special prin stil şi se supun sau se impun 
cu ajutorul modei. Cumpărarea anumitor tipuri noi de aparate de uz îndelungat, achiziționarea unui 
automobil sau procurarea unor bunuri de uz curent pot fi alte exemple de instrumentalizare a unor 
simboluri de comunicaţie.” 

Diferenţierea implică o multitudine de soluții de design şi de finalizare estetică, modificări, mode, 
stiluri, reluări ale procesului de design şi variaţii ale acestuia în cadrul unei game de produse, ce poate fi 
astfel propusă unor segmente de piaţă diferite. Relevând noi competenţe şi reorganizând nivelul de 
cunoştinţe, companiile sunt capabile să dezvolte, în cadrul unui coridor tehnologic, o familie de variante 
de design. 

În tentativa de a analiza produsele lumii contemporane, am avut surpriza de a fi găsit 
individualizate o mulţime de situaţii, diversificate între ele prin modul cum produsul este conceput, 
realizat, perceput şi utilizat: 

> produse realizate prin procese productive ce derivă direct din tradiţionalele procese industriale, 
dar care, prezentând inovaţii tehnologice şi fiind nevoie să se confrunte cu noile pieţe, se 


deosebesc mult de produsele tradiționale. 


2 Casciani, $.;// design in Italia verso il Terzo Millennio, Editrice Abitare segesta S.p.A., Milano, 1996 

În aceasta categorie pot fi distinse două mari familii: 
= produse ce se apropie de conceptul „foloseşte şi aruncă” - produse ultra- 
standardizate ai căror timpi de producție şi folosință se apropie de zero (numite şi 
„produse instantanee”); 
= produse realizate în serie variată, pentru care standardul nu mai reprezintă produsul 
final, ci un sistem productiv ce permite îmbinarea de diverse variabile, realizând în 
acest fel o varietate continuă de produse (numite „produse continue”); 
> produse a căror prezenţă fizică tinde a se retrage până la dispariția din câmpul nostru 
perceptiv: produse ce încorporează o mare atractivitate, produse multimedia, produse ce 
încorporează realitatea virtuală. Pentru toate aceste produse importantă nu mai este forma fizică 
în spațiu, ci forma relaţiilor în timp şi calitatea performanţelor pe care le aduc în scenă (numite 
„produse imateriale”); 
> produse ce rezultă dintr-o tradiţie artizanală, revăzută şi integrată în circuitele de comunicare 
şi pe piețele tipice, (numite „produse hipermateriale”), ce se prezintă ca o formă persistentă de 
producţie în cadrul societății contemporane şi, implicit, în viitor. 

Punctul cheie al al problemei cu care se confruntă „actorii ” ce operează pe piaţă este acela de a 
conjuga corect între ei doi termeni — proiect şi calitate- şi de a interpreta corect rolul procesului de 
proiectare a produselor, proces ce are ca finalitate conceperea şi punerea la punct a tot ceea ce serveşte 
trecerii la fazele productive adevărate. Acest proces de proiectare înglobează în el o serie de alegeri 
decizionale: de la studii ale soluţiilor tehnice şi productive la previziuni şi simulări ale efectelor produse 
la impactul mărfii cu piaţa şi cu ambientul. 

Ideală este o garantare a calităţii care să răspundă în acelaşi timp aşteptărilor utilizatorilor finali 
şi intereselor de producție; acest lucru poate fi atins doar dacă devine obligatoriu o funcţie-obiectiv a 
întregii organizări interne a firmei şi doar dacă se realizează progresiv, de la individualizarea 
caracteristicilor produsului până la comercializarea propriu-zisă. 

Toate acestea conferă o nouă dimensiune operativă proiectului, acesta nelimitându-se la 
activităţile decizionale de concepere a produsului, ci extinzându-se la întreg procesul de producţie - 
distribuţie - post-distribuţie. 

Unul din aspectele delicate cu care se confruntă în prezent un designer, în punerea la punct a unui 
produs, se referă la „valoarea ” şi „costul calităţii”. „Valoarea ”, în particular, va fi determinată de 
designer cu ajutorul valenţelor calitative pe care el însuşi le va conferi soluţiei de proiect alese, iar 
„costul” va exprima limitele în care este oportună menţinerea proiectului: Individualizarea unui segment 
al pieţei la care se referă un produs determinat şi costul maxim de producţie asociat cu acel segment de 
piață constituie o problemă tipică de valoare şi cost al calităţii. 

Valoarea calităţii unui obiect va fi atribuită şi va depinde de segmentul de piaţă corespondent; în 
concluzie, căutarea şi aflarea echilibrului just între valoarea calităţii atribuite unui produs şi costul global 
al producţiei respectivului produs reprezintă unul din obiectivele şi, în acelaşi timp, una din greutățile 


principale de urmărit încă din faza de proiectare. 

Ca atare, în competiţia pentru calitate strategia de firmă trebuie să stabilească ce structură de 
atribute ale produselor ar trebui să decidă alegerea clientului şi, în acest sens, ar trebui identificaţi factorii 
decisivi care duc la crearea şi fixarea în memoria clientului a produsului, serviciului sau firmei. 

Tipologia strategiilor inovaţionale, avansată de Freeman, evidenţiază şase strategii diferite, în 
funcţie de caracterul şi intensitatea cercetării—dezvoltării desfăşurate, de capacitățile de producţie şi de 
piață, de ciclul de viață al produselor şi de alți factori: ofensivă, defensivă, imitativă, dependentă, 
tradițională, orientată. 

Alegerea uneia din aceste strategii depinde de punctele forte pe care firma le are în domeniile 
cercetării - dezvoltării, designului, controlului de calitate, serviciilor tehnice etc. Şi nu în ultimul rând de 
"cultura" produsului sau a firmei sau a "organizației". 

S-a constatat că firmele de succes au, în general, o cultură a inovației şi a designului de calitate 
care le influențează întreg procesul managerial (Sony, Philips, IBM). În acelaşi timp, firmele pot adopta 
strategii pe termen lung, mediu sau scurt; se pare că strategiile care derivă din combinarea diferitelor 
obiective şi a termenelor de realizare a acestora s-au bucurat de succes. 

Legat de rolul designului şi esteticii produselor în strategia firmei, se impune menţionarea unui 
alt element şi anume recuperarea investiţiei. Incertitudinile pe care designul le implică, mai ales în cazul 
produselor noi, fac dificilă calcularea termenului de recuperare a investiţiilor. De multe ori, costurile şi 
timpul necesar depăşesc previziunile iniţiale. Pot apărea probleme tehnice, este posibil să intervină firme 
concurente cu produse similare, este posibil să se modifice preferințele consumatorilor. 

Şi iată un argument în plus, ce susține ideea că designerul trebuie să coordoneze proiectul şi să 
facă parte din echipa managerială: el este în măsură să sugereze tipul de risc pe care întreprinderea este 
îndreptățită să şi-l asume pentru a-şi asigura reuşita în contextul actualei concurențe. 

Nu este de neglijat nici locul pe care îl ocupă designul şi estetica mărfurilor în cadrul politicii de 
produs a întreprinderii. Şi aceasta cu atât mai mult cu cât maturizarea tehnologică şi difuzia rapidă a 
noilor tehnologii favorizează dezvoltarea unui număr impresionant de firme producătoare. La aceasta se 
adaugă reducerea ciclurilor de viaţă ale produselor, care obligă la apariția unor noi produse, mai 
performante şi eventual mai ieftine, precum şi reducerea accentuată a ciclurilor de dezvoltare de noi 
produse. 

Rank Xerox, de pildă, a redus timpul de dezvoltare pentru copiatoare de la 5 ani la numai 3 ani, la 
începutul acestui deceniu. Timpul de dezvoltare a camioanelor Volvo s-a redus de la 7 ani la 5,5 ani, cel 
al automobilelor Honda de la 8 ani la 3 ani, iar cel al televizoarelor Sony de la 2 ani la doar 0,75 ani. S- a 
demonstrat că o prelungire a timpului de /ansare-comercializare a produsului pe piaţă cu 10% (pentru o 
perioadă de dezvoltare a produsului de 2 ani) conduce la o scădere a veniturilor încasate pentru produsele 
noi cu 25-30%. În comparaţie, o creştere a costurilor de producţie cu 10% determină o reducere a 
venitului total de numai 15-20%, în timp ce o creştere a costurilor de cercetare-dezvoltare cu 30% 
determină o scădere a veniturilor totale de 5-10%. 

Dar succesul este cu atât mai mare cu cât: firma cunoaşte mai profund nevoile cumpărătorilor; 


raportul performanţe — cost este mai mare; produsul este lansat pe piață înaintea concurenţilor; marja 

aportului de capital calculat este mare; echipa de creaţie multifuncţională este eficientă; cheltuielile de 
promovare şi de lansare a produsului sunt mai mari şi sprijinul acordat de conducerea firmei este mai 
mare’. 

Pentru a grăbi procesul de creare a noilor produse, multe firme apelează la aşa numita creație 
simultană. Eficiența procesului de inovare depinde încă de la început de efortul de echipă, de strânsa 
colaborare între compartimentele de cercetare-dezvoltare, proiectare, producţie, achiziții, marketing şi cel 
financiar. Studiile efectuate asupra companiilor japoneze demonstrează că succesul produselor noi se 
datorează în mare parte lucrului în cadrul echipelor multifuncţionale şi abordării fazelor de dezvoltare 


frontal ( fig. 5.1) 


Eficienta procesului de inovare 
Efortul de echipa 
Departamente 
Suces comercial 


Abordarea fortelor de dezvoltare frontal 


( 
Cen aa a 


Fig. 5.1 Activitatea echipelor multifuncţionale 


i Cooper, R:G., Kleinschmidt E.J., New Products: The Key Factors in Success, Chicago, 1990. 

Pentru ca această metodă să fie eficace, tensiunile între departamente, timpul, costurile şi riscurile 
astfel o valoare inestimabilă. Dezvoltarea unei relaţii îndelungate între designeri şi economişti 
sporeşte înţelegerea nevoilor consumatorilor şi permite dezvoltarea creativităţii şi experienţei pe 
bază de echipă. 

Principalele aspecte ce trebuie luate în consideraţie în condiţiile integrării designului şi 


esteticii mărfurilor în politica de produs a firmei sunt: 


> impactul designului şi esteticii mărfurilor asupra consumatorului diferă în funcţie de 
tipul de produs; când cumpărătorul vizează performanţa, el poate fi convins că un 
produs, care are forma mai simplă, contemporană, va avea o performanţă superioară; în 
mod contrar, când el cumpără confort, un mod de a trăi, gusturile sale şi 


comportamentul său sunt mai conservatoare; 


> tipul de design necesar într-o întreprindere diferă în funcție de produs; pentru produsul 
de lux se vor avea în vedere toate tipurile de design: design de produs, design ambiental, 


design publicitar; 


> designul şi estetica mărfurilor implică luarea în consideraţie a ciclului de viață al 


produsului. 


5.3 Implicaţiile manageriale ale designului şi esteticii mărfurilor 


Multe întreprinderi au înţeles că designul a devenit o funcţie în cadrul structurii lor. Era de altfel, 
de decenii întregi, o funcţie în societăți ca: Olivetti, IBM, AEG. Alte întreprinderi au mers chiar mai 
departe încredinţând designerilor planificarea produsului sau conducerea proiectului, participând astfel şi 
la elaborarea unei strategii de piață: Braun, Porche, Sony, Philips. 

Pe la mijlocul anilor '50 numai câteva firme foloseau deliberat procesul de creaţie a formelor 
produsului în scopul realizării unei imagini larg răspândite a acestora şi în acelaşi timp pentru creşterea 
veniturilor. În deceniul opt rolul designerului s-a oficializat; spre exemplu, directorul de design de la Sony 
a fost însărcinat şi cu coordonarea dezvoltării produselor provenind din diferite compartimente: audio, 
video şi TV. De notat că acest tip de funcţie (de integrare) cumulativă a devenit indispensabilă în sectorul 
electronicelor, pe măsură ce sistemul video familial a început să aibă succes. Aceste sisteme sunt de fapt 
asocieri ale noilor tehnici audio (cum ar fi CD-ul) cu sisteme video mai sofisticate şi ordinatoare 
interactive. 

Dezvoltarea de noi produse este pe cât de importantă, pe atât de riscantă. Studii laborioase 


realizate în Marea Britanie, S.U.A. şi Canada, care au urmărit relaţia dintre principiile dezvoltării 

produselor noi şi performanţele lor comerciale (peste 14000 produse provenind de la peste 1000 de firme) 


au permis identificarea factorilor de succes aparținând următoarelor trei aspecte: 


> orientarea spre piaţă: 
o diferențierea faţă de produsele concurenţei; 
o calități apreciate de client; 
o abilitatea de a impune produsul pe piaţă din timp; 
o lansare de produs în forță. 
Produsele care au fost văzute de clienți ca fiind substanţial mai bune decât cele concurente, 
mai ales prin caracteristici ce au căutare, au avut de cinci ori mai mult succes decât cele diferențiate prin 


aspecte marginale. 


> planificarea şi definirea specificaţiilor; 


Produsele definite până la cele mai mici detalii au avut de trei ori mai mult succes. 


> calitatea procesului de dezvoltare a noului produs: 
o activitățile tehnice de calitate; 
o corelarea activităţilor tehnice cu performanțele prestabilite; 
o activitățile de vânzări şi marketing potrivite noului produs; 
o armonia dintre echipele tehnice şi cele de marketing. 
Acolo unde activităţile tehnice sunt consistent realizate la un înalt nivel calitativ, produsele 
au, în general, un succes de 2,5 ori mai mare. 

» Regula jocului” în crearea unui produs, exprimată de Robert Cooper, spune că „atunci când 
incertitudinile sunt mari, menţineţi mizele la un nivel scăzut; pe măsură ce incertitudinile scad, mizele 
cresc”, 

Ca atare, dezvoltarea produsului se prezintă ca un proces de risc managerial. Fiecare etapă a 
procesului alcătuieşte un ciclu al generării de idei creative, urmată de selectarea sistematică a ideilor. 
Tunelul de dirijare a riscului_este un mod de abordare a dezvoltării unui produs care arată cum se 
schimbă riscul şi incertitudinea pe parcursul acesteia. Este în esență un proces de luare de decizii în care 


dreptunghiurile reprezintă opțiunile, iar dreptunghiurile rotunjite deciziile (fig .5.2). 

Fig. 5.2 Etapele riscului managerial 


(după R. Cooper) 


Chiar decizia „a inova sau nu” este foarte riscantă şi provoacă multe incertitudini. Decizia „a 
inova” duce uneori la riscul unor cheltuieli substanţiale, fără a se recupera investiţia. Decizia „a nu 
inova” poate duce la scoaterea firmei din competiţie, ceea ce nu o avantajează deloc faţă de concurență. 

Odată luată decizia şi introdusă în strategia companiei, pasul următor este de a examina 
oportunitățile de inovare, spre exemplu: 

o introducerea de produse cu cost redus prin reducerea costurilor de producţie; 

o introducerea de produse cu valoare sporită prin modernizarea formei sau prin folosirea de 
noi materiale; 

o introducerea unor extensii la un produs existent şi reducerea costurilor etc. 

Oportunitatea stabilită ar trebui, ideal, să urmeze dezvoltarea mai multor produse (unei game de 
produse), stabilind scopuri pe termen mediu şi lung. Mult mai eficiente decât proiectele intermitente, 
pentru care există un mare risc, s-au dovedit inovațiile „din mers”,. Dar ce se întâmplă dacă te-ai hotărât, 


de exemplu, să reduci costurile şi să scazi preţul tocmai când piața caută valoare sporită şi noi calități? 

Etapele dezvoltării propriu-zise implică, în continuare, mai puţin risc şi incertitudine scăzută, față 
de etapele precedente. De asemenea, riscul şi incertitudinea se reduc progresiv pe măsură ce deciziile sunt 
luate în legătură cu modul de materializare a produsului şi accesoriilor acestuia şi în legătură cu 
principiile de operare a acestora . Dar aceasta nu înseamnă că riscul şi incertitudinea nu vor fi prezente 
chiar şi atunci când noul produs este în depozit şi gata de vânzare. Minimizarea riscului este însăşi esența 
dezvoltării efective a produsului. 

Dezvoltarea de noi produse prin tunelul (sau pâlnia) de dirijare a riscului este mult mai sigură 
decât alte abordări, ca de exemplu „fă-l şi vezi dacă se vinde”. 

Cheia succesului în dezvoltarea produsului constă în investirea de timp şi efort pe durata studiilor 


inițiale pentru a se evita cheltuieli costisitoare ulterioare. 

Fig. 5.3 Costuri şi avantaje ale diferitelor stadii ale designului 


( după R. Cooper ) 


Fig.5.3 dezvoltă această idee şi arată cum costurile atrase de-a lungul procesului de dezvoltare 
sunt minime pentru început şi cum încep să devină semnificative pe parcurs, urcând constant pe perioada 
producţiei industriale. 

Deci, se recomandă a se evita investiţiile mari (prototipuri, mijloace de producție), până când 
etapele preliminare ale dezvoltării produsului diminuează incertitudinile, iar miza creşte. Designul 
preliminar, producerea de machete şi modele ieftine, estimarea costurilor, discuţiile cu potenţialii clienți 
necesită doar timp şi un minim de materiale. Munca de cercetare este constituită din cercetarea de birou 
(desk research) şi modelări, desene relativ necostisitoare, costul ei total fiind astfel redus. Și să nu uităm 
că suntem într-o lume a comunicațiilor. 

În contextul actual de mondializare a unor pieţe pe care se „îngrămădesc” producători, 
întreprinderea trebuie înainte de toate să creeze noi legături între ea şi consumatori. Aceasta înseamnă 
întărirea în cadrul propriei structuri a legăturilor dintre diferitele componente ale lanţului de activităţi, mai 


ales dintre tehnologie, dezvoltare, producție, marketing, vânzări, distribuţie, service. 

5.4 Eco-design în restructurarea produsului 


În contextul economic actual marcat de globalizarea fenomenelor de recunoaştere tot mai largă a 
interdependenţelor dintre mediu şi dezvoltare, asistăm la creşterea exigențelor societăţii privind protecția 
mediului, exigenţe concretizate în reglementări din ce în ce mai severe. 

Sub presiunea acestor reglementări şi ţinând seama de creşterea importanţei criteriilor ecologice în 
departajarea produselor şi serviciilor de piaţă, în condiţiile unei oferte diversificate şi deosebit de 
dinamice, tot mai multe organizaţii sunt preocupate să-şi îmbunătăţească performanţele de mediu. 

În acest scop, multe organizaţii alocă sume importante din volumul lor de investiţii, ceea ce 
favorizează cercetarea-dezvoltarea de procese şi produse compatibile cu mediul „environmental- 
friendly”. 

Dacă prin design se doreşte contribuţia la reinventarea lumii, el trebuie să răspundă prompt şi cu 
mult curaj acestor mutații: filozofia calității şi a mediului, limitarea resurselor naturale, identitatea 
culturală, promovarea biotehnologiei, dezechilibrele demografice etc. 

Filozofia calităţii înlocuieşte astăzi mitul calității. Bineînţeles, nu este vorba numai de calitatea 
produselor şi serviciilor, ci şi de calitatea relaţiei cu obiectele, calitatea vieţii personale, intelectuale şi 
culturale, calitatea mediului. 

După anii consumului cu orice preţ, apare o anumită formă de moralizare a consumului, ca de 
exemplu preocuparea care există actualmente pentru produsele cu durată de viaţă lungă, 
transgeneraţionale sau pentru produsele multifuncţionale, precum şi interesul permanent pentru mai buna 
utilizare a resurselor naturale. 

Proiectarea şi realizarea noilor produse este pentru multe companii o activitate care întrerupe 
mersul normal al lucrurilor, ceea ce face ca designerii să fie priviţi ca agenți ai schimbării. 

Practica eco-designului vizează ca îmbunătăţirea produsului să determine într-un ciclu de viaţă 
reducerea consumului de energie, de deşeuri, de radiaţii şi de toxine. Designul produselor durabile trebuie 
însă să includă şi concepte de „service ecologic” cum ar fi: folosirea asociată a produselor, leasingul 
ambiental şi utilizarea în comun. Nu sunt neglijate nici aspectele etice şi sociale ce apar în procesul 
designului durabil. 

Dezvoltarea durabilă urmăreşte concilierea pe termen lung, între necesitatea producției şi a consumului, 
pe de o parte şi protejarea unui mediu prielnic vieţii, pe de altă parte. Această filozofie marchează 
totodată trecerea de la măsurile corective la cele preventive. 

Pentru a satisface nevoile oamenilor din întreaga lume se impune pe de o parte reducerea la 
minimum a limitelor impuse de resurse, nivelul tehnologiei şi al organizării sociale şi pe de altă parte 
realizarea de bunuri dematerializate, un service ecologic orientat spre eficiență, economisire şi revizuirea 
orientării resurselor. 

Avantajul bunurilor imateriale este acela că cererea poate în mod virtual să crească la infinit fără 


să afecteze în mod negativ mediul înconjurător. 

In contextul acestei evoluții, implicaţiile manageriale ale eco-designului vizează în mod 


hotărâtor: 


> 
> 


definirea politicii de eco-design şi încorporarea în managementul de mediu al firmei; 

alegerea între implementarea activităţii de eco-design cu resurse proprii sau cu ajutorul serviciilor 
externe de consultanță; 

stabilirea serviciilor prestate prin activitatea de eco-design: 

o designul metodelor de comunicare (atât în interiorul companiei, cât şi cu piaţa) 

o decorul comercial (arhitectura interioară, prezentarea mărfurilor): 

o selecția şi designul produselor cu ambalajele şi grafica aferentă; 

o satisfacerea cerințelor impuse de modă. 
limitarea riscurilor de achiziţie şi a incertitudinii clienților față de calitatea produselor în stabilirea 
atributelor preţuite de client (evident dependente de experienţă şi încredere); 
formularea specificațiilor obiectivelor de eco-design prin fixarea cadrului problemei, a metodelor 
utilizate şi a mărimii efortului necesar, a graficelor de execuţie şi bugetelor, astfel încât să poată fi 
evaluat consumul de timp necesar, deci şi costurile; 
stabilirea unui „limbaj vizual” comun menit să dirijeze acţiunile designerului şi să constituie o 
metodă utilă de interpretare vizuală a datelor calitative de marketing care definesc diferitele 
oportunități de segment, în ceea ce priveşte aspectul mărfii ori stilul de viaţă al consumatorului; 
stabilirea conceptelor de bază ce trebuie aplicate în designul produsului în funcție de natura 
programului (în această etapă pot apărea diferite puncte de decizie care pot duce la revizuirea 
repetată a ideilor şi direcțiilor) şi, eventual, o evaluare preliminară a costurilor; 
efectuarea detaliată a eco-designului prin rafinarea tuturor aspectelor exterioare ale produsului 
care țintesc consumatorul: 

o proiectarea produsului, atât ca formă generală cât şi detaliat; 

o armonizarea rigorilor tehnologice cu cerinţele eco-designului (adaptarea resurselor cu 

cererea, constrângeri de cost, profit aşteptat etc.); 

o reprezentarea tridimensională a produsului; 

o studiul de fezabilitate şi industrializare prin calcularea costurilor şi evaluarea 
realizarea proiectelor de execuţie şi a prototipurilor, deseori la parametri finali de finisaj exterior 
pentru testarea pieţei şi stabilirea prețului, chiar înainte de lansarea în producție; 
lansarea în execuţie a noului produs şi urmărirea şi evaluarea permanentă a calității în timpul 
procesului de producţie; 
ambalarea, marcarea, etichetarea ecologică a noilor produse, analizate din punctul de vedere al 
costurilor şi profiturilor, dar şi din punctul de vedere al beneficiilor oferite cumpărătorului; 
definirea canalelor de distribuţie şi desfacere, a serviciilor post-vânzare, care pot creşte valoarea 


produsului, pot influenţa şi consolida decizia clientului de a-l cumpăra. 

Acest demers nu poate fi conceput în afara reglementărilor ce vizează introducerea la nivel 
macroeconomic a sistemelor de promovare a produselor ecologice (de exemplu prin marcare ecologică) şi 
nici în afara modelelor naţionale, regionale şi internaţionale de management de mediu ( de exemplu 
modelul promovat de standardele internaționale ISO seria 14000). 

Marcarea ecologică reprezintă un instrument real de promovare a produselor care se disting prin 
caracteristici ecologice, în măsură să influențeze pozitiv decizia de cumpărare, în condiţiile unei oferte 
deosebit de diversificate. 

A doua grupă de standarde din seria ISO 14000 este destinată ținerii sub control a impactului 
produselor şi serviciilor asupra mediului. Ele oferă, în egală măsură, instrumente care servesc la 
optimizarea deciziilor unei organizaţii referitoare la îmbunătăţirea produselor şi serviciilor sale, ca şi a 
deciziilor care se iau de către acei responsabili cu elaborarea politicilor de mediu, la nivel 
macroeconomic. 

Standardele ISO 14000 se referă în principal la marcarea ecologică şi la analiza ciclului de viaţă 


al produselor. 


In concluzie: 
>  eco-designul va continua să păstreze sau să câştige un loc important în managementul firmei 
în strânsă conexiune cu politica de mediu, promovând principiul cunoaşterii cerinţelor legale 


referitoare la mediu, aplicabile produselor, serviciilor şi proceselor tehnologice; 


>  eco-designul afectează totalitatea compartimentelor şi activităților unei companii mai ales 
cercetarea-dezvoltarea, producția, utilizarea etc., reflectând situația concretă a firmei privind 


natura, dimensiunile şi impactul activităţilor, produselor şi serviciilor sale asupra mediului; 


>  eco-designul necesită alocarea unor resurse importante, dar succesul pe piaţă al produsului 
poate determina performanţe financiare importante (vezi Philips, Electrolux) , alături de cele 


sociale şi mai ales de cele referitoare la protecţia mediului; 


>  eco-designul se raportează la fiecare aspect al funcţionării unei firme, de la producţie la 


finanţe, marketing, distribuţie; 


>  eco-designul presupune utilizarea aptitudinilor creative şi integratoare ale designerilor, priviţi 

ca promotori ai schimbării şi integrării continue a sistemului de management de mediu şi 
prevenirea poluării. 

Eco-designul este, aşadar, un domeniu de cea mai mare importanţă în întreaga gamă de activitate 

a unei companii, influențând toate funcțiunile economice tradiționale şi acţionând ca interfață între firmă 


şi pieţele sale. 

Fără eco-design nu pot fi dezvoltate noi produse ai căror parametri ecologici să fie consideraţi 
alături de cei legaţi de sănătate, ergonomie, siguranță şi frumuseţe. Şi toate acestea puse în slujba 


consumatorilor. 


5.5 Caracteristici şi aptitudini ale designerului; tehnici de intervenţie ale acestuia 


În secolul nostru, designul a devenit o profesie sofisticată, cuprinzând o gamă largă de discipline. 

Designul este, înainte de toate, o activitate creatoare integratoare. În relație cu ansamblul 
“actorilor” dintr-o întreprindere, dar şi cu partenerii exteriori, designerul, creatorul de forme industriale 
are o formaţie şi o experiență multidisciplinară. 

Designerii profesionişti sunt cei care iau decizii cu privire la funcţionalitate, formă, culoare, stil, 
material, amplasare, asamblare şi producție, pentru a permite oamenilor să înţeleagă, să utilizeze şi să se 
bucure de produse şi de ambianţe moderne. Fiecare produs din lumea noastră materială a fost proiectat. 
Activitatea industriei designului poate fi definită ca influență asupra relaţiei dintre oameni şi obiecte, 
mesaje şi ambianţe cu care aceştia vin în contact, exercitând o influență pozitivă asupra culturii vizuale şi 
asupra calităţii vieţii. 

În perioada de după cel de-al doilea război mondial se instituționalizează învăţământul superior 
de design. 

Deceniile şase şi şapte ale secolului al XX-lea marchează trecerea de la “perioada eroică", când 
designerii trebuiau să se autoformeze, la cea a pregătirii lor corespunzător cerinţelor dezvoltării diferitelor 
economii naționale. 

Pe lângă cunoștințele tehnice necesare exercitării meseriei sale, acelea de desen, creativitate, 
ergonomie, economie, marketing etc., studentul la Design primeşte informaţii în ştiinţele umane şi 
sociale. Pe de altă parte, în activitatea sa, designerul este confruntat cu situații şi medii diferite, în funcție 
de studiile la care îşi aduce contribuţia. Această experiență trăită în universuri variate, la nivelul 
diferitelor întreprinderi, tipuri de produse, segmente de piaţă este pusă în serviciul clientelei. 

Şi, dacă designerul este un generalist, s-ar putea considera că este specialistul unei metode 
specifice de analiză şi rezolvare a problemelor legate de dezvoltarea unui nou produs. 

Modul lui de gândire este mai întâi intuitiv şi sintetic. El trebuie să conceapă produse al căror 
aspect să transmită un fascicul de mesaje, care să-i permită cumpărătorului să identifice caracteristicile şi 
calitățile lor, în funcţie de dorințele şi aspiraţiile sale. Designerul utilizează o metodă de lucru ce-i permite 
să-şi deschidă evantaiul posibilităților, fără a pierde din vedere realitatea problemei ce i-a fost pusă. 

Atitudinea sa trebuie să fie impregnată de o mare curiozitate şi permeabilitate absolută la tot ce-l 
înconjoară. El îşi hrăneşte potenţialul creativ cu această multitudine de informaţii pe care le utilizează în 


activitatea sa profesională. 


Fiecare proiect trebuie să țină seama de un mare număr de parametri: 


e specifici întreprinderii: produse, tehnologii, resurse; 

e specifici pieţei: distribuţie, concurenţă; 

e specifici contextului socio-cultural: stil de viață, curente de gândire, modă etc. 

Designerul trebuie să fie, deci, suficient de receptiv pentru a integra ansamblul acestor date 
înainte de a trage o concluzie şi a propune soluţii noi. 

În funcţie de fiecare etapă în dezvoltarea proiectului, designerul trebuie să împărtășească 
preocupările fiecăruia din interlocutorii săi şi să ofere răspunsuri corespunzătoare, fără a pierde din 
vedere obiectivul iniţial. 

În anul 1955, Dreyffus scria: “Rolul designerului este de a asculta sugestiile emise de cadrele, 
inginerii, responsabilii de producţie şi publicitate şi de a le sintetiza imediat într-un plan viabil acestei 
idei sau de a demonstra impracticabilitatea lor”. 

Creativitatea trebuie să caracterizeze o parte esențială a intervenției designerului. Creativitatea 
poate fi definită ca fiind capacitatea de a descoperi structuri noi, neaparente, în ansamblul parametrilor ce 
caracterizează o problemă. 

A fi creator industrial implică, deci, necesitatea de organizare a datelor într-o manieră nouă şi de 
detaşare de schemele analitice tradiționale. 

Este esenţial ca el să poată continua să “comunice” adeseori cu un mediu şi cu indivizi neavând 
nici aceeaşi pregătire, nici aceleaşi atitudini psihologice. El trebuie să manifeste flexibilitate, iar reuşita 
acțiunii sale depinde în mod egal de maniera în care el ştie să împărtăşească rezultatele studiilor sale şi 
de felul în care îşi materializează ideile într-un produs coerent, eficace, performant şi semnificant. 

În orice caz, creativitatea este o activitate care solicită intuiţia. Ea se dezvoltă prin practică şi 
experiență, elemente care se adaugă, desigur, la ceea ce cu un cuvânt denumim talent. 

Unele întreprinderi îi acordă o marjă de manevră suficientă, astfel încât contribuţia sa să nu se 
mai limiteze la o anumită viziune de idei a aproapelui, ci să exprime rodul propriei imaginații, designerul 
jucând un rol de catalizator pentru dezvoltarea coerenţei în sânul echipei manageriale în legătură cu noua 


concepţie la produs (fig.5.4). 

Fig. 5.4 Caracteristicile şi aptitudinile designerului 


O definiție foarte justă a imaginaţiei este dată de Th. Levitt: “este puterea de a construi imagini 
mentale <<la ceea ce este sau nu este prezent şi n-a fost experimentat vreodată> >. Pentru ca imaginația 
să fie creativă, adaugă el, ea trebuie să fie acompaniată de o capacitate de invenţie intelectuală sau 
artistică (în general amândouă)”. 

Se pare, însă, că doar o mică proporţie din această imaginaţie poate trece de formalismul ce-i 
caracterizează pe unii indivizi, imaginaţie adesea atrofiată de raționamente convenționale şi structurile 
birocratice ale multor întreprinderi. Francis Galton, vărul lui Charles Darvin, punea deja accentul pe 
importanța crucială a vizualizării în lucrarea sa “Incursiuni în capacitatea umană". În 1883 el învăţa deja 
că imaginea vizuală este în inima tuturor meseriilor sau profesiilor unde intervine designul. Cei mai buni 
oameni de artă sunt cei care vizualizează proiectul pe care şi au propus să-l realizeze, înainte de a pune 


mâna pe un instrument. 


Tehnicile cu care operează în mod obişnuit designerul sunt: 


Desenul, având două funcții principale : 
e dea permite creatorului să-şi “concretizeze" ideile sub formă de crochiuri; 
e de a permite creatorului să “comunice” cu persoana ce priveşte desenul, mult mai eficace 


decât prin intermediul discursurilor. 
Volumul. Designerii sunt prin definiţie indivizi care trebuie să ştie “să vadă în spațiu”. Un desen 


este adesea insuficient pentru a percepe realitatea unui obiect şi o machetă, chiar grosieră (din hârtie, 


carton, polistiren), permite corectarea şi îmbunătăţirea unui nou concept de produs. 

Concepţia asistată de calculator. Acest instrument informatic, calculatorul, ce evoluează în 
permanenţă şi scade ca preţ, devine din ce în ce mai necesar şi util designerului. 

Într-un univers cu trei dimensiuni, interesul pentru o asemenea investiţie este evident în toate 
fazele conceperii, oferind economii de timp considerabile. Calculatorul poate, deja, să înlocuiască hârtia 
şi creionul, chiar şi pentru fazele în care spontaneitatea şi viteza de expresie sunt esențiale. 

Apoi, modalităţile de a prezenta macheta din unghiuri diferite şi implementarea în mediu a 
viitorului produs par formidabile, mai ales când nu este posibil a se realiza o machetă obişnuită de o 


asemenea mărime. 


Instrumente specifice inginerului. Dacă designerul n-are vocaţia de a se substitui inginerului, el 
trebuie să fie capabil să coopereze cu el. În acest sens, trebuie să aibă limpezi problemele tehnologice, 
mai ales cele legate de utilizarea materialelor. De exemplu, despre materialele termoplastice şi utilizarea 
lor: scoaterea lor din mulaje, extrudere, contractare, evaluarea costurilor utilajelor etc., sau despre alte 
materiale ca: aluminiu, lemn, sticlă, fibre de carbon etc. creatorii industriali au achiziţionat adevărate 
competenţe. 

Adesea, aptitudinea lor de a cunoaşte avantajele pe care le oferă o anumită tehnologie, în funcţie de 
problema de rezolvat şi de a identifica cazurile în care ele sunt adaptabile sunt veritabile atuuri. 
Bineînţeles, alegerea definitivă nu va fi făcută decât după studiul şi validarea de către specialişti a tehnicii 


luate în consideraţie. 


Merceologia. Designerul trebuie să coopereze în permanență cu specialistul în calitate fiindcă 
acesta îi furnizează date legate de nivelul parametrilor tehnico-funcţionali corespunzător sorto-tipo- 
dimensiunilor de produse şi încadrarea lor în diverse clase de calitate, corespunzător necesităților şi 
posibilităților diverselor categorii de consumatori. De asemenea, designerul operează cu o serie de noţiuni 
ca: circulaţie tehnico-economică, garantare, certificare, atestare, conservare, stabilitate la păstrare, 


evaluare, indicatori de calitate 


Marketingul. Designerul este aproape întotdeauna alături de economistul de marketing în 
derularea unui studiu. El trebuie să cunoască metodele cercetării de piață, legate de previziunea volumului 
vânzărilor, poziţia produsului în raport cu concurenţa, evoluţia socio-stilurilor etc.Competenţa şi 
creativitatea sunt evidenţiate prin fiecare componentă a marketingului mix (fig.5.5): 

* produs, marcă, ambalaj (designul este factorul determinant al impactului psihologic al 


produsului sau serviciului); 


+ promovare (designul bun intensifică mesajul promoțional şi împrospătează memoria 
consumatorului); 
A locul vânzării - ambianța (spațiile unde se oferă servicii trebuie să fie funcționale, dar şi atractive 


şi stimulative; ele ajută la promovarea afacerilor, creează imaginea, sporesc interesul consumatorilor şi 


determină vânzarea bunurilor şi serviciilor); 

i prețul (banii alocați activităţii de design trebuie să corespundă necesităților acestui domeniu, ei se 


regăsesc în preţul produsului). 


PRODUS PROMOVAREA 
PRODUSULUI 


CREATIVA 
Lui 


LOCUL PRETUL 
VANZARII- PRODUSULUI 
AMBIANTA 


Fig. 5.5. Competența şi creativitatea designerului 


Managementul. Designerul care munceşte în mod obişnuit în întreprindere trebuie să fie capabil 
să înțeleagă structurile şi modurile de funcționare a organizării interioare în care el evoluează. 

Pentru a aplana conflictele cu care adesea este posibil să se confrunte, trebuie să aibă idee despre 
metodele de gestiune a resurselor umane şi despre sistemul puterii în întreprindere. Trebuie, de asemenea, 
să aibă aptitudinea de a evalua datele financiare, pentru că el propune adesea investiţii. 

Designerii, indiferent că sunt salariaţi într-o întreprindere sau consultanţi, trebuie să stabilească o 
colaborare specifică, durabilă, în cadrul căreia să-şi desfăşoare competențele, chiar dacă acest lucru se 
realizează uneori cu prețul unor eforturi înverşunate. 

Reprezentative în acest sens sunt exemplele de la firmele Philips, Ford Europa, Sony etc. Mai 
puţine sunt exemplele în care decizia de promovare a designului la rang de armă strategică a emanat de la 
conducerea companiei, preşedintele sau directorul general fiind pasionați de design (IBM, Wilkinson). 
Putem menţiona personalități care şi-au asumat rolul de desien-manager (Adriano Olivetti) sau de 
coordonare la nivel înalt ( Achiro Morita, preşedintele Sony ) a celor patru funcţii implicate în dezvoltarea 
unui nou produs: cercetare, marketing, producţie şi design. 

Dar realizarea unui compartiment competitiv propriu de design este un lux pe care şi-l pot 
permite numai marile companii şi, chiar în aceste cazuri, anumite sarcini din compartiment sunt realizate 
de specialişti din afara firmei. 

Dezvoltarea unei relații durabile şi îndelungate între firme şi agențiile specializate facilitează 
acestora din urmă înţelegerea nevoilor firmelor în materie de design şi stimulează creativitatea în folosul 


ambelor părți, favorizând munca în echipă. 

Studiu de caz: Promovarea identităţii vizuale a companiei prin design şi estetică 


Orice organizaţie are o imagine, indiferent dacă s-a folosit sau nu proiectarea sistematică şi 
coerentă a acesteia. Adesea, o companie promovează mai multe imagini de marcă şi există, de asemenea 
cazuri de mărci împrăştiate de mai multe companii. Imaginea globală a corporației care se obține, de 
regulă, prin aplicarea designului de corporație, reprezintă exprimarea în plan vizual a identității 
corporației. 

Faţa publică a unei organizaţii şi a mărcilor sale se exprimă printr-o varietate de elemente de 
identitate: ştampile cu însemnele corporației şi certificatele de acţiuni, cărțile de vizită şi facturile, 
antetele şi comunicatele de presă, uniformele angajaților şi vehiculele, atelierele şi sălile de lucru, 
vitrinele şi site-urile de pe Internet, reclamele tipărite şi TV, produsele şi serviciile în sine, ambalajele şi 
prezentările de la locul vânzării ş.a. Lista elementelor de identitate este foarte lungă şi trebuie structurată 
în funcție de specificul activităţii companiei, de gradul lor de importanţă pentru imaginea organizaţiei, 
precum şi de competențele şi responsabilitățile celor implicaţi. Cert este că, nici chiar marile corporaţii nu 
reuşesc întotdeauna să exploateze integral toate posibilitățile de manifestare estetică. 

Multă lume crede că identitatea corporației se referă, pur şi simplu, la designul unui logotip. Alţii 
cred că designul este un produs cosmetic scump, menit să ascundă fața urâtă a unei afaceri. 

Realitatea este că identitatea companiei este dată în primul rând de ceea ce “văd” clienții: 
publicitate, logouri, uniforme, clădiri, produse şi servicii care contribuie la perceperea realității 
companiei. 

Companiile şi-au creat identități — şi în cadrul acestora — simboluri şi logotipuri care le exprimă 
personalitatea şi calitățile, iar din această perspectivă, designul ocupă un loc central, fiind modul prin care 
scopul şi politica corporației devin vizibile. Designul nu este un ingredient adăugat sau opțional, este o 
forță vitală prin intermediul căreia percepţia asupra companiei devine inteligibilă. 

În afară de identitatea unei organizaţii sau mărci, există şi alte activități care contribuie la ima gine 
(sponsorizări, relaţii publice). În contrast cu acestea, managementul identităţii se referă la componentele 
vizuale sau care vizează alți senzori. Şi cum simţul văzului este predominant, acestuia i se atribuie şi cea 
mai bună parte a memoriei. Astfel se construieşte o identitate, încercând să se creeze o asociere în 
memoria vizuală a clientului între produsele şi serviciile oferite şi firma în sine, prezenţa ei pe piaţă. 

Estetica este o sursă extrem de bogată, puternică pentru impresiile pe care clienţii le au despre o 
organizație sau marcă. O identitate puternică bazată pe estetică trebuie să reprezinte punctual de plecare, 
nu rămăşiţele unui efort menit să câştige sau să păstreze clienții. 

Cu produse din ce în ce mai asemănătoare, companiile găsesc alte modalităţi de a se diferenția. 
Foarte simplu se poate spune că identitatea înseamnă a demonstra doar diferența. Dar ceea ce dă sens 
diferenţei şi o face mai mult decât o diferență cosmetică superficială este calitatea viziunii asupra 
corporaţiei.(J.Sorrell). 

Orice consummator actual sau potenţial se confruntă prin intermediul simţurilor sale cu 


numeroase inputuri senzoriale. Se cunoaşte că o variabilă de natură psihologică ce influențează 

comportamentul consumatorului o reprezintă percepția, adică procesul prin care acesta reacționează, 
selectează, organizează şi interpretează stimuli din mediul înconjurător, dându-le o anumită semnificaţie. 
Aceste semnificaţii psihologice provin din experiența consumatorului, din memoria lui, din predispoziţiile 
şi motivațiile cauzate de necesităţile primare şi necesitățile superioare. 

Într-o lume în care majoritatea clienților au nevoile de bază satisfăcute, valoarea este asigurată cu 
uşurinţă prin satisfacerea nevoilor lor de experimentare, a nevoilor lor estetice. Abordarea “hedonistă” 
asigură organizațiilor posibilitatea de a li se adresa clienților printr-o varietate de experienţe senzoriale, 
ceea ce aduce beneficii, atât acestora, cât şi organizaţiilor. Orice firmă, din orice sector de activitate, 
pentru orice bază de clienţi poate beneficia de utilizarea designului şi esteticii. 

O companie excelentă din ziua de azi trebuie să găsească un echilibru între managementul 
cantitativ, managementul umanist şi managementul estetic. Altfel spus, corporaţia trebuie să fie o 
maşinărie economică care furnizează valori estetice şi sociale, dar şi profituri. Organizațiile care pot 
sintetiza aceste valori vor deține avantajul competitiv în viitor.(Schmitt). 

Managementul unei identități necesită definirea unei viziuni strategice atente, de natură estetică 
pentru a crea stimuli senzoriali, precum şi conceperea unor echipe de creaţie compuse din designeri 
industriali, arhitecţi, specialişti în decorațiuni interioare, copywriteri, artişti plastici, directori artistici care 
îndeplinesc rolul de “a da formă” proiectelor de renovare a identităţii vizuale la nivel de companie. Pentru 
a creea noi standarde de imagine şi a folosi toate mijloacele de comunicare către consumatori, 
organizaţiile nu se limitează doar la grafică, sigle de firmă, design de produs sau de ambalaj. Orice formă 
de produs al corporației este percepută ca având potenţial de a conferi valoare estetică şi satisfacție, adică 
potențial de diferenţiere a companiei şi a produselor/serviciilor sale față de competitori. 

În sensul acesta, o nouă imagine presupune o bună colaborare între specialiştii din diferite 
departamente: economişti, designeri, tehnicieni, specialişti în calitate; în absența acestei convergente 
de interese, imaginea va fi inconsistentă şi nu va transmite publicului mesajul dorit. O imagine unitară 
a organizației constă în felul de a transmite consumatorilor, şi ideal, propriilor angajaţi, colaboratorilor 
din interiorul şi exteriorul companiei cine esti, ce produci, cum produci şi către ce te îndreapți. 

O imagine unitară şi consecventă în acelaşi timp, este necesară. La fel de necesară apare însă şi 
adaptarea permanentă a identităţii unei firme la schimbările socio-economice şi culturale ale mediului. 
Pentru a menține o poziţie puternică pe piaţă, o companie trebuie să-şi ajusteze şi să-şi modernizeze 
continuu imaginea, stimulând imaginaţia clienților şi obținând efecte emoționale pe măsură. 

Termenul de identitate a corporației a fost folosit pentru prima dată în perioada de reconstrucție 
de după cel de-al doilea război mondial, devenind din ce în ce mai popular pe măsură ce companiile se 
extindeau. Dar germenele termenului poate fi descoperit în jurul anilor 1850, când competiţia dintre 
câteva din companiile feroviare britanice le-a determinat pe acestea să caute să se diferențieze prin 
intermediul unei identități şi uniformităţi manifestate nu numai în arhitectura gărilor, ci şi în mobilierul 
din interiorul trenurilor şi în anumite manifestări grafice. Companiile feroviare încercau astfel, să facă 


călătoria mai plăcută şi să atragă mai mulţi clienți. 

Prima companie din secolul XX care a angajat un singur designer să creeze un design coeziv a 
fost AEG. În 1907, lui Peter Behrens i se cerea să dezvolte o identitate a corporației bine definită, care să 
poată fi recunoscută prin clădirile, produsele şi publicitatea lor. Această iniţiativă nu a fost preluată 
imediat şi de alte firme, probabil pentru că nu i se recunoştea încă semnificația şi importanța. 

Identitatea corporației se manifestă în trei domenii majore: produse şi servicii, ambient şi 
comunicare. Nucleul identității vizuale este crearea unei estetici a corporației sau mărcii care să exprime 
“caracterul” acesteia prin elemente atractive de identitate. Aceste expresii corporative dau naştere unor 
impresii satisfăcătoare de natură să construiască temelia încrederii şi durabilitatea relației cu clienții. 

De exemplu, marile lanţuri hoteliere reuşesc să creeze şi să mențină identități sinonime cu luxul, 
eleganța, subtilitatea sau discreţia, confortul sau eficiența, mizând pe promovarea experiențelor senzoriale 
şi a serviciilor personalizate, indiferent de regiunea geografică sau aspectul peisajului în ţările în care îşi 
amplasează clădirile. Evaluarea restaurantelor din marile oraşe şi diverse regiuni ale lumii, evaluări 
publicate în ghiduri specifice mizează pe criterii ce ţin de meniu, calitatea servirii, preţuri şi décor. În 
prezent, orice restaurant bun ştie că trebuie să ofere clienților o experiență senzorială totală. 

Într-o manieră uniformă, o companie poate folosi aceleaşi elemente estetice în întreaga lume sau 
se poate adapta la mediul local, din cauza diferenţelor de percepţie şi în funcție de preferințele 
consumatorilor. Mondializarea piețelor conduce spre un design în care diferenţele legate de origini şi 
culture se reduce progresiv, diferenţele care apar corespunzând unor particularităţi strategice ale firmelor. 

Este cert însă că produsele şi serviciile sunt esenţiale pentru a face o bună impresie clienților. 
Indiferent dacă este vorba de achiziționarea unui sandviş sau a unei camere într-un hotel de cinci stele, 
firmele au succes dacă oferă acestora o experiență memorabilă, folosind ca instrument util designul şi 
estetica. 

Ambientul este un alt mod prin care oamenii ajung să cunoască o companie. Este unul din 
elementele care conturează imaginea spaţiilor, putând fi definit ca efect senzorial creat prin design şi 
estetică. 

Designul ambiental ar îngloba acţiunile privind amenajarea şi ordonarea spaţiilor arhitecturale, 
gruparea punctelor de interes turistic cu tot inventarul necesar acestora: mobilier interior şi exterior, 
corpuri de iluminat, alte dotări aferente, spaţii de agreement, sportive, grădini şi parcuri, spaţii verzi ce 
reprezintă o atracție majoră prin natura, forma şi amplasamentul lor. 

Specialiştii sunt de părere că o”temă” ajută la furnizarea unui focus în organizarea amenajărilor 
fizice. Atracția temei mobilizează toate cele cinci simţuri, întărind legătura emoțională cu marca. 

Formele vizuale de comunicare sunt numeroase, iar designul acestora se identifică cu domeniul 
publicaţiilor, al graficii publicitare, al semnelor de orientare şi servicii. 

Pentru a fi eficient, materialul tipărit trebuie scris şi proiectat special pentru cititor, iar modul de 
prezentare al acestuia trebuie să placă. Designerul este cel care stabileşte formatul, coperta, punerea în 
pagină a textului, realizarea compoziţiei armonioase textiilustraţie care să facă uşor transmisibilă o 


informaţie utilă. 

Desigur, publicitatea este un mijloc esenţial de comunicare prin intermediul televizorului sau 
radioului. Dar afişele, emblemele, etichetele, simbolurile şi logotipurile sunt forme grafice prin excelență 
funcționale, a căror prezentare estetică este condiționată de nevoia transmiterii unei anumite informaţii, a 
unui mesaj de identificare, a unui însemn al recunoaşterii sau aprecierii. 

Pentru o mai uşoară decodare a informaţiei, în cazul diferitelor semne de orientare, se apelează de 
obicei, la reprezentarea stilizată a atitudinilor şi gesturilor umane, a diverselor obiecte caracteristice 
pentru situaţiile, activităţile sau serviciile indicate. 

Pe cât de creativ, pe atât de riguros, designul grafic trasează, prin elementele de identitate vizuală 
(simboluri grafice, logotipuri, tip de literă, cromatică, principii relaționare şi reguli de aplicare ale 
acestora), traiectoria brandului. 

Clientul sensibilizat de imaginea companiei, de atenţia care i se acordă prin creşterea calităţii 
produselor şi serviciilor, fie ele noi sau deja cunoscute, prin îmbunătăţirea comportamentului 


personalului şi fluidizarea comunicării este un client mai uşor de câştigat, de convins, de mulțumit. 


Concluzii: 

e Peisajul vizual este invadat de o diversitate de mărci, imagini ce reflectă specificul şi 
personalitatea companiilor. Complexitatea şi semnificația acestor imagini grafice — logotipuri şi 
simboluri — au o mare însemnătate pentru crearea unei identități vizuale puternice. 

e Identitatea corporației derivă din stilul vizual al organizației, un factor care afectează poziția 
firmei pe piață. 

e Elementele vizuale, partea vizibilă a identității corporației, au un rol foarte important, fiind 
mijlocul imediat şi direct de a cunoaşte o companie. Construcția lor se bazează pe un demers 
ideatic şi creator, deopotrivă. 

e Identitatea corporației se manifestă în trei domenii majore: produse şi servicii, ambient, 
comunicare. Noile abordări ale identităţii arată că aceasta trebuie să aibă în vedere percepțiile 
oamenilor faţă de aceste arii problematice. 

e Designul poate ajuta la împlinirea nevoilor estetice ale consumatorilor şi de aceea, designul este 
fundamental pentru identitatea corporației. 

e Activitatea inovatoare şi creativă nu constituie apanajul exclusiv al designerilor şi al specialiştilor 
în concepţie. Întreaga organizaţie trebuie să devină conştientă de importanţa designului şi esteticii 
şi să-i înveţe limbajul. 

e O strategie estetică implementată cu succes creează identitatea organizaţiei şi a 
produseloriserviciilor sale, permiţând : 

- diferenţierea produseloriserviciilor de cele ale concurenţei într-un mod unic, relevant şi 
motivant pentru clienţi, furnizori, acordând un plus de valoare pentru acestea; 

- amplificarea percepției valorii produseloriserviciilor, impulsionând şi susținând preţuri 
superioare; 


- lansarea unor produselservicii noi mai repede şi mai eficient din punct de vedere al costurilor. 

Nevoia companiilor româneşti de a-şi face cunoscute afacerile au stimulat interesul managerilor 
față de imaginea firmei lor. Stabilirea unei imagini este o condiţie obligatorie a succesului unei 
companii. Pe termen lung, perfecţionarea imaginii şi exprimarea ei vor da vitalitate companiei şi 


o vor ajuta să crească. 


5.6 Întrebări recapitulative: 


y 


SONS SS 


Principalele aspecte ce trebuie luate în considerație în condițiile integrării designului şi esteticii 
mărfurilor în politica de produs a firmei sunt............. 

Componentele designului mix se referă la.......... 

În analiza produselor contemporane, au fost individualizate o mulţime de situații, diversificate 
între ele prin modul cum produsul este conceput, realizat, perceput şi utilizat....... 

Tipologia strategiilor  inovaţionale, avansată de Freeman diferențiază următoarele 
categorii... 

Eficienţa procesului de inovare depinde încă de la început de efortul de echipă, de strânsa 
colaborare între compartimente. Comentaţi. 

Dezvoltarea de noi produse este pe cât de importantă, pe atât de riscantă. Studii laborioase care au 
urmărit relația dintre principiile dezvoltării produselor noi şi performanţele lor comerciale (peste 


14000 produse provenind de la peste 1000 de firme) au permis identificarea factorilor de succes 


Tunelul de dirijare a riscului este un mod de abordare a dezvoltării unui produs care arată cum se 
schimbă ..... şi .... pe parcursul acesteia. 

Ce vizează practica eco-designului? 

Ce reprezintă marcarea ecologică? 

Standardele ISO 14000 se referă în principal la ............... 

Enunţaţi şi comentaţi aptitudinile designerului în relaţie cu pregătirea şi caracteristicile celorlalți 
specialişti implicaţi în procesul de dezvoltare a produselor. 

Care sunt tehnicile de intervenţie ale designerului? 

Promovarea identității vizuale a unei companii prin estetică şi design: evaluarea dimensiunii 
estetice a produselor companiei; designul şi estetica ambientului, designul şi estetica graficii 
publicitare; managementul identității pe piață; standardizare vs. adaptare prin estetică şi design — 
temă de casă 1 


Eco-designul în restructurarea produsului estetic — temă de casă 2 

